
Dengang, jeg genstartede 
mit fanzine Obskuriøst, i 
efteråret 2013, var det med 
en idé om, at hvert nummer 
fremover skulle være "det 
sidste ord" om et emne, der 
lå mig særlig på hjerte. Jeg 
regnede med at have mate¬ 
riale til to, måske tre numre i 
det hele og at jeg derpå ville 
kunne lukke bladet ned, per¬ 
manent, i bevidstheden om, 
at "my work here is done". 

Hvordan er det gået i praksis? Tv- 
indeks projektet viste sig at være 
for omfattende til at kunne kompri- 
meres til et enkelt blad. Nuvel, jeg 
vidste fra starten af, at dette var 
noget, jeg aldrig ville kunne yde 
retfærdighed, undtagen som bog, 
den stærkt savnede opfølger til 
Politikens håndbog "Tv i 70'erne” I- 
II. Men jeg havde håbet, at jeg i det 
mindste med Obskuriøst nr. 12, 
"Kanal Obskuriøst", ville være i 
stand til at indfange essensen; 
resten måtte læserne så selv resear- 
che sig frem til. Tja, tjo, sådan da. 
Der var ganske vist lige det med tv- 
serierne og at jeg i nysgerrighed 
havde kastet et blik videre frem i tid 
(relativ set) til 90'erne, som gjorde, 
at jeg bagefter stod med to hæng¬ 
epartier. Læg dertil bagagen fra 
"the wilderness years", alle de fejl¬ 
slagne forsøg på at komme i gang, 
som jeg stadig følte, der burde 
gøres noget ved, i stedet for at 
ende som skønne spildte kræfter. 
Hvad mine oprindelige planer for 
efterfølgeren til Obs nr. 12 havde 
været (hvis jeg havde haft nogen), 
husker jeg ikke. Nu skulle der først 
og fremmest ryddes op. 

Resultatet blev Obs nr. 13, "Den 
store undskyldning" (2014), fulgt af 
nr. 14, "Det store udsalg" (på vej), 
sidstnævnte oprindelig tænkt som 
et særligt julenummer, uddelt til 
venner af redaktionen. Begge blade 
tager, ud over det fortsatte tv-stof, 
fat i alskens udkast som lå og flød 
på min pcs harddisk eller kradset 
ned i bunken af gamle, slidte notes¬ 
bøger og puster nyt liv i dem, i det 
jeg dog for hovedpartens vedkom¬ 
mende må skrive al tekst forfra. 


Obskuriøst nr 15, "Brokker" (også 
på vej), kører genbruget til sin yder¬ 
ste konsekvens og bringer så godt 
som alle mine ubenyttede tekster 
og fanzine relaterede dagbogsno¬ 
ter gennem ti år, kun ganske let 
bearbejdet (jeg kunne ikke modstå 
trangen til at stramme sproget op, 
indsætte årstal her og der o.l.). 
Egentlig skulle det have været en 
samling af andres ubenyttede artik¬ 
ler, med nogle af mine egne gamle 
udkast til at fylde siderne ud, men 
da jeg - efter at have sat artiklerne 
op, vel at mærke - kom i tanke om 
at spørge de involverede om, hvad 
de i grunden syntes om den idé og 
fik nogle "dude, not cool" svar tilba¬ 
ge, slettede jeg knap halvdelen af 
bladet og måtte så tilbage til notes¬ 
bøgerne. Jeg tror, Jack J. som den 
eneste nåede at modtage et digitalt 
prøveeksemplar af Obskuriøst nr. 
15 beta. 

Obs nr. 15 er, i sin endelige form, en 
slags åndelig arvtager til Obskuriøst 
cd nr. 1 "Sound & Vision - Larsen 
læser Larsen" fra 2003, som ganske 
vist mest var et eksperiment med 
form. Denne gang handler det om 
indhold - og om skriveproces. Jeg 
synes, der er gode ting imellem 
"brokkerne", hvor jeg bl.a. kaster 
mig hovedkulds ud i spaghetti wes¬ 
tern genren og sikkert får skrevet 
noget skrækkeligt vrøvl, men entu¬ 
siasmen fejler i hvert tilfælde ikke 
noget! Jeg kommer også rundt i 
Black Sabbath og Judas Priests 
respektive diskografier, uden måske 
at tilføje ret meget originalt, men 
igen, det er fanbegejstring, det er 
hygge. Nogle steder bliver det en 
smule uhyggeligt, nemlig der, hvor 
jeg fortæller om angstanfald og 
bekymringer. Måske var det en fejl 
at blotte sig sådan; jeg følte, jeg 
skyldte læserne en forklaring på, 
hvorfor bladet havde ligget brak i 
årevis og ja, jeg ved sgu ikke. Der 
gik nok for meget "Ed Larsen" i pro¬ 
jektet. Nu er det i hvert tilfælde 
gjort. Sådan et blad som Obs nr. 15, 
hvor der sovses rundt i fesne frag¬ 
menter og dagbogsdårligdomme, 
er ikke noget, man bør lave hver 
dag - men ét hver tiende år kan vel 
lige slæbe sig an. 

I disse dage sidder jeg og gennem¬ 
ser mit arkiv af digitale affotografe¬ 
ringer. Jeg har et nær komplet arkiv 


over tv-oversigter for december 
1972 til december 2000 (fortrinsvis 
DR og TV2), fra aviser som 
Sjællands Tidende, Holbæk Amts 
Venstreblad, Jyderup posten, By og 
Land m.fl. Det er lidt rodet, især 
70'erne som har nogle gevaldige 
huller, både i de små oversigter fra 
ugeaviserne og de store fra dagbla¬ 
dene. Typografstrejker, redaktionel 
slendrian, hvad ved jeg. Men hvor¬ 
for kede med tekniske detaljer? Det 
er enormt fascinerende at sidde 
med aviser fra ens egen barndom. 
Nogle af de store samlerbind har 
ikke været taget ned fra hylden i 
årevis, måske årtier. Jeg har brudt 
seglet på arkivpakker med ugeavi¬ 
ser, pakker indleveret for en men¬ 
neskealder siden, og følt mig lidt 
som Howard Carter eller Indiana 
Jones imens. Jeg er igen og igen 
faldet i staver over telegrammer om 
Vietnam, Nixon, pudseløjerlige 
smånotitser om lokale mærkvær¬ 
digheder og tegneseriestriber med 
glemte figurer. Jeg tøvede ellers 
længe med at gå i gang pga en 
forestilling om, at det ville blive 
svært at sidde og udpege, hvad jeg 
havde set og ikke set dengang og 
at jeg ville føle mig fremmedgjort 
ved at læse om programmer, der lå 
næsten fyrre år bagud i tid. 
Heldigvis viste min hukommelse sig 
at være mere fit end forventet. 

70'er indekset bliver hovedindhol¬ 
det i det kommende Obskuriøst nr 
16, "Med barneøjne". Jeg vil nok 
lade indekset gå frem til 1981 eller 
82, for da jeg udvalgte titler til Obs 
nr. 12 og 13 havde jeg ikke specielt 
børne-tv i tankerne og sprang en 
del over som nok fortjente omtale, 
set i bakspejlet. Det vil også give 
mig lejlighed til at skrive lidt om 
"Skum" ("Soap"), der kørte på DR 
1980-81 og som jeg først for nylig 
fik genset efter alle de år. Min pri¬ 
vatøkonomi er stram; jeg har sim¬ 
pelthen ikke råd til at købe løs af 
dvd'er som i gamle dage. Der er så 
meget, jeg gerne vil have, men ind¬ 
købsdelen af min research går i 
slow motion. 

Videre planer for blade omfatter et 
tema-nummer om sen90'ernes tv 
og andre tv ting så som mine ynd- 
lingsserier. Måske "Batman The 
Animated Series" eller lignende. Jeg 
orker ikke rigtig superhelte i blad¬ 


form for tiden, men er vild med 
deres tv-serier. Der er det meget 
omtalte tema om bøger fra min 
opvækst og en bibliografi over for¬ 
lagsserien "Omnibusbøgerne". Og 
så kunne jeg tænke mig at runde af 
med et nummer 20. 20 er et dejligt 
rundt tal, meget bedre end 50, et 
tal, der, i form af en alder, så småt 
rykker nærmere. 


FILMTOZZEN 



KLAUS KINSKI 


Gsnfundsguf: En hjemmegjort dvd fra 
Lars von Hegnet som han uddelte til 
deltagerne ved et af de senere 
Søftetræf (jeg har glemt hvilket). En 
af mine katte har siden væltet en kop 
kaffe ud skrivebordet, hvor dvd'en lå, 
hvilket kun bidrager til omslagets 
gustne stemning. Indholdet er et 
afsnit af Hegnets lokal-tv udsendelse 
"Filmtozzen", en udløber af hans fan¬ 
zine af samme navn. I afsnittet som 
løber ca. 70 min. sidder Hegnet og 
Nils Markvardsen (filmet separat) og 
fortæller om Klaus Kinski, hans liv og 
film, ledsaget af mange fede billeder. 
Kinski, som efter alt at dømme også 
var en ubehagelig stodder privat, hyl¬ 
des for sine utallige intense galerolier 
i genrefilm. Jeg formoder, at det er 
rettighedshensyn som forhindrer 
udsendelsen i at vise filmklip, men 
der er stills fra plakater, lobbycards, 
omslag m.v. Total nostalgi. Det skal 
tilføjes, at Nils netop har udgivet et 
specialnummer af eXtase, det fjerde i 
rækken af stilfulde magasiner for 
genrefans (nr. 1 udkom i 2003), mens 
Hegnet som bekendt arbejder på en 
samlet bogudgave af sit første fanzi¬ 
ne, det legendariske Bloody Darlings 
(1990-2001). Jeg glæder mig til at 
læse begge. 


OBSKURIØST Et blad, skrevet på kaffe, Sing le ton Rød Orlik og masser af adrenalin! 







Obskuriøst nr. 16 2015? Sneak preview 


Egentlig er min barndoms årti 
indekseret, i tobindsværket 
"TV i 70'erne" (Kaare Schmidt, 
Politikens forlag 1981). Og 
dog. Værket medtager kun 
sporadisk børne og doku¬ 
mentarudsendelser, og smalle 
genrefilm levnes oftest højst 
en henkastet linje. Klart util¬ 
fredsstillende. Jeg har denne 
gang opdelt de udvalgte titler 
fra tv-oversigterne i de, jeg så 
og de, jeg gerne ville se (eller 
har set) som voksen. Nogle 
eksempler følger. 

SET MED BARNEØJNE: DR TV 
197S-81 

1973 

Det jeg så 
"Gyser-timen" 

"Ghost Story"/"Circle of Fear", USA 
gyserantologiserie (1972-73). 23 
afsnit. 

DR viste seks afsnit: "En dårlig for¬ 
bindelse" ("Bad Connection), lørdag 
10. november 1973, kl. 22.05. 
"Sommerhuset" ("The Summer 
House"), lørdag 17. november 1973, 
kl. 22.20. "Skrækkens tid" ("Time of 
Terror"), lørdag 29. november 1973, 
kl. 22.15. "En anelse galskab" 
("Touch of Madness"), lørdag 8. 
december 1973, kl. 22.00. "Alter¬ 
ego", lørdag 15. december 1973, kl. 
22.15. "Giv mig mit barn" (pilotaf¬ 
snittet "The New Flouse", også set 
programsat som "Pilot" og, absurd 
nok, "Den vildfarne dinosaur"), lør¬ 
dag 5. januar 1974, kl. 22.05. 

Flvordan kunne jeg slippe afsted 
med at se serien i en alder af seks 
år, i et hjem med strikse forældre? 
Det er et mysterium for mig, den 
dag i dag. Et endnu større mysteri¬ 
um er, at det afsnit, jeg husker at 
have set, slet ikke blev vist - hvis tv- 
oversigterne i de tre forskellige avi¬ 
ser, jeg checkede, vel at mærke står 
til troende. 

For et par år siden fik jeg det ind¬ 
fald at skrive handlingsreferater, 
efter hukommelsen, af film, jeg 
havde set på tv som knægt, men 
ikke erindrede titlen på. Den slags 
små problemer, jeg elsker at bokse 
med. Referaterne lagde jeg derefter 
ud på facebook, i håb om at nogle 
af mine venner huskede bedre end 
jeg. Der var bid med Deliver Us 
From Evil (1973 tv-film, se omtalen i 
Obs nr. 12), men ikke med min 
anden efterlysning (gengivet i Obs 
nr. 15). Jeg skrev så en forkortet 
engelsk udgave og googlede løs. 
Bingo. "The Graveyard Shift", afsnit 


af den og den serie. Der var nogle 
smuttere, men i store træk svarede 
handlingen til det, jeg huskede at 
have set knap fyrre år forinden. 
Næste skridt var at få fingre i en 
kopi og heldigvis tilbød Sony en 
dvd-on-demand på amazon.com. 
Frem med VISA kortet og snart var 
dvd'en min. 

Min teori var på det tidspunkt, at 
jeg havde set afsnittet under et 
hospitalsophold. Jeg lå nemlig ind¬ 
lagt en del gange som barn, med 
astma-bronkitis, og huskede svagt 
en opholdstue, hvor jeg så tv sam¬ 
men med nogle andre drenge. 
Vistnok bl.a. "Smith and Jones", 
hvilket placerer tidspunktet til 1972 
eller 1973, hvor serien gik på svensk 
tv (DR fulgte først efter i 1978). 
Desværre har Rigshospitalet til dato 
ikke svaret på min forespørgsel om 
aktindsigt, men jeg finder teorien 
plausibel. Bortset fra en lille detalje. 
Afsnittet er officielt aldrig blevet 
vist på DR. Hverken aviserne eller . 
"TV i 70'erne" nævner det med et 
ord!! Der er intet tegn på at Sverige 


viste serien indenfor samme perio¬ 
de (eller senere), hvilket ellers var 
mit næste bud. DR har måske fået 
et forkert afsnit hjem eller der har 
været en uannonceret programæn¬ 
dring i sidste øjeblik (det fandt fak¬ 
tisk sted ret ofte). Svaret får jeg nok 
aldrig, men det er unægtelig iro¬ 
nisk, at det eneste afsnit i serien, jeg 
genkender i dag, er et, jeg ikke kan 
finde omtale af på dansk. (En 
anmeldelse af dvd sættet følger i et 
kommende nummer af bladet.) 

1976 

Det jeg så 
"Tom og Jerry" 

"The Tom and Jerry Show" ("The 
New Tom and Jerry Show"), USA 
1975-76. DR, lørdag 24. juli 1976, kl. 
19.55 (1:6) 

Tegnefilmshow, også set pro¬ 
gramsat som "Katten og musen" og 
"Katten og musen - nye eventyr 
med Tom og Jerry". Da jeg faldt 
over titlen i en tv-oversigt, i vinters, 


mente jeg først at erindre, at det var 
en kavalkade af klassiske tegnefilm 
med noget wraparound, men det er 
skam helt igennem nyproducerede 
tv-afsnit - og, at dømme efter de 
brudstykker, jeg har set på youtube, 
en temmelig tynd omgang (det 
eneste afsnit, jeg klart genkendte 
var "Beach Bully"). Nå, serien skulle 
komme på dvd til august 2015 og 
jeg ender sgu nok med at købe den 
alligevel. 

Hovedpersonerne er naturligvis 
Tom og Jerry fra de gamle ultravol- 
delige korte tegnefilm (1940-58, 
plus de lidt senere som ingen ved 
kendes ved i dag), men de er, i lig¬ 
hed med tidens øvrige morgenani¬ 
mations tv (i USA, iht.), blevet trivi¬ 
aliseret og ufarliggjort. Hvor Tom 
før stræbte Jerry efter livet, med 
sadistisk fryd, stræber han nu efter 
at... slå Jerry i tennis. How the migh- 
ty has fallen. 

1977 

Hvad andre så: Det brede, det 
smalle og det obskuriøse 

McCIoud: "McCIoud møder 
Dracula" 

DR, lørdag 16. juli 1977, kl. 22.05. 

Licenskanalen startede med at 
vise "McCIoud" i 1971 og fortsatte 
med en håndfuld afsnit om året, 
op gennem 70'erne. Jeg må ind¬ 
rømme, at jeg ikke rigtig har på 
noget på hjerte om mange af de 
kriminalserier, mine forældre og 
deres generation begejstret fulgte, 
serier som "Kojak", "McCIoud", 
"Ironside" osv. "Columbo" er en 
undtagelse, men hvis ikke jeg 
havde siddet sammen med Lars og 
set den på TV3, midt om natten, 
med utallige reklameafbrydelser, 
dengang i Allerød bofællesskabet, 
i de tidlige 90'ere (se Obs nr. 10), ja, 
så ville jeg nok stadig arkivere 
Peter Falks politidetektiv under 
ikke-min-tid, ikke-mit-bord. 

Jeg har aldrig fået set hverken 
"Kojak" eller "Ironside". De ganske 
få afsnit, jeg har set af "McCIoud" 
skyldes fundet af et billigt dvd 
bokssæt i Blockbuster (en kilde 
som nu er udtørret). Jeg forblev 
uimponeret. Men da jeg for nylig 
opdagede, at McCIoud i et afsnit, 
vist på DR, mødte en ægte vampyr 
(spillet af John Carradine), vidste 
jeg, at en omtale i bladet ikke var 
til at komme udenom. Det er 
sådan noget tv tropes kalder en 
"bizarro episode", hvor en i øvrigt 
"normal" serie pludselig, uden var¬ 
sel skejer ud og bliver seriøst 
underlig, for straks efter at falde 
tilbage i den sædvanlige gænge. 
Jagten på den relevante dvd udgi¬ 
velse er nu gået ind... 



McCIoud møder Dracula 

LØRDAG KL. 22,05: Mens New Yorks politi er på 
jagt efter en snigskytte, som terroriserer byen, modtager 
McCIoud meddelelse om et nyt offer. Efter obduktionen 
betror lægen imidlertid McCIoud, at døden er forårsaget 
af et blodsugende væsen! McCIoud nægter at tro, at han 
jager en vampyr, men hans chef, en panikslagen by og 
massemedierne lægger pres på ham for at få sagen 
opklaret hurtigst muligt. 




Obskuriøst nr. 17 2016? Sneak 


Da jeg sad i julen og studere¬ 
de mit arkiv over affotografe¬ 
rede ugeoversigter for de 
senere 90'eres tv, følte jeg 
skuffelsen brede sig. Det kneb 
med at finde "gode" titler til 
et indeks og mange viste sig 
ved nærmere eftersyn at være 
genudsendelser. Helt håbløst 
var det dog ikke og jeg har da 
også valgt at fortsætte arbej¬ 
det med at udrede perioden. 
Nogen skal jo gøre det. Her er 
mine noter om tv-året 1997. 
To be continued... 


SIDST I HALVFEMSERNE 
1997 

"Dark Skies" 

TV2, fredag 3. januar 1997, kl. 

22.40. Seriestart hvornår? 

"Mistænkt 4" 

TV2, onsdag 22. januar 1997, kl. 
22.40 (1:2), onsdag 29. januar 
22.40 (2:2). Endnu en ombæring 
med Helen Mirren. 

Porno Lasse 

DR1, torsdag 23. januar 1997, kl. 
22.00. Vistnok det program som 
gjorde ham til en kendis. Var Biker 
Jens ikke fra samme periode og 
markerede slut90'erne i det hele 
taget ikke starten på nutidens 
trash-star reality fænomen? 

Angrebet på Ponderosa 

Bonanza: Under Attack, USA 1995. 
DR1, mandag 27. januar 1997, kl. 
22.00. Tredje af tre forsøg på at 
genoplive tv-serie "Bonanza". 

"Gotha-Rama" 

DR1, lørdag 22. marts 1997, kl. 
14.45. Seriestart. 

Red Rock West 

DR1, fredag 4. april 1997, kl. 21.30 . 
Se "De film, jeg aldrig fandt" sek¬ 
tionen i Obs nr. 13. Fundet! 

Jackpot til desert 

The Freshman, USA 1990. TV2, 
søndag 13. april 1997, kl. 20.55. 
Kriminalkomedie med Matthew 
Broderick og Marlon Brando, sidst¬ 
nævnte i en parodi på sin berømte 
Godfather rolle. 

Stjernekrigen - Mystik og magi 

DR1, torsdag 17. april 1997, kl. 

0.05. En klassisk dokumentar. 

Projekt X 

TV2, fredag 25. april 1997, kl. 22.00 
Endnu en Matthew Broderick film, 


kørte TV2 en kavalkade? Jeg syntes 
vist, han var ret sjov dengang. I 
dag kan jeg ikke døje fyren. 

Short Cuts 

TV2, lørdag 26. april 1997, kl. 

22.30. 

True Romance 

TV2, søndag 27. april 1997, kl. 
20.55. Fulgt af "Robert Altmans 
genveje", kl. 23.30. 

Kuk i timeplanen 

TV2, søndag 4. maj 1997, kl. 20.55. 
En totalt umorsom John Cleese 
film (som jeg husker den). 

Harrison Bergeron 

DR1, mandag 5. maj 1997, kl. 

22.00. Ok 1995-filmatisering af 
Kurt Vonneguts samfundssatire 
forklædt som science fiction¬ 
novelle som vi læste i engelsk i 
gymnasiet. ("It could be You", en 
anden novelle, vi læste, med lig¬ 
nende tema og som jeg siden har 
fejlhusket som Vonneguts, viste sig 
at være af den obskure australske 
forfatter Frank Roberts, da jeg slog 
titlen op i dag. So it goes.) 

Flight 174 i frit fald 

Falling from the Sky: Flight 174. 
USA, 1995. DR1, fredag 9. maj 
1997, kl. 22.40 Tv katastrofefilm. 

Platoon 

TV2, fredag 16. maj 1997, kl. 22.40. 
Krig er noget forbandet lort. Krig 
er også forbandet god underhold¬ 
ning. Et evigt paradoks. 

Iron Maze - løgne af stål 

TV2, fredag 23. maj 1997, kl. 22.40. 
1991 kriminalfilm inspireret af Ra- 
shomon, skal være ufattelig dårlig. 

Mit navn er Trinity 

DR1, mandag 26. maj 1997, kl. 
22.00. (DR kørte spaghetti kavalka¬ 
de den sommer, kanalen viste også 
Den gode den onde og den gru¬ 
somme, Den stumme hævner og 
vistnok flere. Jeg bør nok samle 
alle titler, inkl. de, jeg indekserede i 
tidligere blade, til en feature.) Den 
første Trinity film fungerer ok som 
spaghetti western, skønt afgjort i 
den lettere ende. Fortsættelsen er 
blot en stor undskyldning for slap- 
stick og slagsmål - og jeg må ind¬ 
rømme, at Hili og Spencer-formlen 
hurtig bliver kedelig. 

Jeg hedder stadig Trinity 

DR1, mandag 2. juni 1997, kl. 

22.00. NB. Den danske On-Air dvd 
er den længste engelsksprogede 
udgave på markedet. For de virke¬ 
lig fanatiske fans er der en tysk 
dvd, der løber 7-8 min. længere 
(eller deromkring). 


Buddy gi’r en håndfuld øretæver 

Buddy Goes West. DR1, lørdag 14. 
juni 1997, kl. 23.05. Samme stil 
som Trinity-filmene. 

"Lois & Clark" 

TV2, lørdag 14. juni 1997, kl. 20.10. 
Pilot og seriestart. En temmelig 
"sæbet" Superman serie. 

Familien Addams 

DR1, lørdag 21. juni 1997, kl. 20.30 

Sabata 

DR1, fredag 27. juni 1997, kl. 0.10. 

Sabata vender tilbage 

DR1, fredag 4. juli 1997, kl. 0.20 

Døden til hest 

DR1, fredag 11. juli 1997, kl. 0.20 

Django 

DR1, fredag 18. juli 1997, kl. 0.05. 

Vi lever 

TV2, lørdag 19. juli 1997, kl. 21.35. 
Ret overvurderet film. Ja, de spiser 
nogle af deres venner, men det er 
jo ikke just nogen kannibalmassa¬ 
kre, de var allerede døde. 

"Perry Mason" 

TV2, søndag 6. juli 1997, kl. 22.40 
(1:6). Muligvis de "nye" afsnit, 
Raymond Burr medvirkede i, kort 
før sin død? 

Sammy og Rosie gør det 

TV2, lørdag 2. august 1997, kl. 

0.35. Sexkomedie. 

Manden der kom ned på jorden 

TV2, onsdag 13. august 1997, kl. 
23.05. David Bowie kultfilm. 

"Buffy" 

TV2, lørdag 23. august 1997, kl. 
16.05. Pilot. Affløser "Lois & Clark". 

Last Boy Scout 

TV2, lørdag 23. august 1997, kl. 
22.50 

Til verdens ende 

TV2, lørdag 23. august 1997, kl. 
1.05 

Map of the Human Heart 

TV2, lørdag 13. september 1997, kl. 
23.55. Af den fine new zealandske 
instruktør Vincent Ward, se omtale 
af Navigatøren i Obsl3. 

The Flintstones 

TV2, lørdag 20. september 1997, kl. 
20.10. Den rædsomme biograffilm. 
Ikke at forlægget er stor kunst. 

"Riget II" 

DR1, fredag 10. oktober 1997, kl. 
21.30 (1:4). Mere rodet end "I” og 
sidste afsnit er totalt fucked up, 

men generelt stadig både uhygge¬ 
lig og sjov, noget af det bedste 
danske tv, jeg har set. Skuffende, at 
von Trier aldrig afsluttede serien. 

Ja, hovedparten af nøglerollernes 
skuespillere er døde, men så kunne 
han i det mindste udgive manu¬ 
skriptet som bog, tegneserie eller 
lignende. Har aldrig set Stephen 
King udgaven. 

Walter og Carlo - op på fars hat 

TV2, søndag 12. oktober 1997, kl. 
20.20. Så vidt jeg husker, var det 
mest skandaløse ved Walter og 
Carlo filmene, at de blev produce¬ 
ret for næsten igen penge, så at 
hovedparten af de rare støttekro¬ 
ner kunne stikkes i lommen. 

En vampyrs bekendelser 

TV2, lørdag 18. oktober 1997, kl. 
21.05. Dette var starten på den tra¬ 
gisk romantiske vampyr, "Twilight" 
og alt det lort. Anne Rice har siden 
undergået en bizar ændring i per¬ 
sonlighed og så vidt jeg husker 
helt afskrevet sine vampyrromaner. 

"Wild Palms" 

TV2, lørdag 1. november 1997, kl. 
23.30 (seriestart?) 

Jennifer, den 8. offer 

DR1, fredag 28. oktober 1997, kl. 
22 . 10 . 

Mørkets halvdel 

TV2, søndag 7. december 1997, kl. 
22.15. Efter Stephen King roman. 

Det store ædegilde 

DR1, mandag 22. december 1997, 
kl. 22.30. Fransk klassiker som var 
en stor skuffelse. Jeg havde fået et 
fantastisk morsomt handlingsrefe¬ 
rat af en kammerat tilbage i firser¬ 
ne, om hvordan de tre livstrætte 
levemænd æder sig ihjel, men fil¬ 
men er ufattelig langtrukken. 

Batman 

1989 udgaven. TV2, lørdag 27. 
december 1997, kl. 21.05. Jeg 
havde læst "The Dark Knight Re¬ 
turns" på biblioteket og efter en 
lang pause genfundet min kærlig¬ 
hed til superhelteblade. Frank 
Millers Batman, filtreret gennem 
Tim Burton, det lød lovende... men 
filmen er underlig stiv og halvhjer¬ 
tet - og Jokeren dør til slut! Prince 
udsendte en gruopvækkende "Bat- 
dance" single i kølvandet. Alt om¬ 
kring filmen var enormt hyped, 
men faldt sammen som en kikset 
souffle, da det kom til stykket. Giv 
mig "The Animated Series" til en¬ 
hver tid i stedet. 


Obskuriøst nr. 18 2017? Sneak preview 



Jeg føler af og til, at jeg kunne 
skrive hvilket som helst non¬ 
sens om en film og slippe 
afsted med det. Film er jo 
bare film: underholdning, ikke 
sandt? Bøger er noget andet, 
især når vi snakker klassiker¬ 
ne. Her skal det ikke alene 
lyde godt og træffende, det 
skal helst også være korrekt. 
Jeg må så straks tilføje, at 
Obskuriøst nr. 18 (hvor det er 
min hensigt at tackle adskilli¬ 
ge berømte værker) ikke vil 
leve op til den høje standard, 
jeg der fik sat. Jeg kender 
mine bøger, men gider jeg 
analysere? Næ, jeg foretræk¬ 
ker at sludre der ud af. Let, en 
smule løst; sådan kan jeg lide 
det. Desuden er de fleste tek¬ 
ster skrevet i toget, uden et 
leksikon ved hånden, årstal 
osv. tilføjet senere. De basale 
fakta på plads, resten helt for 
egen regning. Her er et par 
smagsprøver på stilen. 

Philip José Farmer: 
Genopstandelsen. Den evige flod 
1. Bogfabrikken 1988. 

Philip José Farmer: 

Den fantastiske flodbåd. Den 
evige flod 2. Bogfabrikken 1989. 

Science fiction forfatteren Philip 
José Farmer (1918-2009) havde en 
forkærlighed for genren alternativ 
historieskrivning og for at befolke 
sine værker med såvel autentiske 
som fiktive berømtheder. Det sidste 
uden at respektere en trivialitet 
som copyright, hvilket gav ham bal¬ 
lade, bl.a. med boet efter Edgar 
Rice Burroughs. Farmers udstrakte 
brug af andres figurer, gerne i mas¬ 
sive crossover fortællinger, kan 
gøre ham svær at skelne fra fan 
skriverier af den type, der florerer 
på nettet nu om dage. Nuvel, 
Farmer skriver bedre end de fleste 
fans og han var tidligt ude med for¬ 
men, men alligevel. Selvom det er 
en sjov idé at lade Tarzan (for nu at 
blive ved Burroughs) møde 
Sherlock Holmes og dr. Watson, 
sidder jeg ofte tilbage og tænker: 
Så find dog på noget originalt selv, 
mand! Når han er bedst, så lader 
jeg mig dog rive med (jeg er trods 
alt fan-nørd selv). Farmer var en 
vigtig inspirationskilde for Alan 
Moore, da denne gik i gang med 
"The League of Extraordinary Gen¬ 
tlemen", i følge Moore selv. 

Mit første møde med Farmer var i 
antologien Den elektriske myre og 


andre science fiction fortællinger 
(Borgen 1972), hvor han bidrog 
med den spekulative novelle "Sejl 
videre! Sejl videre!", der skildrer et 
alternativt udfald for Columbus, 
komplet med et langt efterskrift. 

Den evige flod (Riverworld) er Far¬ 
mer i topform. Han udgav de to før¬ 
ste bind i 1971; tre mere fulgte i 
henholdsvis 1977, 1980 og 1983 
(dertil kommer diverse løse ting i 
antologier m.v.). Jeg læste bind 1-2, 
da de kom på dansk og resten af 
sagaen et par år senere. Den tager 
sin begyndelse med sir Richard 
Burton, den berømte engelske 
opdagelsesrejsende (historisk per¬ 
son) som kortvarigt vågner op et 
mærkeligt sted. Han ved, han er 
død, eller burde være det. Han ser 
til sin forbløffelse, at han hænger i 
luften i et mægtigt, gråt tomrum, 
sammen med et utal af andre, ube¬ 
vægelige kroppe. (Scenen minder 
lidt om Neos opvågning i filmen 
"The Matrix".) Da han kommer til 
bevidsthed på ny, befinder han sig 
på en fremmed planet. Han er ung 
igen, i perfekt form, hårløs og 
nøgen. Og han er ikke alene. 

Hele Jordens befolkning, alle som 
har levet og er døde gennem histo¬ 
rien, er blevet genfødt. Alle, der 
døde som voksne, i hvert tilfælde, 
og det inkluderer primitive hule¬ 
mennesker og mindst én alien, der 
befandt sig på Jorden, da den og 
menneskeheden kollektivt gik 


under (det er kompliceret). De er 
"genopstandne" i en ny verden. 
Hvorfor, ved de ikke. Hvordan de 
skal forholde sig til dette ufattelige, 
ved de heller ikke. Gradvist giver de 
sig til at udforske deres omgivelser, 
danner grupperinger med planer 
om organisering, om magt. Burton 
bliver på skift involveret med skik¬ 
kelser som Johan Uden Land, 
Samuel Clement (Mark Twain) og 
Herman Goring (!), mens han nages 
afen ubehagelig fornemmelse som 
får stadig ny næring, af, at mennes¬ 
keheden er brikker i et enormt spil. 
Et spil, arrangeret af de som står 
bag genopstandelsen og som kal¬ 
der sig for "Etikerne". 

Desværre nåede Bogfabrikken kun 
at udgive bind 1-2 (i god oversæt¬ 
telse af Niels Søndergaard). Disse er 
muligvis også de bedste, jeg husker 
det i hvert tilfælde som tungt arbej¬ 
de at komme igennem resten af 
sagaen, dengang jeg for mange år 
siden lånte den på biblioteket. Om 
det skyldes et ringere kvalitetsnive¬ 
au, eller min irritation over at skulle 
skifte sprog, netop, da jeg havde 
vænnet mig til "tonen" i bind 1-2, 
skal jeg lade forblive usagt. Bind 3- 
5 skildrer Burton og andres søgen 
efter de store svar som kun kan fin¬ 
des ved at trodse planetens ekstre¬ 
me geografiske forhindringer. 
Foreløbig har jeg kun genlæst de to 
bind på dansk. Det var en fornøjelse 
at dykke ned i forfatterens sæl¬ 
somme verden på ny. 


Viggo Stuckenberg: 

Vejbred. Kultur Bibliotek nr. 10, 
Hasselbalch, 1950. 

Vejbred (skrevet 1899) er en lille 
tynd bog, jeg fandt klemt ind i 
familiens bogreol som knægt og 
gav mig bladre i, af ren nysgerrig¬ 
hed. Det var eventyr, men nogle 
underlige eventyr. De fleste havde 
genkendelige plotelementer fra fol¬ 
keeventyret, men afveg i tonen som 
mest var bitter-melankolsk (når den 
ikke var bitter-ironisk). Stuckenberg 
tog velkendte historier, prikkede til 
dem og spurgte: Virkelig? Var det 
nu også sådan og sådan, det gik for 
sig? Levede de lykkelig til deres 
dages ende? Faldt Klodshans til ro? 
Og hvad med den anden side, hvad 
med trolden, skiftingen, hvad 
mente de om alt det her? Dette var 
kunsteventyr, ja, mere end det: det 
var måske den første dekonstruk¬ 
tion af folkeeventyret herhjemme. 
Vejbred har efter min mening aldrig 
fået den anerkendelse, bogen for¬ 
tjener. Måske fordi det er sådan en 
lille tynd bog, der nemt bliver væk. 
Vejbred er modvægten eller mod¬ 
giften, når folkeeventyrets formula¬ 
rer bliver for trættende. H.C. 
Andersen er derhenne et par 
gange, men dypper kun tåen, for 
Andersen levede trods alt af at pie¬ 
ase. Stuckenberg, en kuldslået 
skæbne og et forfatterskab husket 
af få, hopper i med begge ben. 














Obskuriøst nr. 19 2017? Sneak 


En bibliografi er i sagens na¬ 
tur en tør og teknisk affære. 
Men her er nu alligevel et 
uddrag af min fortegnelse o- 
ver Omnibusbøgerne fra Carit 
Andersens forlag (i alt ca. 148 
titler, ikke 75 som på forlags¬ 
folderen). Jeg har hugget ind¬ 
holdsfortegnelserne fra diver¬ 
se biblioteksdatabaser. Essays 
og kommentarer er planlagt. 

Solen, Månen og alle stjernerne 
og andre fortællinger for teen¬ 
agers, 1967 

Indhold: Corrado Alvaro: To kvin¬ 
deøjne. Birthe Olrik: Ekko. Giose 
Rimanelli: Ægteskabskontrakten. 
Irwin Shaw: Rejsen ud - rejsen 
hjem. John Bertelsen: At være eller 
la' være. Stratis Myrivilis: Gorgo- 
søstrene. Knud Holst: Spærre-bal¬ 
lonen. Wang Wen-shih: Tømreren. 
Erik Dreyer: Ensomme sjæle. Aksel 
Sandemose: Solen, månen og alle 
stjernerne. Soya: Fotografiet der 
talte. Emile Zola: Angrebet på møl¬ 
len. Erskine Caldwell: Rachel. 


Ronald Blythe: Vær så god at inkli¬ 
nere. Leonida Repaci: Carmela. 
Christian Kampmann: Jasmin 

Som kvinder er; redigeret af 
Ellinor Carit Andersen, 1963 

Indhold: Dagny Kjærsgaard: Rien 
ne me fait plaisir. Hans Lyngby 
Jepsen: Skyggeblomst. Carl Bang: 
Udsigt til Ætna. Dikken Zwilg- 
meyer: På egne ben. Margaret 
Barrington: Landsby uden mænd. 
Gestur Pålsson: Forlovelsestiden. 
Stefan Zweig: De lige - ulige søs¬ 
tre. J. Anker Larsen: Landsbyens 
Magdalene. Frederik Poulsen: 
Parasollen. Liam O'Flaherty: Røde 
Barbara. Agnes von Krusenstjerna: 
En vogn vælter. Cora Sandel: 
Lykken. D.H. Lawrence: Den hvide 
strømpe 

Spejderhistorier, ved Hans 
Røpke, 1960 

Indhold: R. Baden-Powell: Min 
gamle hat. Garry Allen: Den hvide 
ridder. Walter Rhoades: Deres livs 
eventyrligste sporjagt. Michael 
Derring: Vær beredt. A. Chr. 
Westergaard: Sørøvere. Georg V. 


Bengtsson: Guldfeber. Mysteriet i 
højfjeldet. Mildred Gordon: En 
pigespejder. Annesofie Hermann: 
Flugt i mørket. Aage J. Chr. Peder¬ 
sen: Havet kommer-! I. Lieberkind: 
Sporsne. E. Th. Bjørn: Milionær- 
spejderen. Elith Olesen: Det hule 
træ. Gunnar Jørgensen: Friheds¬ 
helte. Reginald G. Thomas: Der lød 
trin på trapperne. L. B. Thoburn- 
Clarke: Den gyldne hule. Poul 
Nørgaard: Lavinespejderens hund. 
Audun Hjermann: En spejderdreng. 
Arne Bang Andersen: Det mystiske 
lys. Aage J. Chr. Pedersen: Jeg lover 
på min ære-, Frederick Harrison: I 
spejderlovens ånd 

Spionhistorier fra hele verden, 
ved Tage la Lour, 1959 (lomme¬ 
bus 1967 ) 

Indhold: Ambrose Bierce: Parker 
Adderson, filosof. Alphonse 
Daudet: En lille spion. G.K. Ches- 
terton: En historie om høje ting. 
John Buehan: Dr. Lartius. W. 
Somerset Maugham: Forræderen. 
Stephen Leacock: Afsløringer fra 
min spiontilværelse. Edgar Wallace: 
"Englænderen Konnor". Gilbert 
Frankau: Hemmeligheden i Harley 
Street. Karel C(apek: Grevinden. F. 
Britten Austin: En æressag. Noel 
Coward: Træmadonnaen. Eric 
Ambier: Skyggernes hær. Manning 
Coles: Håndjern bider ikke på spø¬ 
gelser. Louis Golding: Portvin på 
sheratonbordet. Kurt Singer: Også 
Mata Hari's datter døde ved dag¬ 
gry. Dennis Wheatley: Døden klok¬ 
ken tre-tredive. Carter Dickson: 
Strengt diplomatisk 

Sportshistorier fra hele verden, 
1961 

Indhold: Knud Lundberg: Det store 
løb. Jack London: Den sidste kamp. 
Enid Bagnold: Grand National. 

Hans Lyngby Jepsen: Mig og så 
Betty. Thomas Mann: Sne. Damon 
Runyon: På dem, Yale. Ian Hay: I 
kampens hede. Johannes V. Jensen: 
Til seksdagesløb. Egon Erwin Kisch: 
Elliptisk trædemølle. Ernest 
Hemingway: Halvtreds tusind stær¬ 
ke. Eric Linklater: Juan i aktion. Do¬ 
ris Lessing: Gennem tunnelen. Ed¬ 
ward Plunkett Dunsany: Da Jembu 
spillede for Cambridge. Roger 
Angell: Tennis. Gerald Kersh: Den 
frygtelige tyrk. T. Hughes: Den nye 
dreng. P.G. Wodehouse: En golf¬ 
spillers dilemma. Homer: Kamp¬ 
legene 

Spøgelseshistorier fra hele ver¬ 
den, ved Tage la Cour, 1957 (for¬ 
kortet lommebus, 1966) 

Indhold: Ray Bradbury: Søen. L.P. 
Hartley: En gæst fra det underjor¬ 

diske. August Derleth: Sheraton- 
spejlet. Donald McGuire: De kære 
afdøde. H.P. Lovecraft: Rotterne i 
murene. Nugent Barker: Whessoe. 
André Maurois: Huset. William 
Fryer Harvey: Hånden. Sven 
Elvestad: Er det dig, Valentiner? 

E.M. Forster: Den himmelske omni¬ 
bus. A.E. Coppard: Adam og Eva 
og -? Edward Plunkett Dunsany: 
Spøgelser. Ellen Glasgow: Tilfældet 
Mrs. Maradick. Astrid Ehrencron- 
Kidde: Gensynet. Hans Heinz Ewers: 
Edderkoppen. Algernon Black- 
wood: Den mystiske logerende. 
Montague R. James: Nummer 13. 
John Kendrick Bangs: Det våde 
spøgelse. E.F. Benson: Hvorledes 
frygten forsvandt fra Church- 
Peveril. Selma Lagerlof: Vandet i 
Kirkevigen. Guy de Maupassant: 

Var det en drøm? Sheridan le Fanu: 
Den onde kaptajn Walshawe. 
Charles Dickens: Banevogteren. 
Edgar Allan Poe: William Wilson. 

H. C. Andersen: Skyggen. Aleksandr 
Pusjkin: Ligkistesnedkeren. B.S. 
Ingemann: Glasskabet. Geoffrey 
Chaucer: Mord råber til himlen 

Stormen på København og andre 
fortællinger fra Danmarks histo¬ 
rie, ved Ada Hensel og P. Falk 
Rønne, 1962 

(Historier fra OTA-bøgerne. 
Indholdsfortegnelse ikke i biblio¬ 
teksdatabaserne) 

Storm og mytteri og andre his¬ 
torier fra de syv have, ved 
Mogens Knudsen, 1957 

Indhold: J.F. Cooper: Storm og 
mytteri. W.W. Jacobs: Da skipper 
stak af. Carl Schøyen: Fiskeren. 
Arthur L. Hayward: Piratkaptajnen 
Ned Teach. John Kruse: Ene med 
hajerne. F. Marryat: Den sorte han¬ 
kat. Josef Kjellgren: Koks. John 
Russell: Kniven. R.H. Dana: Rundt 
Kap Horn. Friedrich Gerståcker: 
Vraget. Roderick Wilkinson: 
Fortidens synder. Joseph Conrad: 
Dobbeltgængeren. J. Barrow: De 
skibbrudne fra Bounty. Johannes V. 
Jensen: San Salvador 

Storm P.s bedste, En Kavalkade 
af Robert Storm Petersens teg¬ 
ning og tekster 1898-1949, 

I, Malerier, tegninger, 1954 

Storm P.s bedste 2, Humor og 
visdom, 1955 

Storm P.s bedste 3, Episoder og 
hændelser, 1956, (På omslaget: 
Dagbogsblade) 

(Mest tegninger. Ingen indholds¬ 
fortegnelse i bøgerne som er i 
større format end resten af serien.) 






Et bundt hæftede ark som dette 
er unægtelig old hat anno 
2015, men det har fra starten af 
moret mig at lave små pamflet¬ 
ter, sneak previews, retteark, 
indskudte ekstrasider o.l. og jeg 
ser ingen grund til at droppe 
dem og pludselig blive kon¬ 
form, her i bladets fjortende år. 
Desuden ved jeg, at der er 
nogen derude som finder det 
spændende at samle småtryk i 
oplag på et par fingre. Jeg 
synes, det er fantastisk fedt, at 
der stadig findes samlere af 
fysiske ting; Obskuriøst har 
altid hyldet samlerånden, selv¬ 
om bladet måske nok er for 
rodet og springende til at fun¬ 
gere som værktøj for samlere, 
eller var i hvert tilfælde, indtil 
jeg kastede mig over at indek¬ 
sere tv-programmer fra min 
ungdom. Der ramte jeg virkelig 
noget. Jeg håber en dag, som 
grand final, at kunne udgive en 
tryksag med alt tv-materialet i 
kronologisk rækkefølge og alle 
de løbende tilføjelser indsat på 
rette plads. 


Hvad de ældre numre af Obs 
angår, føler jeg ingen trang til 
at opsamle eller genoptrykke. 
Der er for meget imellem som 
ikke faldt så heldigt ud, for 
mange dårlige minder. Måske 
de fire første farvenumre, men 
så er der spørgsmålet om tilla¬ 
delse fra mine skribenter, hvor¬ 
af jeg har mistet kontakten til 
en del og... alt i alt er det 
næppe ulejligheden værd. Til 
gengæld kunne jeg godt tænke 
mig at bidrage til en udgivelse 
om de danske filmfanzines his¬ 
torie. Der har været snak om et 
sådant projekt blandt scenens 
folk. Om det bliver til noget, må 
tiden vise. 

Grunden til at jeg satte mig ned 
og lavede dette nyhedsbrev, 
mini-nummer eller hvad vi nu 
skal kalde det, skal findes i min 
utålmodige, rastløse natur. 
Obsl4 og 15 er gået til tryk; det 
sidste punktum sat, jeg kan ikke 
gøre mere, it's beyond my Con¬ 
trol. Ventetiden gnaver mig. 
Det gør den altid. Samtidig har 


det enorme arbejde som venter 
forude med de kommende tre- 
fire blade taget pusten fra mig. 
Nu, hvor jeg stort set er gen¬ 
nem affotograferingen af rele¬ 
vant materiale til tv-artiklerne, 
venter det "kedelige" arbejde 
med at slå data op, udvælge tit¬ 
ler, finde illustrationer, før jeg 
kan skrive omtalen, det, jeg 
mest brænder for ved projektet. 
Der ligger bøger og venter på 
at blive læst, omslag scannet. 
Jeg har givet mig selv lektier for 
og jeg hader lektier. 

Kald mig bare forfængelig og 
selvoptaget. Jeg havde brug for 
at sende noget ud i verden, her 
og nu, noget, jeg kunne fyre af, 
en lille vinteroverraskelse. Jeg 
skrev det første ark og tænkte, 
nå, det rækker vist, hvor er 
adressebogen og kuverterne? 
Men så fik jeg influenza og 
måtte holde næsen inden døre 
og så kom der alligevel mere. 
To sider, tre, fire, fem. Noget 
skal man jo finde på. Og så 
havde jeg et mini-Obs. 


På fotoet ovenfor sidder jeg 
med nogle dvd'er som jeg 
håber at kunne fortælle om i et 
kommende blad. Arbejdet med 
tv-oversigterne har både min¬ 
det mig om serier, jeg så for 
mange år siden (og glemte 
igen) og gjort mig opmærksom 
på titler, jeg aldrig har set før, 
men er nysgerrig efter. DR viste 
en del antologi-serier op gen¬ 
nem 70'erne og 80'erne, med 
gys, thrill eller scifi som tema. 
"Skæbnefortællinger" ("Tales of 
the Unexpected") er nok den, 
de fleste husker i dag, men der 
var andre og mere obskure som 
jeg har hygget mig gevaldigt 
med og får mig til at overveje 
en indeks artikel. Ikke alt var 
gys; jeg har genset "Skum" og 
"Dave Allen at Large", sidst¬ 
nævnte på youtube, fordi hans 
serier uretfærdigt nok aldrig er 
kommet på dvd; jeg håber at få 
råd til flere dvd køb i foråret, fra 
"Familien Strauss" til "En verden 
i krig". Alle disse planer... 

Henrik Larsen, 29. januar 2015 




Dengang, jeg genstartede 
mit fanzine Obskuriøst, i 
efteråret 2013, var det med 
en idé om, at hvert nummer 
fremover skulle være "det 
sidste ord" om et emne, der 
lå mig særlig på hjerte. Jeg 
regnede med at have mate¬ 
riale til to, måske tre numre i 
det hele og at jeg derpå ville 
kunne lukke bladet ned, per¬ 
manent, i bevidstheden om, 
at "my work here is done". 

Hvordan er det gået i praksis? Tv- 
indeks projektet viste sig at være 
for omfattende til at kunne kompri- 
meres til et enkelt blad. Nuvel, jeg 
vidste fra starten af, at dette var 
noget, jeg aldrig ville kunne yde 
retfærdighed, undtagen som bog, 
den stærkt savnede opfølger til 
Politikens håndbog "Tv i 70'erne” I- 
II. Men jeg havde håbet, at jeg i det 
mindste med Obskuriøst nr. 12, 
"Kanal Obskuriøst", ville være i 
stand til at indfange essensen; 
resten måtte læserne så selv resear- 
che sig frem til. Tja, tjo, sådan da. 
Der var ganske vist lige det med tv- 
serierne og at jeg i nysgerrighed 
havde kastet et blik videre frem i tid 
(relativ set) til 90'erne, som gjorde, 
at jeg bagefter stod med to hæng¬ 
epartier. Læg dertil bagagen fra 
"the wilderness years", alle de fejl¬ 
slagne forsøg på at komme i gang, 
som jeg stadig følte, der burde 
gøres noget ved, i stedet for at 
ende som skønne spildte kræfter. 
Hvad mine oprindelige planer for 
efterfølgeren til Obs nr. 12 havde 
været (hvis jeg havde haft nogen), 
husker jeg ikke. Nu skulle der først 
og fremmest ryddes op. 

Resultatet blev Obs nr. 13, "Den 
store undskyldning" (2014), fulgt af 
nr. 14, "Det store udsalg" (på vej), 
sidstnævnte oprindelig tænkt som 
et særligt julenummer, uddelt til 
venner af redaktionen. Begge blade 
tager, ud over det fortsatte tv-stof, 
fat i alskens udkast som lå og flød 
på min pcs harddisk eller kradset 
ned i bunken af gamle, slidte notes¬ 
bøger og puster nyt liv i dem, i det 
jeg dog for hovedpartens vedkom¬ 
mende må skrive al tekst forfra. 


Obskuriøst nr 15, "Brokker" (også 
på vej), kører genbruget til sin yder¬ 
ste konsekvens og bringer så godt 
som alle mine ubenyttede tekster 
og fanzine relaterede dagbogsno¬ 
ter gennem ti år, kun ganske let 
bearbejdet (jeg kunne ikke modstå 
trangen til at stramme sproget op, 
indsætte årstal her og der o.l.). 
Egentlig skulle det have været en 
samling af andres ubenyttede artik¬ 
ler, med nogle af mine egne gamle 
udkast til at fylde siderne ud, men 
da jeg - efter at have sat artiklerne 
op, vel at mærke - kom i tanke om 
at spørge de involverede om, hvad 
de i grunden syntes om den idé og 
fik nogle "dude, not cool" svar tilba¬ 
ge, slettede jeg knap halvdelen af 
bladet og måtte så tilbage til notes¬ 
bøgerne. Jeg tror, Jack J. som den 
eneste nåede at modtage et digitalt 
prøveeksemplar af Obskuriøst nr. 
15 beta. 

Obs nr. 15 er, i sin endelige form, en 
slags åndelig arvtager til Obskuriøst 
cd nr. 1 "Sound & Vision - Larsen 
læser Larsen" fra 2003, som ganske 
vist mest var et eksperiment med 
form. Denne gang handler det om 
indhold - og om skriveproces. Jeg 
synes, der er gode ting imellem 
"brokkerne", hvor jeg bl.a. kaster 
mig hovedkulds ud i spaghetti wes¬ 
tern genren og sikkert får skrevet 
noget skrækkeligt vrøvl, men entu¬ 
siasmen fejler i hvert tilfælde ikke 
noget! Jeg kommer også rundt i 
Black Sabbath og Judas Priests 
respektive diskografier, uden måske 
at tilføje ret meget originalt, men 
igen, det er fanbegejstring, det er 
hygge. Nogle steder bliver det en 
smule uhyggeligt, nemlig der, hvor 
jeg fortæller om angstanfald og 
bekymringer. Måske var det en fejl 
at blotte sig sådan; jeg følte, jeg 
skyldte læserne en forklaring på, 
hvorfor bladet havde ligget brak i 
årevis og ja, jeg ved sgu ikke. Der 
gik nok for meget "Ed Larsen" i pro¬ 
jektet. Nu er det i hvert tilfælde 
gjort. Sådan et blad som Obs nr. 15, 
hvor der sovses rundt i fesne frag¬ 
menter og dagbogsdårligdomme, 
er ikke noget, man bør lave hver 
dag - men ét hver tiende år kan vel 
lige slæbe sig an. 

I disse dage sidder jeg og gennem¬ 
ser mit arkiv af digitale affotografe¬ 
ringer. Jeg har et nær komplet arkiv 


over tv-oversigter for december 
1972 til december 2000 (fortrinsvis 
DR og TV2), fra aviser som 
Sjællands Tidende, Holbæk Amts 
Venstreblad, Jyderup posten, By og 
Land m.fl. Det er lidt rodet, især 
70'erne som har nogle gevaldige 
huller, både i de små oversigter fra 
ugeaviserne og de store fra dagbla¬ 
dene. Typografstrejker, redaktionel 
slendrian, hvad ved jeg. Men hvor¬ 
for kede med tekniske detaljer? Det 
er enormt fascinerende at sidde 
med aviser fra ens egen barndom. 
Nogle af de store samlerbind har 
ikke været taget ned fra hylden i 
årevis, måske årtier. Jeg har brudt 
seglet på arkivpakker med ugeavi¬ 
ser, pakker indleveret for en men¬ 
neskealder siden, og følt mig lidt 
som Howard Carter eller Indiana 
Jones imens. Jeg er igen og igen 
faldet i staver over telegrammer om 
Vietnam, Nixon, pudseløjerlige 
smånotitser om lokale mærkvær¬ 
digheder og tegneseriestriber med 
glemte figurer. Jeg tøvede ellers 
længe med at gå i gang pga en 
forestilling om, at det ville blive 
svært at sidde og udpege, hvad jeg 
havde set og ikke set dengang og 
at jeg ville føle mig fremmedgjort 
ved at læse om programmer, der lå 
næsten fyrre år bagud i tid. 
Heldigvis viste min hukommelse sig 
at være mere fit end forventet. 

70'er indekset bliver hovedindhol¬ 
det i det kommende Obskuriøst nr 
16, "Med barneøjne". Jeg vil nok 
lade indekset gå frem til 1981 eller 
82, for da jeg udvalgte titler til Obs 
nr. 12 og 13 havde jeg ikke specielt 
børne-tv i tankerne og sprang en 
del over som nok fortjente omtale, 
set i bakspejlet. Det vil også give 
mig lejlighed til at skrive lidt om 
"Skum" ("Soap"), der kørte på DR 
1980-81 og som jeg først for nylig 
fik genset efter alle de år. Min pri¬ 
vatøkonomi er stram; jeg har sim¬ 
pelthen ikke råd til at købe løs af 
dvd'er som i gamle dage. Der er så 
meget, jeg gerne vil have, men ind¬ 
købsdelen af min research går i 
slow motion. 

Videre planer for blade omfatter et 
tema-nummer om sen90'ernes tv 
og andre tv ting så som mine ynd- 
lingsserier. Måske "Batman The 
Animated Series" eller lignende. Jeg 
orker ikke rigtig superhelte i blad¬ 

form for tiden, men er vild med 
deres tv-serier. Der er det meget 
omtalte tema om bøger fra min 
opvækst og en bibliografi over for¬ 
lagsserien "Omnibusbøgerne". Og 
så kunne jeg tænke mig at runde af 
med et nummer 20. 20 er et dejligt 
rundt tal, meget bedre end 50, et 
tal, der, i form af en alder, så småt 
rykker nærmere. 


FILMTOZZEN 



KLAUS KINSKI 


Genfundsguf: En hjemmegjort dvd 
fra Lars von Hegnet som han uddel¬ 
te til deltagerne ved et af de senere 
Søftetræf. En af mine katte har siden 
væltet en kop kaffe ud skrivebordet, 
hvor dvd'en lå, hvilket kun bidrager 
til omslagets gustne stemning. Ind¬ 
holdet er et afsnit af Hegnets lokal- 
tv udsendelse “Filmtozzen", en udlø¬ 
ber af hans fanzine af samme navn. 
I afsnittet som løber ca. 70 min. sid¬ 
der Hegnet og Nils Markvardsen (fil¬ 
met separat) og fortæller om Klaus 
Kinski, hans liv og film, ledsaget af 
mange fede billeder. Kinski, som 
efter alt at dømme også var en ube¬ 
hagelig stodder privat, hyldes for 
sine utallige intense galeroller i 
genrefilm. Jeg formoder, at det er 
rettighedshensyn som forhindrer 
udsendelsen i at vise filmklip, men 
der er stills fra plakater, lobbycards, 
omslag m.v. Total nostalgi. Det skal 
tilføjes, at Nils netop har udgivet et 
specialnummer af eXtase, det fjerde 
i rækken af stilfulde magasiner for 
genrefans (nr. 1 udkom i 2003), 
mens Hegnet som bekendt arbejder 
på en samlet bogudgave af sit første 
fanzine, det legendariske Bloody 
Darlings (1990-2001). Jeg glæder 
mig til at læse begge. 


OBSKURIØST Et blad, skrevet på kaffe, Sing le ton Rød Orlik og masser af adrenalin! 







Obskuriøst nr. 16 2015? Sneak preview 


Egentlig er min barndoms årti 
indekseret, i tobindsværket 
"TV i 70'erne" (Kaare Schmidt, 
Politikens forlag 1981). Og 
dog. Værket medtager kun 
sporadisk børne og doku¬ 
mentarudsendelser, og smalle 
genrefilm levnes oftest højst 
en henkastet linje. Klart util¬ 
fredsstillende. Jeg har denne 
gang opdelt de udvalgte titler 
fra tv-oversigterne i de, jeg så 
og de, jeg gerne ville se (eller 
har set) som voksen. Nogle 
eksempler følger. 

SET MED BARNEØJNE: DR TV 
197S-81 

1973 

Det jeg så 
"Gyser-timen" 

"Ghost Story"/"Circle of Fear", USA 
gyserantologiserie (1972-73). 23 
afsnit. 

DR viste seks afsnit: "En dårlig for¬ 
bindelse" ("Bad Connection), lørdag 
10. november 1973, kl. 22.05. 
"Sommerhuset" ("The Summer 
House"), lørdag 17. november 1973, 
kl. 22.20. "Skrækkens tid" ("Time of 
Terror"), lørdag 29. november 1973, 
kl. 22.15. "En anelse galskab" 
("Touch of Madness"), lørdag 8. 
december 1973, kl. 22.00. "Alter¬ 
ego", lørdag 15. december 1973, kl. 
22.15. "Giv mig mit barn" (pilotaf¬ 
snittet "The New Flouse", også set 
programsat som "Pilot" og, absurd 
nok, "Den vildfarne dinosaur"), lør¬ 
dag 5. januar 1974, kl. 22.05. 

Flvordan kunne jeg slippe afsted 
med at se serien i en alder af seks 
år, i et hjem med strikse forældre? 
Det er et mysterium for mig, den 
dag i dag. Et endnu større mysteri¬ 
um er, at det afsnit, jeg husker at 
have set, slet ikke blev vist - hvis tv- 
oversigterne i de tre forskellige avi¬ 
ser, jeg checkede, vel at mærke står 
til troende. 

For et par år siden fik jeg det ind¬ 
fald at skrive handlingsreferater, 
efter hukommelsen, af film, jeg 
havde set på tv som knægt, men 
ikke erindrede titlen på. Den slags 
små problemer, jeg elsker at bokse 
med. Referaterne lagde jeg derefter 
ud på facebook, i håb om at nogle 
af mine venner huskede bedre end 
jeg. Der var bid med Deliver Us 
From Evil (1973 tv-film, se omtalen i 
Obs nr. 12), men ikke med min 
anden efterlysning (gengivet i Obs 
nr. 15). Jeg skrev så en forkortet 
engelsk udgave og googlede løs. 
Bingo. "The Graveyard Shift", afsnit 


af den og den serie. Der var nogle 
smuttere, men i store træk svarede 
handlingen til det, jeg huskede at 
have set knap fyrre år forinden. 
Næste skridt var at få fingre i en 
kopi og heldigvis tilbød Sony en 
dvd-on-demand på amazon.com. 
Frem med VISA kortet og snart var 
dvd'en min. 

Min teori var på det tidspunkt, at 
jeg havde set afsnittet under et 
hospitalsophold. Jeg lå nemlig ind¬ 
lagt en del gange som barn, med 
astma-bronkitis, og huskede svagt 
en opholdstue, hvor jeg så tv sam¬ 
men med nogle andre drenge. 
Vistnok bl.a. "Smith and Jones", 
hvilket placerer tidspunktet til 1972 
eller 1973, hvor serien gik på svensk 
tv (DR fulgte først efter i 1978). 
Desværre har Rigshospitalet til dato 
ikke svaret på min forespørgsel om 
aktindsigt, men jeg finder teorien 
plausibel. Bortset fra en lille detalje. 
Afsnittet er officielt aldrig blevet 
vist på DR. Hverken aviserne eller . 
"TV i 70'erne" nævner det med et 
ord!! Der er intet tegn på at Sverige 


viste serien indenfor samme perio¬ 
de (eller senere), hvilket ellers var 
mit næste bud. DR har måske fået 
et forkert afsnit hjem eller der har 
været en uannonceret programæn¬ 
dring i sidste øjeblik (det fandt fak¬ 
tisk sted ret ofte). Svaret får jeg nok 
aldrig, men det er unægtelig iro¬ 
nisk, at det eneste afsnit i serien, jeg 
genkender i dag, er et, jeg ikke kan 
finde omtale af på dansk. (En 
anmeldelse af dvd sættet følger i et 
kommende nummer af bladet.) 

1976 

Det jeg så 
"Tom og Jerry" 

"The Tom and Jerry Show" ("The 
New Tom and Jerry Show"), USA 
1975-76. DR, lørdag 24. juli 1976, kl. 
19.55 (1:6) 

Tegnefilmshow, også set pro¬ 
gramsat som "Katten og musen" og 
"Katten og musen - nye eventyr 
med Tom og Jerry". Da jeg faldt 
over titlen i en tv-oversigt, i vinters, 


mente jeg først at erindre, at det var 
en kavalkade af klassiske tegnefilm 
med noget wraparound, men det er 
skam helt igennem nyproducerede 
tv-afsnit - og, at dømme efter de 
brudstykker, jeg har set på youtube, 
en temmelig tynd omgang (det 
eneste afsnit, jeg klart genkendte 
var "Beach Bully"). Nå, serien skulle 
komme på dvd til august 2015 og 
jeg ender sgu nok med at købe den 
alligevel. 

Hovedpersonerne er naturligvis 
Tom og Jerry fra de gamle ultravol- 
delige korte tegnefilm (1940-58, 
plus de lidt senere som ingen ved 
kendes ved i dag), men de er, i lig¬ 
hed med tidens øvrige morgenani¬ 
mations tv (i USA, iht.), blevet trivi¬ 
aliseret og ufarliggjort. Hvor Tom 
før stræbte Jerry efter livet, med 
sadistisk fryd, stræber han nu efter 
at... slå Jerry i tennis. How the migh- 
ty has fallen. 

1977 

Hvad andre så: Det brede, det 
smalle og det obskuriøse 

McCIoud: "McCIoud møder 
Dracula" 

DR, lørdag 16. juli 1977, kl. 22.05. 

Licenskanalen startede med at 
vise "McCIoud" i 1971 og fortsatte 
med en håndfuld afsnit om året, 
op gennem 70'erne. Jeg må ind¬ 
rømme, at jeg ikke rigtig har på 
noget på hjerte om mange af de 
kriminalserier, mine forældre og 
deres generation begejstret fulgte, 
serier som "Kojak", "McCIoud", 
"Ironside" osv. "Columbo" er en 
undtagelse, men hvis ikke jeg 
havde siddet sammen med Lars og 
set den på TV3, midt om natten, 
med utallige reklameafbrydelser, 
dengang i Allerød bofællesskabet, 
i de tidlige 90'ere (se Obs nr. 10), ja, 
så ville jeg nok stadig arkivere 
Peter Falks politidetektiv under 
ikke-min-tid, ikke-mit-bord. 

Jeg har aldrig fået set hverken 
"Kojak" eller "Ironside". De ganske 
få afsnit, jeg har set af "McCIoud" 
skyldes fundet af et billigt dvd 
bokssæt i Blockbuster (en kilde 
som nu er udtørret). Jeg forblev 
uimponeret. Men da jeg for nylig 
opdagede, at McCIoud i et afsnit, 
vist på DR, mødte en ægte vampyr 
(spillet af John Carradine), vidste 
jeg, at en omtale i bladet ikke var 
til at komme udenom. Det er 
sådan noget tv tropes kalder en 
"bizarro episode", hvor en i øvrigt 
"normal" serie pludselig, uden var¬ 
sel skejer ud og bliver seriøst 
underlig, for straks efter at falde 
tilbage i den sædvanlige gænge. 
Jagten på den relevante dvd udgi¬ 
velse er nu gået ind... 



McCIoud møder Dracula 

LØRDAG KL. 22,05: Mens New Yorks politi er på 
jagt efter en snigskytte, som terroriserer byen, modtager 
McCIoud meddelelse om et nyt offer. Efter obduktionen 
betror lægen imidlertid McCIoud, at døden er forårsaget 
af et blodsugende væsen! McCIoud nægter at tro, at han 
jager en vampyr, men hans chef, en panikslagen by og 
massemedierne lægger pres på ham for at få sagen 
opklaret hurtigst muligt. 




Obskuriøst nr. 17 2016? Sneak 


Da jeg sad i julen og studere¬ 
de mit arkiv over affotografe¬ 
rede ugeoversigter for de 
senere 90'eres tv, følte jeg 
skuffelsen brede sig. Det kneb 
med at finde "gode" titler til 
et indeks og mange viste sig 
ved nærmere eftersyn at være 
genudsendelser. Helt håbløst 
var det dog ikke og jeg har da 
også valgt at fortsætte arbej¬ 
det med at udrede perioden. 
Nogen skal jo gøre det. Her er 
mine noter om tv-året 1997. 
To be continued... 


SIDST I HALVFEMSERNE 
1997 

"Dark Skies" 

TV2, fredag 3. januar 1997, kl. 

22.40. Seriestart hvornår? 

"Mistænkt 4" 

TV2, onsdag 22. januar 1997, kl. 
22.40 (1:2), onsdag 29. januar 
22.40 (2:2). Endnu en ombæring 
med Helen Mirren. 

Porno Lasse 

DR1, torsdag 23. januar 1997, kl. 
22.00. Vistnok det program som 
gjorde ham til en kendis. Var Biker 
Jens ikke fra samme periode og 
markerede slut90'erne i det hele 
taget ikke starten på nutidens 
trash-star reality fænomen? 

Angrebet på Ponderosa 

Bonanza: Under Attack, USA 1995. 
DR1, mandag 27. januar 1997, kl. 
22.00. Tredje af tre forsøg på at 
genoplive tv-serie "Bonanza". 

"Gotha-Rama" 

DR1, lørdag 22. marts 1997, kl. 
14.45. Seriestart. 

Red Rock West 

DR1, fredag 4. april 1997, kl. 21.30 . 
Se "De film, jeg aldrig fandt" sek¬ 
tionen i Obs nr. 13. Fundet! 

Jackpot til desert 

The Freshman, USA 1990. TV2, 
søndag 13. april 1997, kl. 20.55. 
Kriminalkomedie med Matthew 
Broderick og Marlon Brando, sidst¬ 
nævnte i en parodi på sin berømte 
Godfather rolle. 

Stjernekrigen - Mystik og magi 

DR1, torsdag 17. april 1997, kl. 

0.05. En klassisk dokumentar. 

Projekt X 

TV2, fredag 25. april 1997, kl. 22.00 
Endnu en Matthew Broderick film, 


kørte TV2 en kavalkade? Jeg syntes 
vist, han var ret sjov dengang. I 
dag kan jeg ikke døje fyren. 

Short Cuts 

TV2, lørdag 26. april 1997, kl. 

22.30. 

True Romance 

TV2, søndag 27. april 1997, kl. 
20.55. Fulgt af "Robert Altmans 
genveje", kl. 23.30. 

Kuk i timeplanen 

TV2, søndag 4. maj 1997, kl. 20.55. 
En totalt umorsom John Cleese 
film (som jeg husker den). 

Harrison Bergeron 

DR1, mandag 5. maj 1997, kl. 

22.00. Ok 1995-filmatisering af 
Kurt Vonneguts samfundssatire 
forklædt som science fiction¬ 
novelle som vi læste i engelsk i 
gymnasiet. ("It could be You", en 
anden novelle, vi læste, med lig¬ 
nende tema og som jeg siden har 
fejlhusket som Vonneguts, viste sig 
at være af den obskure australske 
forfatter Frank Roberts, da jeg slog 
titlen op i dag. So it goes.) 

Flight 174 i frit fald 

Falling from the Sky: Flight 174. 
USA, 1995. DR1, fredag 9. maj 
1997, kl. 22.40 Tv katastrofefilm. 

Platoon 

TV2, fredag 16. maj 1997, kl. 22.40. 
Krig er noget forbandet lort. Krig 
er også forbandet god underhold¬ 
ning. Et evigt paradoks. 

Iron Maze - løgne af stål 

TV2, fredag 23. maj 1997, kl. 22.40. 
1991 kriminalfilm inspireret af Ra- 
shomon, skal være ufattelig dårlig. 

Mit navn er Trinity 

DR1, mandag 26. maj 1997, kl. 
22.00. (DR kørte spaghetti kavalka¬ 
de den sommer, kanalen viste også 
Den gode den onde og den gru¬ 
somme, Den stumme hævner og 
vistnok flere. Jeg bør nok samle 
alle titler, inkl. de, jeg indekserede i 
tidligere blade, til en feature.) Den 
første Trinity film fungerer ok som 
spaghetti western, skønt afgjort i 
den lettere ende. Fortsættelsen er 
blot en stor undskyldning for slap- 
stick og slagsmål - og jeg må ind¬ 
rømme, at Hili og Spencer-formlen 
hurtig bliver kedelig. 

Jeg hedder stadig Trinity 

DR1, mandag 2. juni 1997, kl. 

22.00. NB. Den danske On-Air dvd 
er den længste engelsksprogede 
udgave på markedet. For de virke¬ 
lig fanatiske fans er der en tysk 
dvd, der løber 7-8 min. længere 
(eller deromkring). 


Buddy gi’r en håndfuld øretæver 

Buddy Goes West. DR1, lørdag 14. 
juni 1997, kl. 23.05. Samme stil 
som Trinity-filmene. 

"Lois & Clark" 

TV2, lørdag 14. juni 1997, kl. 20.10. 
Pilot og seriestart. En temmelig 
"sæbet" Superman serie. 

Familien Addams 

DR1, lørdag 21. juni 1997, kl. 20.30 

Sabata 

DR1, fredag 27. juni 1997, kl. 0.10. 

Sabata vender tilbage 

DR1, fredag 4. juli 1997, kl. 0.20 

Døden til hest 

DR1, fredag 11. juli 1997, kl. 0.20 

Django 

DR1, fredag 18. juli 1997, kl. 0.05. 

Vi lever 

TV2, lørdag 19. juli 1997, kl. 21.35. 
Ret overvurderet film. Ja, de spiser 
nogle af deres venner, men det er 
jo ikke just nogen kannibalmassa¬ 
kre, de var allerede døde. 

"Perry Mason" 

TV2, søndag 6. juli 1997, kl. 22.40 
(1:6). Muligvis de "nye" afsnit, 
Raymond Burr medvirkede i, kort 
før sin død? 

Sammy og Rosie gør det 

TV2, lørdag 2. august 1997, kl. 

0.35. Sexkomedie. 

Manden der kom ned på jorden 

TV2, onsdag 13. august 1997, kl. 
23.05. David Bowie kultfilm. 

"Buffy" 

TV2, lørdag 23. august 1997, kl. 
16.05. Pilot. Affløser "Lois & Clark". 

Last Boy Scout 

TV2, lørdag 23. august 1997, kl. 
22.50 

Til verdens ende 

TV2, lørdag 23. august 1997, kl. 
1.05 

Map of the Human Heart 

TV2, lørdag 13. september 1997, kl. 
23.55. Af den fine new zealandske 
instruktør Vincent Ward, se omtale 
af Navigatøren i Obsl3. 

The Flintstones 

TV2, lørdag 20. september 1997, kl. 
20.10. Den rædsomme biograffilm. 
Ikke at forlægget er stor kunst. 

"Riget II" 

DR1, fredag 10. oktober 1997, kl. 
21.30 (1:4). Mere rodet end "I” og 
sidste afsnit er totalt fucked up, 


p r e v i e w 


men generelt stadig både uhygge¬ 
lig og sjov, noget af det bedste 
danske tv, jeg har set. Skuffende, at 
von Trier aldrig afsluttede serien. 

Ja, hovedparten af nøglerollernes 
skuespillere er døde, men så kunne 
han i det mindste udgive manu¬ 
skriptet som bog, tegneserie eller 
lignende. Har aldrig set Stephen 
King udgaven. 

Walter og Carlo - op på fars hat 

TV2, søndag 12. oktober 1997, kl. 
20.20. Så vidt jeg husker, var det 
mest skandaløse ved Walter og 
Carlo filmene, at de blev produce¬ 
ret for næsten igen penge, så at 
hovedparten af de rare støttekro¬ 
ner kunne stikkes i lommen. 

En vampyrs bekendelser 

TV2, lørdag 18. oktober 1997, kl. 
21.05. Dette var starten på den tra¬ 
gisk romantiske vampyr, "Twilight" 
og alt det lort. Anne Rice har siden 
undergået en bizar ændring i per¬ 
sonlighed og så vidt jeg husker 
helt afskrevet sine vampyrromaner. 

"Wild Palms" 

TV2, lørdag 1. november 1997, kl. 
23.30 (seriestart?) 

Jennifer, den 8. offer 

DR1, fredag 28. oktober 1997, kl. 
22 . 10 . 

Mørkets halvdel 

TV2, søndag 7. december 1997, kl. 
22.15. Efter Stephen King roman. 

Det store ædegilde 

DR1, mandag 22. december 1997, 
kl. 22.30. Fransk klassiker som var 
en stor skuffelse. Jeg havde fået et 
fantastisk morsomt handlingsrefe¬ 
rat af en kammerat tilbage i firser¬ 
ne, om hvordan de tre livstrætte 
levemænd æder sig ihjel, men fil¬ 
men er ufattelig langtrukken. 

Batman 

1989 udgaven. TV2, lørdag 27. 
december 1997, kl. 21.05. Jeg 
havde læst "The Dark Knight Re¬ 
turns" på biblioteket og efter en 
lang pause genfundet min kærlig¬ 
hed til superhelteblade. Frank 
Millers Batman, filtreret gennem 
Tim Burton, det lød lovende... men 
filmen er underlig stiv og halvhjer¬ 
tet - og Jokeren dør til slut! Prince 
udsendte en gruopvækkende "Bat- 
dance" single i kølvandet. Alt om¬ 
kring filmen var enormt hyped, 
men faldt sammen som en kikset 
souffle, da det kom til stykket. Giv 
mig "The Animated Series" til en¬ 
hver tid i stedet. 


Obskuriøst nr. 18 2017? Sneak preview 



Jeg føler af og til, at jeg kunne 
skrive hvilket som helst non¬ 
sens om en film og slippe 
afsted med det. Film er jo 
bare film: underholdning, ikke 
sandt? Bøger er noget andet, 
især når vi snakker klassiker¬ 
ne. Her skal det ikke alene 
lyde godt og træffende, det 
skal helst også være korrekt. 
Jeg må så straks tilføje, at 
Obskuriøst nr. 18 (hvor det er 
min hensigt at tackle adskilli¬ 
ge berømte værker) ikke vil 
leve op til den høje standard, 
jeg der fik sat. Jeg kender 
mine bøger, men gider jeg 
analysere? Næ, jeg foretræk¬ 
ker at sludre der ud af. Let, en 
smule løst; sådan kan jeg lide 
det. Desuden er de fleste tek¬ 
ster skrevet i toget, uden et 
leksikon ved hånden, årstal 
osv. tilføjet senere. De basale 
fakta på plads, resten helt for 
egen regning. Her er et par 
smagsprøver på stilen. 

Philip José Farmer: 
Genopstandelsen. Den evige flod 
1. Bogfabrikken 1988. 

Philip José Farmer: 

Den fantastiske flodbåd. Den 
evige flod 2. Bogfabrikken 1989. 

Science fiction forfatteren Philip 
José Farmer (1918-2009) havde en 
forkærlighed for genren alternativ 
historieskrivning og for at befolke 
sine værker med såvel autentiske 
som fiktive berømtheder. Det sidste 
uden at respektere en trivialitet 
som copyright, hvilket gav ham bal¬ 
lade, bl.a. med boet efter Edgar 
Rice Burroughs. Farmers udstrakte 
brug af andres figurer, gerne i mas¬ 
sive crossover fortællinger, kan 
gøre ham svær at skelne fra fan 
skriverier af den type, der florerer 
på nettet nu om dage. Nuvel, 
Farmer skriver bedre end de fleste 
fans og han var tidligt ude med for¬ 
men, men alligevel. Selvom det er 
en sjov idé at lade Tarzan (for nu at 
blive ved Burroughs) møde 
Sherlock Holmes og dr. Watson, 
sidder jeg ofte tilbage og tænker: 
Så find dog på noget originalt selv, 
mand! Når han er bedst, så lader 
jeg mig dog rive med (jeg er trods 
alt fan-nørd selv). Farmer var en 
vigtig inspirationskilde for Alan 
Moore, da denne gik i gang med 
"The League of Extraordinary Gen¬ 
tlemen", i følge Moore selv. 

Mit første møde med Farmer var i 
antologien Den elektriske myre og 


andre science fiction fortællinger 
(Borgen 1972), hvor han bidrog 
med den spekulative novelle "Sejl 
videre! Sejl videre!", der skildrer et 
alternativt udfald for Columbus, 
komplet med et langt efterskrift. 

Den evige flod (Riverworld) er Far¬ 
mer i topform. Han udgav de to før¬ 
ste bind i 1971; tre mere fulgte i 
henholdsvis 1977, 1980 og 1983 
(dertil kommer diverse løse ting i 
antologier m.v.). Jeg læste bind 1-2, 
da de kom på dansk og resten af 
sagaen et par år senere. Den tager 
sin begyndelse med sir Richard 
Burton, den berømte engelske 
opdagelsesrejsende (historisk per¬ 
son) som kortvarigt vågner op et 
mærkeligt sted. Han ved, han er 
død, eller burde være det. Han ser 
til sin forbløffelse, at han hænger i 
luften i et mægtigt, gråt tomrum, 
sammen med et utal af andre, ube¬ 
vægelige kroppe. (Scenen minder 
lidt om Neos opvågning i filmen 
"The Matrix".) Da han kommer til 
bevidsthed på ny, befinder han sig 
på en fremmed planet. Han er ung 
igen, i perfekt form, hårløs og 
nøgen. Og han er ikke alene. 

Hele Jordens befolkning, alle som 
har levet og er døde gennem histo¬ 
rien, er blevet genfødt. Alle, der 
døde som voksne, i hvert tilfælde, 
og det inkluderer primitive hule¬ 
mennesker og mindst én alien, der 
befandt sig på Jorden, da den og 
menneskeheden kollektivt gik 


under (det er kompliceret). De er 
"genopstandne" i en ny verden. 
Hvorfor, ved de ikke. Hvordan de 
skal forholde sig til dette ufattelige, 
ved de heller ikke. Gradvist giver de 
sig til at udforske deres omgivelser, 
danner grupperinger med planer 
om organisering, om magt. Burton 
bliver på skift involveret med skik¬ 
kelser som Johan Uden Land, 
Samuel Clement (Mark Twain) og 
Herman Goring (!), mens han nages 
afen ubehagelig fornemmelse som 
får stadig ny næring, af, at mennes¬ 
keheden er brikker i et enormt spil. 
Et spil, arrangeret af de som står 
bag genopstandelsen og som kal¬ 
der sig for "Etikerne". 

Desværre nåede Bogfabrikken kun 
at udgive bind 1-2 (i god oversæt¬ 
telse af Niels Søndergaard). Disse er 
muligvis også de bedste, jeg husker 
det i hvert tilfælde som tungt arbej¬ 
de at komme igennem resten af 
sagaen, dengang jeg for mange år 
siden lånte den på biblioteket. Om 
det skyldes et ringere kvalitetsnive¬ 
au, eller min irritation over at skulle 
skifte sprog, netop, da jeg havde 
vænnet mig til "tonen" i bind 1-2, 
skal jeg lade forblive usagt. Bind 3- 
5 skildrer Burton og andres søgen 
efter de store svar som kun kan fin¬ 
des ved at trodse planetens ekstre¬ 
me geografiske forhindringer. 
Foreløbig har jeg kun genlæst de to 
bind på dansk. Det var en fornøjelse 
at dykke ned i forfatterens sæl¬ 
somme verden på ny. 


Viggo Stuckenberg: 

Vejbred. Kultur Bibliotek nr. 10, 
Hasselbalch, 1950. 

Vejbred (skrevet 1899) er en lille 
tynd bog, jeg fandt klemt ind i 
familiens bogreol som knægt og 
gav mig bladre i, af ren nysgerrig¬ 
hed. Det var eventyr, men nogle 
underlige eventyr. De fleste havde 
genkendelige plotelementer fra fol¬ 
keeventyret, men afveg i tonen som 
mest var bitter-melankolsk (når den 
ikke var bitter-ironisk). Stuckenberg 
tog velkendte historier, prikkede til 
dem og spurgte: Virkelig? Var det 
nu også sådan og sådan, det gik for 
sig? Levede de lykkelig til deres 
dages ende? Faldt Klodshans til ro? 
Og hvad med den anden side, hvad 
med trolden, skiftingen, hvad 
mente de om alt det her? Dette var 
kunsteventyr, ja, mere end det: det 
var måske den første dekonstruk¬ 
tion af folkeeventyret herhjemme. 
Vejbred har efter min mening aldrig 
fået den anerkendelse, bogen for¬ 
tjener. Måske fordi det er sådan en 
lille tynd bog, der nemt bliver væk. 
Vejbred er modvægten eller mod¬ 
giften, når folkeeventyrets formula¬ 
rer bliver for trættende. H.C. 
Andersen er derhenne et par 
gange, men dypper kun tåen, for 
Andersen levede trods alt af at pie¬ 
ase. Stuckenberg, en kuldslået 
skæbne og et forfatterskab husket 
af få, hopper i med begge ben. 














Obskuriøst nr. 19 2017? Sneak 


En bibliografi er i sagens na¬ 
tur en tør og teknisk affære. 
Men her er nu alligevel et 
uddrag af min fortegnelse o- 
ver Omnibusbøgerne fra Carit 
Andersens forlag (i alt ca. 148 
titler, ikke 75 som på forlags¬ 
folderen). Jeg har hugget ind¬ 
holdsfortegnelserne fra diver¬ 
se biblioteksdatabaser. Essays 
og kommentarer er planlagt. 

Solen, Månen og alle stjernerne 
og andre fortællinger for teen¬ 
agers, 1967 

Indhold: Corrado Alvaro: To kvin¬ 
deøjne. Birthe Olrik: Ekko. Giose 
Rimanelli: Ægteskabskontrakten. 
Irwin Shaw: Rejsen ud - rejsen 
hjem. John Bertelsen: At være eller 
la' være. Stratis Myrivilis: Gorgo- 
søstrene. Knud Holst: Spærre-bal¬ 
lonen. Wang Wen-shih: Tømreren. 
Erik Dreyer: Ensomme sjæle. Aksel 
Sandemose: Solen, månen og alle 
stjernerne. Soya: Fotografiet der 
talte. Emile Zola: Angrebet på møl¬ 
len. Erskine Caldwell: Rachel. 


Ronald Blythe: Vær så god at inkli¬ 
nere. Leonida Repaci: Carmela. 
Christian Kampmann: Jasmin 

Som kvinder er; redigeret af 
Ellinor Carit Andersen, 1963 

Indhold: Dagny Kjærsgaard: Rien 
ne me fait plaisir. Hans Lyngby 
Jepsen: Skyggeblomst. Carl Bang: 
Udsigt til Ætna. Dikken Zwilg- 
meyer: På egne ben. Margaret 
Barrington: Landsby uden mænd. 
Gestur Pålsson: Forlovelsestiden. 
Stefan Zweig: De lige - ulige søs¬ 
tre. J. Anker Larsen: Landsbyens 
Magdalene. Frederik Poulsen: 
Parasollen. Liam O'Flaherty: Røde 
Barbara. Agnes von Krusenstjerna: 
En vogn vælter. Cora Sandel: 
Lykken. D.H. Lawrence: Den hvide 
strømpe 

Spejderhistorier, ved Hans 
Røpke, 1960 

Indhold: R. Baden-Powell: Min 
gamle hat. Garry Allen: Den hvide 
ridder. Walter Rhoades: Deres livs 
eventyrligste sporjagt. Michael 
Derring: Vær beredt. A. Chr. 
Westergaard: Sørøvere. Georg V. 


Bengtsson: Guldfeber. Mysteriet i 
højfjeldet. Mildred Gordon: En 
pigespejder. Annesofie Hermann: 
Flugt i mørket. Aage J. Chr. Peder¬ 
sen: Havet kommer-! I. Lieberkind: 
Sporsne. E. Th. Bjørn: Milionær- 
spejderen. Elith Olesen: Det hule 
træ. Gunnar Jørgensen: Friheds¬ 
helte. Reginald G. Thomas: Der lød 
trin på trapperne. L. B. Thoburn- 
Clarke: Den gyldne hule. Poul 
Nørgaard: Lavinespejderens hund. 
Audun Hjermann: En spejderdreng. 
Arne Bang Andersen: Det mystiske 
lys. Aage J. Chr. Pedersen: Jeg lover 
på min ære-, Frederick Harrison: I 
spejderlovens ånd 

Spionhistorier fra hele verden, 
ved Tage la Lour, 1959 (lomme¬ 
bus 1967 ) 

Indhold: Ambrose Bierce: Parker 
Adderson, filosof. Alphonse 
Daudet: En lille spion. G.K. Ches- 
terton: En historie om høje ting. 
John Buehan: Dr. Lartius. W. 
Somerset Maugham: Forræderen. 
Stephen Leacock: Afsløringer fra 
min spiontilværelse. Edgar Wallace: 
"Englænderen Konnor". Gilbert 
Frankau: Hemmeligheden i Harley 
Street. Karel C(apek: Grevinden. F. 
Britten Austin: En æressag. Noel 
Coward: Træmadonnaen. Eric 
Ambier: Skyggernes hær. Manning 
Coles: Håndjern bider ikke på spø¬ 
gelser. Louis Golding: Portvin på 
sheratonbordet. Kurt Singer: Også 
Mata Hari's datter døde ved dag¬ 
gry. Dennis Wheatley: Døden klok¬ 
ken tre-tredive. Carter Dickson: 
Strengt diplomatisk 

Sportshistorier fra hele verden, 
1961 

Indhold: Knud Lundberg: Det store 
løb. Jack London: Den sidste kamp. 
Enid Bagnold: Grand National. 

Hans Lyngby Jepsen: Mig og så 
Betty. Thomas Mann: Sne. Damon 
Runyon: På dem, Yale. Ian Hay: I 
kampens hede. Johannes V. Jensen: 
Til seksdagesløb. Egon Erwin Kisch: 
Elliptisk trædemølle. Ernest 
Hemingway: Halvtreds tusind stær¬ 
ke. Eric Linklater: Juan i aktion. Do¬ 
ris Lessing: Gennem tunnelen. Ed¬ 
ward Plunkett Dunsany: Da Jembu 
spillede for Cambridge. Roger 
Angell: Tennis. Gerald Kersh: Den 
frygtelige tyrk. T. Hughes: Den nye 
dreng. P.G. Wodehouse: En golf¬ 
spillers dilemma. Homer: Kamp¬ 
legene 

Spøgelseshistorier fra hele ver¬ 
den, ved Tage la Cour, 1957 (for¬ 
kortet lommebus, 1966) 

Indhold: Ray Bradbury: Søen. L.P. 
Hartley: En gæst fra det underjor¬ 



p r e v i e w 


diske. August Derleth: Sheraton- 
spejlet. Donald McGuire: De kære 
afdøde. H.P. Lovecraft: Rotterne i 
murene. Nugent Barker: Whessoe. 
André Maurois: Huset. William 
Fryer Harvey: Hånden. Sven 
Elvestad: Er det dig, Valentiner? 

E.M. Forster: Den himmelske omni¬ 
bus. A.E. Coppard: Adam og Eva 
og -? Edward Plunkett Dunsany: 
Spøgelser. Ellen Glasgow: Tilfældet 
Mrs. Maradick. Astrid Ehrencron- 
Kidde: Gensynet. Hans Heinz Ewers: 
Edderkoppen. Algernon Black- 
wood: Den mystiske logerende. 
Montague R. James: Nummer 13. 
John Kendrick Bangs: Det våde 
spøgelse. E.F. Benson: Hvorledes 
frygten forsvandt fra Church- 
Peveril. Selma Lagerlof: Vandet i 
Kirkevigen. Guy de Maupassant: 

Var det en drøm? Sheridan le Fanu: 
Den onde kaptajn Walshawe. 
Charles Dickens: Banevogteren. 
Edgar Allan Poe: William Wilson. 

H. C. Andersen: Skyggen. Aleksandr 
Pusjkin: Ligkistesnedkeren. B.S. 
Ingemann: Glasskabet. Geoffrey 
Chaucer: Mord råber til himlen 

Stormen på København og andre 
fortællinger fra Danmarks histo¬ 
rie, ved Ada Hensel og P. Falk 
Rønne, 1962 

(Historier fra OTA-bøgerne. 
Indholdsfortegnelse ikke i biblio¬ 
teksdatabaserne) 

Storm og mytteri og andre his¬ 
torier fra de syv have, ved 
Mogens Knudsen, 1957 

Indhold: J.F. Cooper: Storm og 
mytteri. W.W. Jacobs: Da skipper 
stak af. Carl Schøyen: Fiskeren. 
Arthur L. Hayward: Piratkaptajnen 
Ned Teach. John Kruse: Ene med 
hajerne. F. Marryat: Den sorte han¬ 
kat. Josef Kjellgren: Koks. John 
Russell: Kniven. R.H. Dana: Rundt 
Kap Horn. Friedrich Gerståcker: 
Vraget. Roderick Wilkinson: 
Fortidens synder. Joseph Conrad: 
Dobbeltgængeren. J. Barrow: De 
skibbrudne fra Bounty. Johannes V. 
Jensen: San Salvador 

Storm P.s bedste, En Kavalkade 
af Robert Storm Petersens teg¬ 
ning og tekster 1898-1949, 

I, Malerier, tegninger, 1954 

Storm P.s bedste 2, Humor og 
visdom, 1955 

Storm P.s bedste 3, Episoder og 
hændelser, 1956, (På omslaget: 
Dagbogsblade) 

(Mest tegninger. Ingen indholds¬ 
fortegnelse i bøgerne som er i 
større format end resten af serien.) 





Obskuriøst 


Fra Wikipedia, den frie encyklopædi 

Obskuriøst er et dansk fanzine startet i 2001 redigeret af Henrik Larsen m. Obskuriøst startede som overvejende filmblad- Det behandler i dag lidt forsømte emner 
indenfor film, musik og litteratur! 2 ! 



Et bundt hæftede ark som 
dette er unægtelig old hat 
anno 2015, men det har fra 
starten af moret mig at lave 
små pamfletter, sneak previ- 
ews, retteark, indskudte eks- 
trasider o.l. og jeg ser ingen 
grund til at droppe dem og 
pludselig blive konform, her i 
bladets fjortende år. Desuden 
ved jeg, at der er nogen deru¬ 
de som begejstret samler 
småtryk i oplag på et par 
fingre. Jeg synes, det er fan¬ 
tastisk fedt, at der stadig fin¬ 
des samlere af fysiske ting; 
Obskuriøst har altid hyldet 
samlerånden, selvom bladet 
måske nok er for rodet og 
springende til at fungere som 
værktøj for samlere, eller var i 
hvert tilfælde, indtil jeg kaste¬ 
de mig over at indeksere tv- 
programmer fra min ung¬ 
dom. Der ramte jeg virkelig 
noget. Jeg håber en dag, som 
grand final, at kunne udgive 
en tryksag med alt tv-materi- 
alet i kronologisk rækkefølge 
og alle de løbende tilføjelser 
indsat på rette plads. 


Hvad de ældre numre af Obs 
angår, føler jeg ingen trang til 
at opsamle eller genoptrykke. 
Der er for meget imellem som 
ikke faldt så heldigt ud, for 
mange dårlige minder. Måske 
de fire første farvenumre, 
men så er der spørgsmålet 
om tilladelse fra mine skri¬ 
benter, hvoraf jeg har mistet 
kontakten til en del og... alt i 
alt er det næppe ulejligheden 
værd. Til gengæld kunne jeg 
godt tænke mig at bidrage til 
en udgivelse om de danske 
filmfanzines historie. Der har 
været snak om et sådant pro¬ 
jekt blandt scenens folk. Om 
det bliver til noget, må tiden 
vise. 

Grunden til at jeg satte mig 
ned og lavede dette nyheds¬ 
brev, mini-nummer eller hvad 
vi nu skal kalde det, skal fin¬ 
des i min utålmodige, rastløse 
natur. Obsl4 og 15 er gået til 
tryk; det sidste punktum sat, 
jeg kan ikke gøre mere, it's 
beyond my control. Venteti¬ 
den gnaver mig. Det gør den 
altid. Samtidig har det enor¬ 


me arbejde som venter foru¬ 
de med de kommende tre- 
fire blade taget pusten fra 
mig. Nu, hvor jeg stort set er 
gennem affotograferingen af 
relevant materiale til tv-arti- 
klerne, venter det "kedelige” 
arbejde med at slå data op, 
udvælge titler, finde illustra¬ 
tioner, før jeg kan skrive 
omtalen, det, jeg mest bræn¬ 
der for ved projektet. Der 
ligger bøger og venter på at 
blive læst, omslag scannet. 
Jeg har givet mig selv lektier 
for og jeg hader lektier. 

Kald mig bare forfængelig 
og selvoptaget. Jeg havde 
brug for at sende noget ud i 
verden, her og nu, noget, jeg 
kunne fyre af, en lille vinter¬ 
overraskelse. Jeg skrev det 
første ark og tænkte, nå, det 
rækker vist, hvor er adresse¬ 
bogen og kuverterne? Men så 
fik jeg influenza og måtte 
holde næsen inden døre og 
så kom der alligevel mere. To 
sider, tre, fire, fem. Noget skal 
man jo finde på. Og så havde 
jeg et mini-Obs. 


På fotoet ovenfor sidder jeg 
med nogle dvd'er som jeg 
håber at kunne fortælle om i 
et kommende blad. Arbejdet 
med tv-oversigterne har både 
mindet mig om serier, jeg så 
for mange år siden og gjort 
mig opmærksom på titler, jeg 
aldrig har set før, men er nys¬ 
gerrig efter. DR viste en del 
antologi-serier op gennem 
70'erne og 80'erne, med gys, 
thrill eller scifi som tema. 
"Skæbnefortællinger" ("Tales 
of the Unexpected") er nok 
den, de fleste husker i dag. 
Jeg har hygget mig gevaldigt 
med serierne og overvejer en 
separat indeksartikel. Ikke alt 
var gys; jeg har genset 
"Skum" og "Dave Allen at 
large", sidstnævnte på youtu- 
be, fordi hans serier uretfær¬ 
digt nok aldrig er kommet på 
dvd; jeg håber at få råd til 
flere dvd køb i foråret, fra 
"Familien Strauss" til "En ver¬ 
den i krig". Alle disse planer... 

Henrik Larsen, 30. januar 
2015 





Det begyndte en råkold, 
rastløs dag, tidligt i decem¬ 
ber 2014. Jeg fandt mine 
gamle notesbøger frem fra 
skufferne og gav mig til at 
læse. Hver gang,jeg stødte 
på en interessant tekst, satte 
jeg en gul seddel ind på si¬ 
den. Det blev til mange gule 
sedler, den vinter. 

Nå, måske var dagen ikke råkold, 
men det kunne den have været. 
Vi var inde i den mørke tid og 
jeg sad med en oparbejdet de¬ 
pression. Dette var min måde at 
tackle den på, min selvmedicine¬ 
ring. Kinabøger, små "telefonbø¬ 
ger", kladdehæfter, notesbøger 
med kulørte omslag, beregnet på 
ungdommen og købt i det lokale 
supermarked - frem med det 
hele. En springende kronologi, 
hvor nogle bøger var delvis 
udfyldt et år, og måske to-tre år 
senere tilføjet nye noter på de 
sidste, blanke sider. Alle disse 
forsøg på at skrive artikler, i 
perioden mellem nr. 11 og 12... 
skønt jeg var klar over, at meget 
nok blot var usammenhængende 
tanker, kunne det være interes¬ 
sant at se, om der var tekster i 
mellem, som havde værdi. Jeg 
indrømmer, at projektet på det 
tidspunkt var ren terapi. 

Første arbejdstitel var "Brokker". 
Mange ændringer i såvel titel 
som struktur og indhold fulgte: 
tekster og illustrationer valgt til 
og fra, i hvad der føltes som en 
uendelig proces. Men nu er det 
overstået. Obskuriøst nr. 15 er 
"på gaden". 

Nr. 15 må være det af mine blade 
som har gennemgået flest redi¬ 
geringsfaser. Fra en readymade 
på 30-40 sider, med samtlige 
skitser i råformat, inklusiv ufærdi¬ 
ge artikler fra to-tre af mine skri¬ 
benter, over en selvoptaget "Ed 
Larsensk" rejse ind i det obskuri- 
øse, med stærkt private noter om 
midtvejskriser og angst, til noget, 
der på en meget bagvendt måde 
er blevet et slags "Obskuriøst 


Greatest Hits". Nemlig i valget af 
emner: Hammer horror, peplum, 
Doctor Who, heavy metal, gamle 
bøger, Robyn Hitchcock, spag¬ 
hetti western... 

Fidani, con amore 

Spaghetti western? Ja, det vil nok 
overraske en læser en eller to, at 
jeg skriver om dette emne, som 
jeg sjældent om overhovedet har 
berørt tidligere. Sagen er den, at 
jeg længe havde hygget mig 
gevaldigt med genren, uden rig¬ 
tig at gøre noget ved det. Min 
samling af spaghetti westerns på 
vhs og dvd var usystematisk og 
begrænset til en håndfuld titler, 
fordi der var så meget andet at 
prioritere. Cirka 2010-11 havde 
jeg lidt flere penge mellem hæn¬ 
derne end normalt og gav mig til 
-just for the hell of it - at købe 
ind i stor stil, i det jeg undervejs 
skævede til artikler i de gamle 
danske zines, forumdiskussioner 
og websites med dvd lister. Med 
det resultat, at jeg i dag ejer en 
god, kompakt samling (50-60 
individuelle titler plus en næve¬ 
fuld bokssæt). Ikke at det gør 
mig til nogen ekspert af den 
grund; jeg blander ofte titler 
sammen og har kun ringe styr på 
skuespiller og instruktørnavne. 
Det er amatørens glæde ved at 
se spaghetti - og jeg håber, at 
denne glæde har smittet af på 
teksterne i bladet. Størst morskab 
havde jeg nok af Demofilo 
Fidanis forkætrede genrefilmo- 
grafi. Ingen har mig bekendt 
tacklet samtlige Fidanis westerns 
før i ét blad - ikke et dansk i 
hvert tilfælde. Nu har Obskuriøst. 

Genopdagelser 

Som sagt er nr. 15 i sin endelige 
form et slags view over de sidste 
ti års bladskriverier. Nogle af 
emnerne var jeg kommet på lang 
afstand af, f.eks. peplum, hvor jeg 
måtte sidde på nettet og genop¬ 
friske hukommelsen med gen¬ 
læsninger af artikler om genren. 
Jeg havde tabt interessen for 
sværd & sandalfilm, dengang jeg 
begyndte at sælge ud af mine 
sjældne vhs-bånd for at "opgra¬ 
dere" til dvd, kun for at opdage, 


at de mest visuelt og narrativt 
interessante fim endnu ikke var 
udkommet på dette medium i 
engelskvenlig udgave. Selv her i 
2015 er der et stykke vej igen. 

Jeg har netop afsat hovedparten 
af de resterende peplum-bånd til 
Jens Hollesen, der personlig kom 
og hentede dem - to flyttekasser 
- og nu får jeg så småt lyst til at 
se, hvad der egentlig ligger på 
dvd i samlingen. Om dette lige¬ 
frem vil afføde en bladartikel må 
tiden vise. 

Apropos artikler og gensyn: Den 
sidste del af Obs 15 skulle have 
været en nyskrevet Christopher 
Lee filmografi; et brud med kon¬ 
ceptet om arkivalsk udgivelse, 
men Lee var jo en legende. Jeg 
valgte en håndfuld titler, satte 
siderne op med scans af omslag 
m.v. - og så meldte skrivebloke¬ 
ringen sig promte. Jeg kunne 
ikke mønstre den nødvendige 
entusiasme. Klart, der var fundet 
af de japanske filmspoler med 
scener fra Dracula (1958) som 
alle troede var gået tabt, hvis de 
overhovedet havde eksisteret og 
anden interessant trivia... men en 
uoplagt fortæller er et dårligt 
udgangspunkt for en hyldestarti¬ 
kel. Jeg valgte i stedet at samle 
nogle løse skitser om litteratur, 
undertitlen "Genlæsninger". 

Bog tema 

Disse "genlæsninger" var egentlig 
arbejdstitlen på et planlagt sær¬ 
nummerjeg har haft i støbeske¬ 
en længe (to var blevet luftet i 
nyhedsbrev nr. 1 som smagsprø¬ 
ver). Det meste af materialet 
stammer fra august-september 
2014. Da jeg gennemgik tekster¬ 
ne på ny denne sommer fandt 
jeg imidlertid projektet for tynd¬ 
benet og diffust til at bære et 
helt blad. De otte sider bragt i 
Obskuriøst nr. 15 er en beskåret 
udgave. Jeg er udmærket klar 
over, at HCA betragtningerne er 
ret overfladiske. Og jeg bliver 
nok aldrig god til interviews: Min 
første henvendelse til Thorstein 
Thomsen er både for ordrig og 
flabet i tonen. Heldigvis viste 
Thomsen sig at være game. 


Nyhedsbrev 
nr. 2 / 2015 
Eks. af 12 


De kommende blade 

Jeg har stadig en løs køreplan for 
Obskuriøst nr. 16 til 19. Den er 
dog betragtelig ændret siden, 
jeg udsendte nyhedsbrev nr. 1 i 
januar 2015. Foreløbig kan jeg 
afsløre, at nr. 16 bliver en fort¬ 
sættelse af tv indeksprojektet 
påbegyndt i nr. 12 og fortsat i nr. 
13 og 14. Jeg er kommet til sen¬ 
halvfemserne (1997-2000). 
Desuden vil jeg samle op på 
nogle forglemmelser og hænge¬ 
partier fra perioden 1980-82 så 
som den i nr. 14 lovede anmel¬ 
delse af "Skum". 

En lille opdatering 

Jeg anstrengte mig for at holde 
teksterne ajourført, med indsatte 
redaktionelle bemærkninger o.L, 
men på et eller andet tidspunkt 
skulle jeg jo lukke ned. "I skriven¬ 
de stund (august 2015) er alt 
kendt bevaret materiale udgivet 
på dvd," står der på side 9 om 
BBCs udgivelser af den gamle 
Doctor Who tv-serie, "undtagen 
afsnit 2 af The Underwater Me- 
nace som lader til at være endt i 
et administrativt limbo.” Dagen 
efter, at jeg havde indleveret 
bladmaterialet til trykkeriet, slap 
det ud, at historien The Under¬ 
water Menace som de facto var 
blevet droppet, alligevel kommer 
på dvd, ca. oktober 2015. 

Lige lovlig meta 

En af de mange titler, jeg over¬ 
vejede at give nr. 15. Fordelen 
ved at have udgivet Obskuriøst 
så længe som jeg har, er, at jeg 
efterhånden opererer i mit eget 
meta-univers. Fordel for mig selv, 
i hvert tilfælde. En ny læser må 
velsagtens føle sig temmelig råd¬ 
vild over den megen indforståe¬ 
de snak og finde mine redaktio¬ 
nelle kommentarer distraheren¬ 
de, snarere end hjælpsomme. Nå, 
det er jo mit blad. Welcome to 
my world. 

Henrik Larsen, Jyderup, 
17. september 2015 


OBSKURIØST Et blad, skrevet på kaffe, Singleton og masser af adrenalin! 




Redaktørens rester 


For at Obskuriøst nr. 15 
ikke skulle fremstå for 
tungt, tilføjede jeg en 
del ekstra illustrationer, 
sidst i forløbet. Fler er 
et skønsomt udvalg af 
de små tekster som 
måtte udgå af hensyn 
til læsevenligheden. 


ECHO & THE BUNNYMEN 

(februar 2011) 

Echo & The Bunnymen 
handler om udlængsel, om 
storladen melankoli og ind¬ 
advendthed, håbløs roman¬ 
tik, dog aldrig helt så sort og 
selvmorderisk trist som sam¬ 
tidige Joy Division eller The 
Cure. Oceanets dybblå farve 
går igen som tema (check 
deres fantastiske pladeom¬ 
slag) og Ian McCulloch er 
ikke så lidt inspireret af Jim 
Morrisons mysticisme i sin 
vokal og teksttilgang, sit 
kropssprog, i koncert. Band¬ 
ets kernediskografi er beha¬ 
gelig overskuelig - fire klas¬ 
siske albums, en glimrende 
opsamling med et par non- 
album godbidder - og en 
lidt grå efternøler som dog 
stadig har et par hæderlige 
sange. Crocodiles (1980), 
Heaven Up Flere (1981), Por- 
cupine (1983), Ocean Rain 
(1984), Songs to Learn and 
Sing (opsamling, 1985), Echo 
& The Bunnymen (det grå 
album, 1987). 


EVEN ANGELS EAT BEANS 

(september 2011) 

Giuliano Gemma er en habil 
skuespiller, men han har dæl- 
me været med i mange tvivl¬ 
somme ting (så som en sti¬ 
me tynde westernkomedier). 
Denne film er spild af alles 
tid. Gemma er en dårlig er¬ 
statning for Terence Plill og 
der er nul kemi mellem ham 
og Bud Spencer. (1973, On- 
Air, 122m05s, 1.85:1.) 


NEON CITY (marts 2012) 

Vist på kanal 5 eller 6 i 2012. 
1991 lavbudget postapoka¬ 
lypse, som snydt ud af næ¬ 


sen på firsernes italienske 
film i samme genre, blot 
med mindre vold og sleaze. 
Udnytter det smukke land¬ 
skab til max. (sneklædt Ca¬ 
nada), men har seriøse pro¬ 
blemer mht angår skuespil. 


FINYL VINYL (marts 2012) 

Et 1986 dobbeltalbum, der, 
som titlen antyder, er Ritchie 
Blackmores (noget halvhjer¬ 
tede) boopgørelse efter 
Rainbow. Joe Lynn Turner 
æraen dominerer desværre; 
Graham Bonnet kunne jeg 
leve helt uden, men der er 
for lidt Dio. Mit problem 
med JLT har altid været, at 
manden bare ikke er rock 'n' 
roli. En behagelig nok balla¬ 
destemme som knækker og 
bliver skinger, når JLT forsø¬ 
ger at synge rå rock. 


THE SARAH JANE ADVEN¬ 
TURES (marts 2012) 

Børneserie (2007-11). Var ud¬ 
løber af det moderne "Doc- 
tor Who" og en stor succes 
for alle involveret: BBC, pro¬ 
ducer Russell T. Davis og ikke 
mindst for Elisabeth Sladen, 
hvis figur, Doktorens gamle 
rejsekammerat Sarah Jane 
Smith, her blev trukket frem 
af mølposen. 

For: Velproduceret, overvej¬ 
ende velskrevet, god rollebe¬ 
sætning, hver historie opdelt 
i to gange 28 minuter, hvilket 
mindede om det gamle "Do- 
ctor Who” (1963-89) i fortæl¬ 
lerstruktur. Mindst én god, 
original skurk, The Trickster. 

Imod: Sladen var, for at sige 
det lige ud, højst en jævnt 
hæderlig skuespiller, trods 
sin charme. Flun behøvede 
mod- og medspil, noget 
først Jon Pertwee, siden Tom 
Baker (og Ian Marter) havde 
givet hende i rigt mål. Fra i 
hver tilfælde sæson 4 af SJA 
var det Clyde og Rani som 
trak det tunge læs (og gjor¬ 
de det godt). Da det var tv 
for børn, så vi sjældent men¬ 
nesker eller sympatiske aliens 
dø (også moderserien er ble¬ 
vet forbavsende berørings¬ 
angst overfor den slags situ¬ 


ationer). Nogen gange blev 
tonen for barnlig, selv mål¬ 
gruppen taget i betragtning. 

Kontinuitet: Sæson 1 var be¬ 
grænset til Slitheens, gæste¬ 
optræden af K9 (sporadisk, 
pga. rettigheder) samt hurti¬ 
ge dialogreferencer til The 
Brigadier, Plarry og Doktoren. 
Sæson 2 bød både på The 
Sontarans og The Brigadier 
(Nicholas Courtney i rollen 
for sidste gang). Sæson 3: 

The Judoon og 10. Doktor 
(David Tennant). Sæson 4: Jo 
Grant (Katy Manning), 11. 
Doktor (Matt Smith) og refe¬ 
rencer i dialogen til andre 
gamle rejsekammerater og 
deres skæbne. Sæson 5: 
Ingen. Produktionen blev 
afbrudt efter tre ud af seks 
afsnit, grundet Sladens død i 
2011 (kræft). Rygterne vil 
vide, at Ace (Sophie Aldred) 
og muligvis "hendes" Doktor, 
nr. 7. (Sylvester McCoy) skulle 
have gæsteoptrådt. 


THE ISLAND (april 2012) 

Scifi film fra 2005, set på en 
eller anden reklamekanal. 
Rimelig interessant, om end 
ikke videre originalt tema, 
om klonede kroppe og falske 
identiteter (virkelighedsop¬ 
fattelse a la Matrix) falder fra 
hinanden efter de første tre 
kvarter, til fordel for en hjer¬ 
nedød actionfilm, med bil¬ 
jagter og store eksplosioner. 
Ok, det er vel, hvad man kan 
forvente af en Michael Bay 
sommer tjubang storfilm, 
men det er lidt synd, at et ok 
plot spildes i forbifarten. En 
mere gradvis afsløring af, 
hvad der står på spil, for ho¬ 
vedpersonerne, ville have 
trukket op. Sikkerheden på 
sådan et tophemmeligt sted 
er iø forbavsende sløset 
(plotdikteret, naturligvis). 


ROXY MUSIC: GREATEST 
HITS (juli 2012) 

Jeg ved ikke, hvorfor jeg i 
tidernes morgen (min grøn¬ 
ne ungdom) blev hooked på 
Roxy Music. Måske fordi, jeg 
i første omgang bare syntes, 
at navnet lød cool (og det 
gør det jo - god marketings¬ 


strategi der, mr. Ferry). Et af 
mine tidligste musikkøb var 
Avalon (1982) på kassette¬ 
bånd. Lidt senere fulgt af 
Greatest hits (1977) på LP. 
LP'en er gået tabt, båndet 
har jeg endnu. Da jeg for 
nogle år siden vendte tilbag¬ 
te til bandet opdagede jeg, 
at Greatest Plits ikke var ud¬ 
givet på cd og min pladespil¬ 
ler var i mellemtiden kasse¬ 
ret. Nu har jeg genanskaffet 
albummet - på kassettebånd. 
GFI holder totalt. Det er fra 
en tid, hvor en kunstners 
karriereopsamling som tom¬ 
melfingerregel var kort og 
koncis, især hvis denne sta¬ 
dig var aktiv. Andre eksem¬ 
pler: Jimi Hendrix: Smash Hits 
(1968). Deep Purple: 24 Carat 
Purple (1975), ELO's Greatest 
Hits (1979), Thin Lizzy: Lizzy 
Killers (1981)... 


CRY FOR LOVE (juli 2012) 

Iggy Pop: Blah Blah Blah 
(1986) eller David Bowies 
bedste album fra de brogede 
midtfirsere, et, han dog ikke 
selv medvirker på. Han har 
"kun" produceret samt skre¬ 
vet cirka halvdelen af materi¬ 
alet. Da meget af dette er 
"Bowie-agtigt" og da Iggy 
Pops sangstemme med lidt 
god vilje kan lyde som en 
grovere, dybere udgave af 
Bowies, er illusionen næsten 
fuldkommen. BBB har en for¬ 
kætret status blandt Iggy 
fans den dag i dag (selv 
hader han det angivelig). 

Den genoplivede hans karri¬ 
ere, kunstnerisk og kommer¬ 
cielt, men den er unægtelig 
meget firserplastikglat. Totalt 
syntetisk lyd, med ethvert 
gran af naturlighed pint ud, 
alt druknet i rumklang, elek¬ 
troniske trommer, keyboards 
helt fremme i lydbilledet osv. 
Langt fra vildmanden, kaos¬ 
væsnet Iggy. Som da også 
fulgte BBB op med et langt 
mere råt album, Instinet 
(1988). Men der er skam 
godt at hente på BBB. "Cry 
for Love" er en stenkold klas¬ 
siker og så er det generelt 
rart at høre manden fokuse¬ 
ret, ædruelig, klar i mælet, 
med "lust for life" på ny. 

A pocket in my rocket - og andre projekter 


Et af mine seneste ind¬ 
fald er en separat blad¬ 
række med fællestitlen 
"Bibliotek Obskuriøst". 
Realistisk? Well... 

Ud fra et rent praktisk syns¬ 
punkt ligger der intet til 
hinder for et sådant projekt. 
Med den fornødne energi og 
tilstrækkelig med penge til at 
betale trykkeriet, kan alt lade 
sig gøre. Problemet er, at jeg 
også gerne vil have nogen til 
at læse resultatet. Og med 
"nogen" mener jeg "andre 
end mig selv". Så det her en 
slags fingeren i jorden med 
beskrivelse af tre konkrete 
udgivelser. Får jeg feedback 
lobsblad@hotmail.com) fra 
otte-ti afjer om, at det gad I 
da godt læse... og med "læse" 
mener jeg naturligvis “købe"... 
ja, så kører vi. Og med “vi" 
mener jeg... "jeg". 

Omnibusbøgerne 

Det første projekt er så langt, 
at jeg nok udgiver det under 
alle omstændigheder. Forar¬ 
bejdet er gjort, jeg mangler 
"bare” at skrive et par essays 
og noter samt scanne en hu¬ 
lens masse bogforsider og 
læse korrektur på hele lortet. 

Det drejer sig - som omtalt i 
nyhedsbrev nr. 1 - om en 
bibliografi for den gamle for¬ 
lagsserie fra Carit Andersen, 
de såkaldte "omnibusbøger" - 
alle 148 af dem - plus lom¬ 
mebusser, svenske, norske og 
finske udgivelser plus det 
løse. En bibliografi er jo i sa¬ 


gens natur en temmelig tør 
affære, også selv jeg agter at 
peppe hæftet lidt op med 
personlige bemærkninger og 
billeder. Det er først og frem¬ 
mest et stykke værktøj, til 
bogsamlere som jeg selv. Må¬ 
ske kan jeg få et par bibliote¬ 
ker til at bide på krogen, selv¬ 
om jeg foretrækker at flyve 
under radaren, hvilket i øvrigt 
blivere sværere nu, efter at 
mit trykkeri har pligtafleveret 
nr. 14 og 15 til Det Kongelige 
Bibliotek; Obskuriøst er omsi¬ 
der blevet lyst i kuld og køn 
med egen ISSN kode. Det var 
vel uundgåeligt i længden. 

Glemmebogen 

Arbejdstitlen på et hæfte om 
mere eller mindre glemte 
børne og ungdomsbøger fra 
min opvækst. Jeg forestiller 
mig et slags katalogformat 
med store omslagsscan og 
kort, ledsagende tekst. 

B&U litteratur skrevet og 
udgivet i halvfjerdserne har 
vist sig forbavsende svært at 
opdrive antikvarisk. Dette 
inklusiv genbrugsforretninger 
som Røde Kors og Kirkens 
Korshær samt Online nostalgi¬ 
butikker. Der er stort salg i 
retro, men så skal det være 
"rigtig" gammelt, altså fra 
mine bedsteforældres gen¬ 
eration og ældre. Jeg tror 
aldrig, det bliver et problem 
at f.eks. opdrive en Tarzan 
bog herhjemme og Jan, Kim, 
Flemming, De 5 og alle de 
andre "uopslidelige" ser også 
til at klare sig fint, med deres 
millioner af genoptryk, et nyt 


for hvert årti, sådan cirka. 
Dette synes at have skabt en 
selvforstærkende effekt, hvor 
tilgængeligheden af alt andet 
end de kendte, er blevet spar¬ 
som og højst tilfældigt; de 
fine antikvariater er typisk 
kun interesseret i prestigetit¬ 
ler og selv genbrugsbutikker¬ 
ne er i stadig højere grad 
begyndt at sortere efter, hvad 
der tager sig ud på hylden og 
rammer bredt - i det omfang 
branchen overhovedet gider 
modtage bøger mere. 

Men "glemmer du, så husker 
Obskuriøst," som jeg skrev 
engang og det er lykkedes at 
opdrive en pæn stak - ikke så 
mange som håbet, desværre - 
af de bøger, jeg voksede op 
med. Som f.eks. science fic¬ 
tion og fantasytitler, genrer, 
det stod skralt til med i halv¬ 
fjerdserne, hvor alt helst skul¬ 
le være social og samfundsre¬ 
levant, hvilket også prægede 
de få genreting, der faktisk 
udkom. Der er langt til nuti¬ 
dens bibliotekshylder på bør¬ 
neafdelingen med læssevis af 
"fantasy", "dark romance", 
zombiesplattergys osv. Hvilket 
til gengæld betød, at mine 
skolekammerater og jeg hav¬ 
de fint styr på, hvad der var 
udgivet af titler. 

Pocket in my rocket 

Idéen til "Genlæsninger", en 
udgivelse, der samlet skulle 
se på den litteratur, jeg var 
vokset op med, viste sig som 
sagt at være en tand for luf¬ 
tig. Det er stadig et emne, jeg 
brænder for, men jeg vil nu i 


stedet sprede det over flere 
temahæfter. De glemte bør¬ 
nebøger er ét sådant tema. 

Så er der pocketbøgerne: bil¬ 
lige romaner indenfor alt fra 
horror til humor. Familien 
havde sjældent råd til nyind¬ 
køb af bøger, så jeg voksede 
op med støvede arvestykker, 
aflagte bøger fra min fars 
arbejdskolleger eller mine 
skolekamemrater, antikvariat¬ 
køb, loppemarkedfund o.l. 

Af disse holdt jeg nok mest af 
de små pocketbøger. Ofte 
gustne og "kulørte", bøger, 
som helst skulle læses i smug, 
da de ikke var beregnet på 
mig. Lange dage i sommer¬ 
huset, hvor der intet var at 
lave, ingen impulser udefra 
og jeg læste og genlæste, 
hvad der lå på reolen, i pap¬ 
kasser og skabe, indtil bøger¬ 
ne var blevet gamle venner 
som jeg nød at gense hvert 
år, helt uanset deres litterære 
værdi eller mangel på samme. 
Sådan en regnvåd sommer, 
hvor jeg ligeså godt kunne 
have siddet i en måneraket. 
Jeg elsker stadig "min" Larry 
Kent og "min” Hank Janson, 
men har svært ved at overfø¬ 
re kærligheden til nyere an¬ 
skaffelser, hvorfor mine for¬ 
søg på at samle den slags 
serier næsten altid strander, 
når den første bølge af nos¬ 
talgi har lagt sig. 














Lois & Clark & jeg 


Jeg omtalte tv-serien 
"Lois & Clark: The New 
Adventures of Super¬ 
man" ganske kort i Ob- 
skuriøst nr. 13. På det 
tidspunkt havde jeg gan¬ 
ske vist heller ikke andet 
end nogle tågede, 17-18 
år gamle erindringer at 
støtte mig til. 

Fire indkøbte dvd sæsonbok¬ 
se senere og jeg er blevet en 
lille smule klogere på serien - 
og måske også en lille smule 
dummere. Sådan føltes det i 
hvert tilfælde, efter at have 
været nået igennem sæson 4. 
Jeg havde figurativt blødt, 
om ikke for mit land, så i det 
mindste for mine læsere. 

Men nu foregriber jeg begi¬ 
venhedernes gang. 

Det var kedsomhed, der fik 
mig til at gense serien. Ked¬ 
somhed eller trangen til at se 
noget "nyt", hvilket vel kan 
komme ud på et. Jeg havde 
tilbragt nogle år med at sam¬ 
le og se diverse tegnefilm¬ 
shows med superhelte, pri¬ 
mært indenfor DC universet, 
og var nået dertil, hvor jeg 
ikke kunne finde på mere at 
samle, men stadig hungrede 
efter et fix. Hvad med live 
action? Jeg var brændt ud 
mht Superman filmene, Bat¬ 
man filmene lod mig kolde 


og Adam West tv-serien... 
well, jeg havde købt den før¬ 
ste sæson separat og til min 
overraskelse ikke helt kunne 
genfinde begejstringen - jeg 
syntes pludselig, at afsnittene 
var langtrukne og at den to¬ 
tale mangel på kontinuitet 
gjorde mig ligeglad med per¬ 
sonerne. Neden under char¬ 
men, farveladen og de spøjse 
påfund var der... intet. (Måske 
er jeg for hård her og bør gi¬ 
ve serien en ny chance. Jeg 
vender tilbage til "Batman” i 
et kommende blad.) 

Jeg kom i tanke om at have 
set en Superboy serie ("The 
Adventures of Superboy", 
1988-92) i slutfirserne og at 
den havde været dårlig. "Lois 
& Clark", vist på TV2, juni 
1995 til august 1997 og igen 
i efteråret 2000, stod som 
sagt i uklar erindring, men de 
fire sæsoner (1993-97) kunne 
fås svinebilligt på dvd hos 
den engelske afdeling af ama- 
zon, så... hvorfor ikke. 

Det er en meget hyggelig og 
tryg serie, ren comfort food. 
"Lois & Clark" henvender sig 
til Middelamerika, dvs. et 
familiepublikum, nok især 
husmødre (sorry), og er fuld 
af fede stereotyper. Den ba¬ 
lancerer, lidt usikkert, i tonen 
mellem at tale for kvinders 
ligestilling (Lois Lane som 
den moderne karrierekvinde) 


og samtidig gøre lidt grin 
med kvinder der vil realisere 
sig selv med aftenskolekurser 
i kunst og psykologi. Visuelt 
byder serien på en blanding 
af retro og tidsvarende tek¬ 
nologi (dvs. tidssvarende for 
20 år siden). Kvaliteten af 
special effects varierer, men 
er generelt ok. 

Rollebesætningen: John Shea 
er god som Lex Luthor, for¬ 
bryder og forretningsmand 
uden sjæl. Lane Smith er 
pragtfuld som Perry White, 
perfekt ramt, selvom jeg godt 
kunne have undværet den 
gode redaktørs Elvis-fetisch, 
en joke, der hurtig bliver slidt. 
Terri Hatcher lægger fint ud 
som Lois Lane, nuttet og med 
ben i næsen, men får et kata¬ 
strofalt frisureskift i sæson 3 
og dropper samtidig et fikst 
dress til fordel for et af de 
der femi-powersuits med vat 
i skulderen som jeg troede 
kun hørte firserne til. Hun bli¬ 
ver også tynd og hærget at 
se på - og afspejler dermed 
seriens afmatning. Kvaliteten 
daler støt gennem sæson 3 
og sæson 4 bør kun ses af 
hårde fans. En uventet koloni 
af overlevende kryptonbor¬ 
gere er en plotudvikling som 
går helt, helt galt... 

Serien står og falder i sagens 
natur med Dean Cain og han 
er faktisk fin som Clark Kent, 


let kejtet uden at virke totalt 
håbløs. Til gengæld optræder 
han for fersk, ja, for Clarksk 
som Superman. Han mangler 
helt den fornødne autoritet i 
såvel replik og kropssprog. 
Ok, "Lois & Clark" tager 
udgangspunkt i starten af 
karrieren og med fokus fra 
start til slut på romancen 
mellem Lois og Clark; super- 
heltedramaet er ofte margi- 
naliseret til at vor helt kun 
optræder i kostume ganske 
kort pr. afsnit. Men alligevel. 

Eddie Jones og K. Callan var 
ok som hhv. Jonathan og 
Martha Kent, om end de nok 
pendler lidt for ofte mellem 
Smallville og Metropolis. 
Eneste seriøse rollebommert 
var udskiftningen af Michael 
Landes med Justin Whalin 
som Jimmy Olsen mellem 
sæson 1 og 2. Landes var 
både sympatisk og tro over¬ 
for tegneseriens figur, hvor 
Walin spiller en selvfed com¬ 
puternørd, der kan hacke sig 
ind overalt - seriens svar på 
Wesley Crusher! 

Vurdering: "Lois & Clark" hol¬ 
der ikke hele vejen igennem 
og har for lidt action til at 
kunne tilfredsstille en drenge¬ 
røv, men i hvert tilfælde sæ¬ 
son 1-2 er god supersæbe, 
med et drys af nostalgi. 



NYHEDSRØVBREV NR. 3/2015 


Nu er det jul og Obsku- 
riøst (frit efter et længst 
glemt radikalt valgslo¬ 
gan). Julen står for tra¬ 
dition og status quo, 
men intet forbliver sta¬ 
tisk i det lange løb. Tra¬ 
ditioner ændrer sig. Se 
nu bare den redaktio¬ 
nelle kurs for hervæ¬ 
rende fanzine. 

Jeg oplevede for nylig et af 
mine tilbagevendende an¬ 
fald af frustationer over bla¬ 
det. En god ven som ofte 
har måtte lægge indboks til 
mine jeremiader påpegede 
engang, i en lignende situa¬ 
tion, at det jo var mit blad 
og at jeg kunne skrive "røv" 
på alle siderne, hvis det var 
det, jeg ville. Jeg svarede 
ironisk, at det nok var lidt 
sent at genoplive dada¬ 
ismen (og tænkte samtidig 
ved mig selv, at det måske 
netop var det, jeg havde 
gjort, fra tid til anden, altså 
skrevet "røv" ud over det 
hele, blot med flere og fine¬ 
re ord), men jeg forstod 
naturligvis min vens pointe. 
Som fanzineudgiver er man 
helt sin egen herre. 

Baggrunden for mit nylige 
anfald var, at jeg sad og 
svedte over Obskuriøst nr. 
16. Jeg havde givet bladet 
titlen "Tidens gang i tv-land" 
og ideen var at afrunde in- 
deksprojektet som havde 
kørt over en del numre alle¬ 
rede, med en artikel om 
dansk licens-tv 1997-2000. 
Men jeg kunne ikke finde 
på noget at fortælle. Ben¬ 
arbejdet var overstået: affo¬ 
tografering af tv-oversigter i 


gamle aviser, genrerelevan¬ 
te film og serier noteret, 
dvd'er fundet frem fra gem¬ 
merne, flere indkøbt osv. 
Jeg er altid fyr og flamme i 
researchfasen. Når der så 
skal skrives for alvor, bliver 
det straks mere vanskeligt. 

"Vanskeligt" kunne ikke gø¬ 
re det, denne gang. Jeg 
havde måtte opgive en 
Christopher Lee mindearti¬ 
kel, med spotlight på ud¬ 
valgte titler, til nr. 15, af 
samme grund: Intet på hjer¬ 
te. (For en garvet filmsamler 
og fanzine-skribent, der var 
startet som indædt Hammer 
entusiast, var dette en over¬ 
måde bizar situation.) 

Og så huskede jeg min vens 
ord: Det er jo dit blad. Ja, 
jeg kæmpede med et selv¬ 
skabt problem. At lukke bla¬ 
det, faldt mig ikke ind. Men 
hvorfor ikke bare droppe at 
skrive om film, hvis det var 
sådan en belastning? Men 
ville det så stadig være Ob¬ 
skuriøst? Tja, behøvede det? 

Jeg havde tidligere leget 
med tanken om forandring. 
Som f.eks. Digital Bitch, en 
idé fra 2003 om lutter dvd 
anmeldelser (der ligger et 
forsideudkast). Søbo Rustik, 
en idé af nyere dato: en joke 
udgivelse, med brølende 
traktor på forsiden og slo¬ 
ganet "Træt af København? 
Læs Søbo Rustik - skrevet af 
folk, der kan skelne byg fra 
rug så vel som gris fra ko!" 

Eller Bibliotek Obskuriøst, en 
sideordnet række skitseret i 
nyhedsbrev nr. 2 (septem¬ 
ber 2015). Hvis jeg nu, i ste¬ 
det for to bladrækker, sim¬ 


pelthen lod film være film, 
til fordel for bøgerne og så 
tog den derfra? 

Der lå tre planer for et bog¬ 
tema på bordet. Jeg valgte 
det tema som føltes mest 
oplagt, nemlig kulørte bil¬ 
ligbøger; de to andre, hhv. 
børnebøger og en biblio¬ 
grafi, ville være for nørdede 
til en relancering af bladet. 

Relancering? "Ja, tja, bum 
bum, bum" (Niels Helveg- 
Petersen, 1987). Til det sid¬ 
ste vaklede jeg mellem at 
kalde den aktuelle udgi¬ 
velse for Obskuriøst nr 16 
eller Bibliotek Obskuriøst nr. 
1. Det endte med slet og ret 
Bibliotek Obskuriøst - uden 
nummerering. Måske er 
bladet et one-shot, måske 
en ny start, måske en tæn¬ 
kepause. Vi får at se. 

Bibliotek Obskuriøst blev af¬ 
leveret til trykkeriet den 22. 
december. Imens arbejdet 
stod på, levede jeg nærmest 
i en boble. Nu har jeg kig¬ 
get på resultatet med friske 
øjne. Det er sgu okay. Ho¬ 
vedartiklen er ganske vist 
blevet mere personlig og 
selvbiografisk end planlagt. 
Det skyldes, at jeg valgte at 
arrangere kapitlerne krono¬ 
logisk fremadskridende, for 
at kunne spinde en samlet 
fortælling over tilbageblik¬ 
ket på bøgerne. Og når man 
så sidder der i den sene nat¬ 
tetime, overtræt, ladet med 
kaffe og tobak, og tænker... 
associerer... så kommer der 
nogle ting med, man ikke 
havde forventet af sig selv. 

Med hensyn til forfatter og 
værkomtaler, må jeg minde 


om, at jeg blot er en glad 
amatør På mine gode dage, 
i hvert tilfælde. Handlings¬ 
referater kan enhver finde 
på nettet og analyserne 
overlader jeg til de profes¬ 
sionelle. Hvis jeg alligevel 
har gjort enkelte tilløb, be¬ 
der jeg ydmygt om læse¬ 
rens overbærenhed. 

Egentlig skulle fotografiet 
på side 2 have været et still 
fra rulletekstsekvensen af 
The Incredible Hulk tv-seri- 
en, der, hvor Bill Bixby tras¬ 
ker ud ad landevejen, til to¬ 
nerne af Lonely Man , men 
jeg kunne ikke finde noget 
på nettet i god kvalitet. I 
stedet blev det et foto, jeg 
tilfældigvis havde liggende, 
af en vej ud for Svebølle. 

Henrik Larsen 
Jyderup 

26. december 2015 

Tilføjelse, 29. december 2015: 

Motorhead frontmand Lem- 
my Kilmister er død, 70 år 
gammel. Et stort navn fra 
en storslået musikalsk epo¬ 
ke, heavy rockens, er gået 
bort. Min personlige Mo¬ 
torhead samling er yderst 
kompakt, på én gang prag¬ 
matisk og nostalgisk: Den 
essentielle opsamling No 
Remorse (1984) og album¬ 
met Orgasmatron (1986). 
Begge var aktuelle udgi¬ 
velser i min ungdom. Ak ja, 
skønt firserne har været 
forbi længe, er det stadig 
den tids musik, jeg lytter 
mest til. Lemmys død 
minder mig om dette for¬ 
hold på ny. 

OM OMSLAG - ET LILLE APPENDIKS TIL BIBLIOTEK OBSKURIØST 


Som nævnt i indledningen 
til A Pocket in My Rocket, var 
det ikke nemt at skaffe gen¬ 
givelser af bogomslag til at 
illustrere kapitlerne. I hvert 
tilfælde ikke, hvis det skulle 
være de helt rigtige vintage 
udgaver -og det skulle det. 

Der var tilfælde, hvor jeg 
slet og ret måtte opgive. 
Døden med maske af Ri¬ 
chard Lockridge (Fremad 
1973, orig. Twice Retired, 
1970, oversat af Karina 
Windfeld-Hansen) er uop¬ 
drivelig antikvarisk og fin¬ 
des kun opstillet ét eneste 
sted til udlån i hele Dan¬ 
mark, nemlig på Depot¬ 
biblioteket. Som det frem¬ 
går ovenfor, har dette bi¬ 
bliotek en højst irriterende 
mærkningspolitik. Jeg kun¬ 
ne selvfølgelig have forsøgt 
mig på Det Kongelige og 
fået forsiden fotokopieret 


eller lignende, men må ind¬ 
rømme, at jeg ikke orkede 
besværet for en bog, der 
alligevel viste sig at være 
ret ligegyldig. Jeg havde 
læst bogen engang i firser¬ 
ne og husket den for forsi¬ 
dens makabre grisemaske; 
indholdet var desværre no¬ 
get banalt knald. 

Jeg bringer heller ingen illu¬ 
stration i forbindelse med 
min omtale af Carlos Casta- 
nedas forfatterskab i kapit¬ 
let Fritidslæsning i studieti¬ 
den. Det skyldes nu, at de 
fleste af de gamle bøger på 
dansk er i et aflangt format, 
jeg ikke kunne indpasse 
sammen med det øvrige 
forsidemateriale. Nok har 
jeg trimmet kanterne af 
visse forsider i bladet, men 
der er trods alt grænser for, 
hvor meget jeg vil ampute¬ 
re. Og en af de få Castanada 


titler i et mere normalt for¬ 
mat... well, så meget for at 
benytte Rejsen til Ixtlan, 
samtaler med Don Juan 
(Rhodos 1973, orig. Journey 
to Ixtlan, The Lessons of Don 
Juan, 1972, oversat af Niels 
Brunse), kære venner inde 
på Depotbiblioteket! 

Det er i øvrigt cool at kunne 
sidde hjemme og udvælge 
den og den udgave til 
hjemlån fra bibliotek.dk , 
men jeg fik næsten konse¬ 
kvent en forkert. Terninge- 
manden f.eks. ankom først i 
et nyt genoptryk og da jeg 
omsider modtog den kor¬ 
rekte udgave, var det et 
eksemplar fra Depotbibli¬ 
oteket, med deres obligato¬ 
riske hærværk. ARGH! Hel¬ 
digvis kom Thomas Winther 
til hjælp med et scan. I et 
andet tilfælde tænkte jeg, 
efterhånden træt af proble¬ 


met, "okay, det bliver på den 
hårde måde, pengene på 
bordet" og bestilte Edgar 
Allan Poe samlingen Hem¬ 
meligheds-fulde fortællinger 
fra et sjællandsk antikvariat, 
hvis navn ikke fortjener at 
blive nævnt, for bogen viste 
sig at have en grim skade! 
Gik så alligevel biblioteks¬ 
vejen... og her var proble¬ 
met til en afveksling ikke 
stregkodning, men en ind¬ 
binding, der maskerede for 
meget af den originale for¬ 
side. Thomas måtte fyre op 
for sin scanner nok en gang. 

Jeg har illustreret min artikel 
med 56 bogforsider og 
undervejs fravalgt ca. sam¬ 
me antal. En hård proces 
(helt fraregnet de tekniske 
udfordringer) og der er et 
par fravalg, jeg fortryder. 
Det vil der altid være. 

Da jeg forleden ville rydde 
lidt op i bunkerne af bøger 
og hæfter, fandt jeg noget 
uventet, nederst i en stak. 
Anders And & Co. nr. 1, 5. 
januar 1965. Hvad lavede et 
51 år gammelt blad der? Jeg 
opbevarer mine andeblade i 
et bestemt skab. Måske et 
senere tilkøb, jeg havde 
glemt alt om igen? 

Nej. Det viste sig at være et 
hængeparti fra Obskuriøst 
nr. 14, hvor jeg, som nogle 
læsere vil erindre, havde 
fortalt om mine favorithis¬ 
torier fra Anders And 1968- 
78, i artiklen "Anders And & 
Co. minus Barks (næsten)". 
Vinklen var, at Carl Barks 
(som jeg bestemt holder af) 
ikke var den eneste grund til 
at læse bladet dengang. Jeg 
listede bl.a. en masse Paul 
Murry historier med Mickey 
Mouse og Fedtmule. Barks 
sneg så ind alligevel (til min 
egen overraskelse), via nog¬ 
le Grønspætte historier, han 
havde skrevet, men ikke 
selv tegnet. Men faktisk 
havde det været planen, 
huskede jeg nu, også at 
inkludere en "rigtig" Barks 


historie, en obskuriøs en af 
slagsen, naturligvis, som 
imidlertid endte med at 
udgå pga. pladsmangel. 

Kaptajn Skraps hemmelig¬ 
hedsfulde skude (orig. Cap'n 
Blight's Mystery Ship, 1963) 
var en historie, jeg faldt over 
ved et tilfælde, dengang jeg 
for nogle år siden aktivt 
samlede AA blade. Jeg så 
straks, at 1. det var en Barks 
og 2. en af hans mere 
usædvanlige. Og ikke bare 
usædvanlig som Jul i penge¬ 
løse, hvor man, oh skræk og 
forargelse, får et glimt af 
byens fattige indbyggere. 
Nej, jeg tænker på Anders 
And som frådende pyroman 
eller offer for en voodoo 
forbandelse. Sådan en slags. 

Historien begynder med at 
Anders og ungerne driver 
den af nede ved Andeby 
havn. Ungerne leger, at de 
bliver shanghajet af en for¬ 
drukken kaptajn som tving¬ 
er dem til at spise muggen 
øllebrød med klumper, ind¬ 
til Anders belærer dem: 
"Hør - I følger vist ikke rigtig 
med tiden, unger! I vore 


dage bliver man ikke shang¬ 
hajet, og et medlem af 
sømændenes fagforbund 
drømmer ikke om at spise 
muggen øllebrød!" 

Kort efter bliver ænderne 
så faktisk shanghajet! Deres 
shanghajer, den fæle kap¬ 
tajn Skrap, er våbensmugler 
og revolutionær, med lasten 
fuld af bomber, granater og 
geværer (skibet hedder, for 
at det ikke skal være løgn, 
Den drivende Mine). Skrap 
lever hurtigt op til sit navn; 
da Anders protesterer over 
forholdene bliver han reso¬ 
lut smidt overbord. "Det 
kom faktisk bag på mig, at 
han mente det så alvorligt!", 
indrømmer Anders, mens 
han svømmer for livet. 

Nå, han bliver fisket op og 
ænderne må nu knokle de¬ 
res halefjer i laser for kaptaj¬ 
nen. Eneste ret på menuen 
er, jeps, muggen øllebrød 
med klumper i. Retten er 
endda farvet grøn i den 
danske udgave. 

Smuglernes modpart, re¬ 
præsenteret af et udsendt 


krigsskrib fra republikken 
San Bananador, viser sig at 
være lige så kradsbørstig. 
"Overgiv jer, I oprørerer! 
Længe leve præsidenten!" 
Det er kun med nød og 
næppe, at ænderne slipper 
levende fra dette eventyr. 

Barks har begået en (ikke 
særlig nuanceret) satire, ty¬ 
dligvis inspireret af de poli¬ 
tiske omvæltninger i Latin¬ 
amerika, filtreret gennem, 
hvad han måtte have læst af 
aviser og blade. Med dens 
hentydninger til drukken¬ 
skab, fagforeninger, revolu¬ 
tion og diktatur (well, ba¬ 
nanrepublik), for ikke at tale 
om klare mordforsøg, en 
udpræget "voksen" affære. 

Kaptajn Skraps hemmelig¬ 
hedsfulde skude blev angi¬ 
velig sortlistet af den inter¬ 
nationale Disney koncern i 
70erne mht genoptryk. På 
dansk finder man kun histo¬ 
rien én gang senere, i Carl 
Barks' Samlede Værker, bind 
26 (Egmont, 2007). 




GUDER OG HELTE - OG STARGATE 


I Stargate fik konspira¬ 
tionsteoretikerne omsi¬ 
der deres dag i solen. 
Guderne kom virkelig 
fra rummet. Ganske vist 
nogle tarvelige snyde- 
guder - man skulle jo 
nødig vække anstød. 

Jeg tilbragte en stor del af 
foråret 2015 med at affoto¬ 
grafere tv-oversigter i gam¬ 
le aviser, til fremtidige blad¬ 
projekter (så som det p.t. 
skrinlagte Obskuriøst nr. 16). 
Det er altid spændende, 
hvad man kan blive mindet 
om. En titel, jeg f.eks. ikke 
havde tænkt på i mange år, 
dukkede nu op på sort og 
hvidt: TV2s transmission af 
biograffilmen Stargate (orig. 
1994, vist søndag 15. marts 
1998, kl. 20.00). 

Filmen havde ladet mig kold 
dengang, men nu kom jeg 
til at tænke på, om der mon 
skulle være noget ved den 
affødte tv-serie, Stargate 
SG-1 (1997-2007, plus sene¬ 
re spin-off serier). Jeg kend¬ 
te lidt til serien, havde læst 
og lyttet til, hvad andre 
mente om den, gennem 
årene, selvom det var flyg¬ 
tigt, hvad jeg egentlig kun¬ 
ne huske af det. Vistnok 
også set et halvt afsnit her 
og der, på en af reklameka¬ 
nalerne og nysgerrigt be¬ 
tragtet reolhylden med vhs- 
bånd i den lokale Video 
Netto. Det var dengang, 
man skulle hoste op med en 
mindre formue for at få lov 


at følge sin yndlingsserie - 
Star Trek, Doctor Who, 
Stargate, Red Dwarf osv. 
Serier som typisk blev 
udsendt i små samlebidder 
ad gangen, med to, max. tre 
afsnit på et videobånd. Ud¬ 
givernes grådighed blev 
mere end matchet af Video 
Nettos, med importbånd- 
priser på 179-199 kroner 
stykket. Dertil kom, at sådan 
en vhs-samling jo fyldte ad 
helvede til. 

Godt, at jeg befandt mig i 
2015 nu, ikke 1995! En hur¬ 
tig søgning på amazon.co. 
uk afslørede, at man kunne 
købe de efterhånden ald¬ 
rende dvd sæsonsæt for en 
meget billig penge. Nogle 
sæsoner manglede engel¬ 
ske undertekster, men det 
var stadig bedre end vhs. 
Jeg endte med at at bestille 
sæson 1-8, for knap 350 
kroner samlet, inklusiv por¬ 
to. Så var det bare at vente. 

Sæsonerne ankom i skrup¬ 
forkert rækkefølge som den 
slags altid gør. Nu kaldte jeg 
dem sæsonsæt før, men 
strengt taget var det, jeg 
købte, blot opsamlinger af 
en fortløbende serie, med 
en håndfuld afsnit pr. dvd 
og fem-seks dvd'er pr. sæ¬ 
son. Fuldstændig som i vhs 
dagene. Noget, jeg også har 
set andre serier praktisere, 
dog i lighed med Stargate 
SG-1 udgivelserne mest i 
dvd mediets barndom. 

Hvad mener jeg så om seri¬ 
en? Tja. Præmisset i Star¬ 


gate universet er, at von 
Dåniken og de andre fan¬ 
taster havde ret: Guderne 
kom fra rummet og hjalp 
med at bygge pyramiderne 
og en hel masse andre ting. 
Men de var nogle lortegu¬ 
der uden ægte gudemagt, 
en parasitær race af slanger, 
der, takket være avanceret 
teknologi, tyvstjålet fra en 
langt højerestående race 
(der selv havde arvet den), 
kunne undertvinge andre 
folkeslag og planeter mili¬ 
tært og selv leve næsten 
evigt. Parasitterne kalder sig 
Goa'uld (et klumpet ord 
som alle i serien anvender, 
hvilket jeg ikke fatter, jeg 
mener, fjenden i en krig 
plejer hurtigt at få et mund¬ 
ret og gerne nedladende og 
racistisk øgenavn som 
"Jerry", "Gook", "Charlie" 
osv.) De er stereotypt onde, 
uden dybde. Og hvad deres 
udseende angår... 

Jeg er dødtræt af aliens, der 
ser ud præcis ligesom men¬ 
nesker! Altså bortset fra 
skinnende øjne, flanger ef¬ 
fekt på stemmen, evt. ekstra 
rynker på næseroden eller 
spidse øren. Det var det 
som fik mig til at tænde af 
på remaket af Battlestar 
Galactica (ud over grimdark 
post-9/11 atmosfæren). Giv 
mig skramlende, glinsende 
robotter, der messer "By 
your command!" anyday. På 
samme måde med Stargate: 
Giv mig rigtige ægyptiske 
guder, intimiderende frem¬ 
mede, uudgrundelige, som 
hos Enki Bilal i hans Nikopol 


trilogi (og filmatiseringen, 
Immortel, ad vitam fra 
2004), i stedet for disse 
dovne, forkælede fotomo¬ 
del-typer. Men det ville vel 
vække et ramaskrig hos 
repræsentanterne for vores 
herværende religioner (ing¬ 
en nævnt, ingen glemt). 
Hvilket plejer at være dårligt 
for seertallet. 

Skønt skurkene skuffer, er 
Stargate SG-1 udmærket 
underholdning, skåret efter 
cirka samme model som 
Star Trek. SG-1 er et hold af 
soldater og videnskabsfolk 
som rejser fra planet til pla¬ 
net og rager kastanjerne ud 
af ilden for andre og dem 
selv. Go'e gamle USA (se¬ 
rien er produceret i Cana¬ 
da). Serien kører efter en 
fast formel, uden større 
udsving. Ren comfort food. 
Richard Dean Anderson 
(MacGyverl ) er det store 
trækplaster, hans oberst 
Jack O'Neill seriens hjerte, a 
la Patrick Steward-effekten. 
Dog med en forskel: Hvor 
Steward ofte må bære et 
helt afsnit alene, fungerer 
Stargate faktisk som skue¬ 
spilensemble. Det er Dean 
Andersons naturlige char¬ 
me, der løfter niveauet det 
bette nøk ekstra. 

Nu venter jeg bare på, at 
nogen laver det uundgåeli¬ 
ge (tegneserie?) cross-over 
mellem Stargate og Nikopol 
universet. Horus, den gale 
gud, vil tvære de der slang¬ 
egutter ud, på stedet. 





NYHEDSBREV NR. 4/VINTER 2016 


Bibliotek Obskuriøst er forsinket i 
trykken, men det er okay, så bru¬ 
ger jeg ventetiden til at lave et 
nyhedsbrev. Det har jeg allerede 
gjort? Pokkers. Nogle ekstra 
sider, da. Nå, nej, vi er i 2016 nu; 
det ville være snyd. Jamen så 
laver jeg da bare et nyt! 

Godt nytår til alle. Nyhedsbrev nr. 3 var 
overvejende af tilbageskuende karak¬ 
ter, om redaktørens sædvanlige kvaler 
med at få et blad på gaden. Ikke så 
meget et nyhedsbrev som en alterna¬ 
tiv leder eller forsvarstale, hvis vi nu 
skal se strengt på formen. Dette 
nyhedsbrev, skrevet i de første friske 
dage af 2016, stadig med lugten af ny 
bil hængende i luften (eller er det mon 
redaktørens pibetobak, jeg har af nys¬ 
gerrighed anskaffet en pakke Hvid 
Orlik) handler udelukkende om fremti¬ 
den. Nærmere betegnet planer for 
fremtidige numre og så står det læse¬ 
re af ældre nyhedsbreve frit for at 
ryste på hovedet ad redaktørens væ¬ 
gelsind og mentale overspring... 

Forudsat, at A Pocket in My Rocket får 
en bare nogenlunde hæderlig modta¬ 
gelse, er det planen indenfor 2016-18 
at udgive to hæfter mere i samme 
række: Bibliotek Obskuriøst: Omnibus¬ 
bøgerne - en kommenteret bibliografi 
og Bibliotek Obskuriøst: Glemmebogen 
og andre bøger. Førstnævnte giver sig 
selv, det er en bibliografi. Jeg har sam¬ 
let forlagsserien fra Carit Andersen 
gennem en del tid. Der er ca. 150 titler 
i det hele og jeg ejer vel en 80 stykker. 
Ikke alt er lige spændende, men 
Spøgelseshistorier fra hele verden, Nye 
spøgelseshistorier og Historier fra 
andre verdener er værker som bør stå 
hos enhver dansk genrefan. 

Glemmebogen skal handle om de 
børne og ungdomsbøger, jeg voksede 
op med gennem halvfjerdserne og ind 
i de tidlige firsere. Mest bøger inden¬ 


for de fantastiske genrer (eventyr, fan- 
tasy, magisk realisme, science fiction, 
gys) og titler, der, i hvert tilfælde her¬ 
hjemme, er gået i, ja, glemmebogen. 
Jeg vil godt understrege, at det ikke er 
noget forsøg på at kortlægge de mest 
obskuriøse titler fra dengang som så¬ 
dan, da jeg, i genbrugsbutikker og 
antikvariater, er stødt på mig ubekend¬ 
te bøger fra tiden som sagtens kan 
være mere mærkværdige end noget, 
jeg selv har læst. 

Noget af det er skam slet ikke obsku¬ 
riøst. Visse klassiske værker var uom¬ 
gængelige, bl.a. for kontekstens skyld. 
Det går jo f.eks. ikke an at fortælle om 
sørøverhistorier uden at referere Skat¬ 
teøen. Eller (proto)fantasy, uden at 
berøre Astrid Lindgren og Tolkien. 
Apropos denne genre, har jeg under¬ 
vejs i forløbet opdaget Maria Gripes 
forfatterskab, der vel ikke kan beteg¬ 
nes som obskuriøst (selvom mange af 
bøgerne er uopdrivelige i dansk over¬ 
sættelse nu om dage), men af en eller 
anden grund fløj totalt under min 
radar i folkeskolen. Jeg har også set på 
værker, ældre end jeg selv, bl.a. en 
tekst om jagten på den helt "rigtige" 
udgave af Frændeløs. Anmeldelsen af 
Rasmus Klump - De samlede eventyr 
ender muligvis også her, med mindre, 
jeg udgiver et temahæfte dedikeret til 
tegneserier (ingen arbejdstitel p.t.). 

Disse hæfter vil i øvrigt være åbne 
udgivelser i den forstand, at materiale 
fra andre er velkomment, så længe, 
det er relateret til bøger, jvf. gæsteskri- 
benterne i A Pocket in My Rocket. 

Derudover er der stadig Obskuriøst nr. 
16 om senhalvfemsernes licens-tv 
samt diverse hængepartier og Obsku¬ 
riøst nr. 17 om dansk og svensk tv 
1970-79. Jeg har ingen aktuelle planer 
om flere filmblade, men disse to skul¬ 
le nu nok også kunne holde mig 
beskæftiget et stykke tid. Et par 
nyhedsbreve mere bliver det vel også 
til over de næste år. 


I genbrugsafdelingen påtænker jeg et 
nyt oplag af Obskuriøst nr. 1, dels af 
hensyn til Det Kongelige Bibliotek som 
sidste efterår modtog det meste af 
bagkataloget - men ikke alt, dels som 
markering af, at bladet i 2016 har 
været på gaden i femten år. Yeah, 
Obskuriøst må vel efterhånden siges at 
have stået distancen. Endelig leger jeg 
med tanken om et redigeret udvalg af 
de mange flyveblade og nyhedsbreve 
gennem herværende fanzines historie. 
Det er naturligvis enormt nørdet og 
måske holder disse sarte småtryk ikke 
til, figurlig talt, at blive sat i glas og 
ramme, skrevet som de fleste var, i far¬ 
ten, og som statements, snarere end 
noget for eftertiden. På den anden 
side et hyggeligt lille botanisk projekt 
at nusse med. Vi får at se. 

Henrik Larsen 
Jyderup 
6. januar 2016 

P.S. Jeg sad tidligere i dag og kiggede 
de gamle blade igennem efter ideer til 
opfølgningsartikler, da jeg gjorde en 
uheldig opdagelse. Jeg har plagieret 
mig selv! Det drejer sig om teksten Da 
Sherlock Holmes kom tilSøften, tilbage 
i Obskuriøst nr 7/8 (2004). Nogle af 
passagerne ligger meget tæt op ad til¬ 
svarende i Bibliotek Obskuriøst kapit¬ 
lerne Fra Baker Street til Mars og Et tre 
pibers problem (2015). Plagiatet er sket 
ubevidst og uforvarende, da jeg rent 
ud sagt havde glemt alt om teksten 
(troede jeg altså). Men alligevel. Tænk 
nu, hvis det havde været en teologisk 
PhD afhandling. 






Bankbudet var blevet plyndret . 


Gyldendal 


Detektivklubben 
på pletten 


Robert Leeson 


Tegninger af Robert Viby 




MOSTLY WANTED 

Jeg har længe opereret med diverse 
ønskelister over bøger, jeg ligesom 
"mangler". Sådan er det at være sam¬ 
ler. 2015 var på mange måder et lorte¬ 
år. Danmark fik en kulsort regering og 
på det personlige plan mistede jeg to 
katte, men som en lille trøst lykkedes 
det mig, med hjælp fra gode venner 
og bekendte, at lukke nogle vigtige 
huller i samlingen. 

Samtidig dæmrede det, at jeg måske 
ikke behøvede at opkøbe alt fra forti¬ 
den. Mange af de titlerjeg forsøgte at 
hive hjem i 2015, var med henblik på 
omtale og illustration i Bibliotek Ob- 
skuriøst. Bøgerjeg ikke havde læst i 30 
år eller mere. Nogle af dem viste sig at 
være på det jævne og andre, tja, før¬ 
steudgavefanatisme kan også drives 
for vidt. Jeg har mht. de kommende 
projekter valgt at skrue lidt ned for 
blusset, ikke mindst fordi, der faktisk 
ligger rigelig på bordet at arbejde 
med. Alligevel er der nogle must haves 
som hermed gives videre, i håb om, at 
nogen derude kan være behjælpelig. 

Viggo Madsen udgav en fornøjelig 
ungdomsserie, Detektivklubben, som 


del af Høsts forlagsrække Junior-Krimi, 
i min barndom. Den skilte sig ud fra 
det meste andet af sin slags, ved ikke 
at være overdrevent pædagogisk kor¬ 
rekt. Samtlige omslag var illustreret af 
Jørgen Mogensen, med figurer, der så 
ud som, de var undsluppet fra hans 
Poeten og Lillemor univers. Jeg har et 
enkelt bind, Detektivklubben På ferie 
(1972), men mangler: 

Detektivklubben på sporet (1971) 
Detektivklubben på arbejde (1974) 
Detektivklubben på pletten (1975) 
Detektivklubben på farten (1976) 
Detektivklubben på spring (1977) 
Detektivklubben på vildspor (1978) 
Detektivklubben på dybt vand (1980) 

George Johanssons økologiske firser- 
rumsaga Universets skæbne ( Univer- 
sums ode ) var temmelig politisk. Ved 
den svenske genudgivelse et årti sene¬ 
re udelod forfatteren bind to af de 
oprindelige fem, med henvisning til 
holdinger, han ikke længere kunne stå 
inde for. Tja, ham om det. I mine øjne 
gør dette i hvert tilfælde det pågæl¬ 
dende bind ( Planetjagten ) til et kuriøst 
samlerobjekt. De danske udgaver er 


ikke til at stampe op ad jorden. I skri¬ 
vende stund mangler jeg fortsat På 
ukendt planet (Sesam 1983, orig. På 
okånd planet, 1982, oversat af Arne 
Herløv Petersen, bind 3 af 5) og 
Datamaternes død (Sesam 1984, orig. 
Datorernas dåd, 1983, oversat af Arne 
Herløv Petersen, bind 4 af 5). 

Jeg mangler også bind 1 af Maria 
Gripes børnebog med fantasy-under- 
toner, Skarnbassen flyver i skumring¬ 
en... (Branner & Korch 1980, orig. 
Tordyveln flyger i skymningen ..., 1978, 
oversat af Ellen Kirk), men har ironisk 
nok bind 2. 

Silvers hævn (Gyldendal 1980, orig. 
Silver's Revenge, 1978, oversat af Rose- 
Marie Tvermoes), Robert Leesons uof¬ 
ficielle fortsættelse af Skatteøen, synes 
totalt uopdrivelig. Omslaget er tilrette¬ 
lagt i samme karakteristiske stil som 
forlagsserien Gyldendals udødelige 
ungdomsbøger og hver gang Jeg øjner 
nogle af disse i en genbrugsbutik, le¬ 
der jeg febrilsk... indtil videre uden 
held. Og sådan kunne jeg blive ved. 





NYHEDSBREV NR. 5/MARTS 2016 


Dette nyhedsbrev er, til en 
afveksling, hverken en forsvar¬ 
stale for et nys udkommet blad 
eller tanker om de som en gang 
skal komme, men en status over 
det, jeg arbejder på, her og nu. 
Ja, det drejer sig om et nyt num¬ 
mer af Bibliotek Obskuriøst. 

Jeg omtalte projektet i nyhedsbrev nr. 
4, vinter 2016: Et hæfte om de børne 
og ungdomsbøger, jeg voksede op 
med, mest indenfor de fantastiske 
genrer (fantasy, gys, science fiction). 

Arbejdstitlen var dengang Glemme¬ 
bogen, men er siden ændret til Barn¬ 
dommens små oaser (frit efter C.V. 
Jørgensen) og det som startede som 
en rent personlig erindringstekst a la 
Bibliotek Obskuriøst: A Pocket in My 
Rocket har fået et mere ambitiøst 
fokus, nemlig hele den fantastiske lit¬ 
teratur for børn og unge i Danmark 
1965-1985. (Egentlig skulle det kun 
have været 1967-82, det vil sige, fra 
mit fødeår til det år, jeg afsluttede fol¬ 
keskolens 10. klasse. Men da jeg først 
havde anskaffet det relevante kilde¬ 
materiale - helt præcis Dansk bogfor¬ 
tegnelse, systematisk del, skønlittera¬ 
tur - indså jeg, at det ville være dumt 
ikke at udnytte dette fuldt ud. Især 
fordi, der gemte sig nogle interessan¬ 
te titler på den anden side af mine 
selvpåførte begrænsninger!) 

Det er sjovt at gøre tingene på den 
hårde måde. Jeg har siddet og gen¬ 
nemgået samtlige lister i Dansk bog¬ 
fortegnelse, over udgivelser af børne- 
litteratur, sorteret efter ophavslande. 
Nej, metoden er ikke perfekt. Jeg 
noterede titler og forfatternavne, jeg 
genkendte eller som jeg fandt loven¬ 
de, for så senere at slå efter i netdata¬ 
baser som bibliotek.dk og rex.kb.dk. 
Danske titler kan være vildledende 
eller intetsigende, så jeg spildte en del 
kræfter på ligegyldigheder og har 


utvivlsomt overset et tilsvarende antal. 
Jeg opdagede også, ved et rent tilfæl¬ 
de (havde glemt alt om serien, indtil 
jeg stødte på en reference, i anden 
sammenhæng), at T.H. Whites Kong 
Arthur bøger, udgivet på Bogan 1980- 
83, slet ikke er optaget i bogforteg¬ 
nelsen. Hvilket rejser spørgsmålet om, 
hvad der eventuelt ellers kan mangle. 

Som sagt ville jeg oprindelig blot have 
sat spot på min yndlingslæsning fra 
dengang a la A Pocket in My Rocket, 
hvor jeg havde fortalt om underlødige 
billigbøger og den slags. Egentlig tro¬ 
edejeg - en smule indbildsk, måske - 
at den håndfuld fantastiske titler, jeg 
læste som barn, stort set var det. Jeg 
huskede 70erne som en kulturelt 
betongrå periode - måske en kliché, 
men helt løgn er det jo ikke - og at de 
"interessante" bøger som skolebiblio¬ 
teket og folkebibliotekets børneafde¬ 
ling tilbød var få. Hvis der var mere, 
måtte det være titler, jeg havde glemt 
i de mellemliggende år. Ja, når jeg 
overhovedet gik i lag med bogforteg¬ 
nelserne, var det reelt en fisketur - jeg 
regnede ikke med at finde noget sær¬ 
ligt. Vel, jeg blev glædelig overrasket. 

Indrømmet, det stod sløjt til med sci¬ 
ence fiction og horror frem til cirka 
1979, men fantasy, eller bøger som i 
dag nok kunne henføres under denne 
kategori, var en anden historie. I hvert 
tilfælde, når jeg inkluderede uden¬ 
landske forfattere. Sagen er den, at 
mens de danske forfattere af bøger til 
børn og unge stort set fulgte de poli- 
tisk-pædagogiske paroler og skrev om 
hverdagsproblemer og konflikter, 
nogle skarpere vinklet mod samfunds¬ 
kritik end andre, så sivede der til sta¬ 
dighed udenlandsk litteratur fra især 
England og USA gennem hegnet, af 
mere eller mindre fantastisk karakter. 
Selv 1973-1975, den ubetinget "hår¬ 
deste" del af årtiet. Bevares, der var 
Bjarne Reuter herhjemme og måske 
to, tre andre, men det ville blive en 
forbandet kort liste og læseren kunne 


strengt taget nøjes med at anskaffe sig 
Torben Weinreichs udmærkede forfat¬ 
terportræt Fra Reuters verden (Branner 
og Korch, 1992). 

Det skal her indsparkes, at jeg har haft 
fat i nogle værker om den danske bør¬ 
nebog i 70erne, bl.a. Børnelæsning, 
Socialismen i 70ernes børne- og ung¬ 
domsroman (red. Ove Kreisberg, 
Borgen, 1981). Interessant, hvordan 
marxistiske teoretikere på det nær¬ 
meste sad og forsøgte at finde frem til 
den perfekte formel for en børnebog, 
men også forstemmende. De fantas¬ 
tiske genrer bliver kun flygtigt berørt - 
primært på de allersidste sider, hvor 
forholdet mellem fantasi og realisme 
kort er oppe at vende. (Marxisterne 
vægtede realismen højst, til skade for 
børnebogen, efter min mening.) 

Grundideen med Barndommens små 
oaser er ikke forsøgt tidligere. Den 
danske børnebog fra perioden er 
nogenlunde kortlagt, men ikke, så vidt 
jeg kan se, i synderlig grad sat i kon¬ 
tekst med den samtidige oversatte lit¬ 
teratur for målgruppen. Danmark er 
banalt sagt et lille land og oversatte 
værker har altid udgjort en betragtelig 
del af den tilgængelige litteratur, for 
børn så vel som voksne. 

Mens der er udgivet flere science fic¬ 
tion bibliografier herhjemme (dog 
ikke udspecificeret i voksen og børne- 
litteratur), savnes noget tilsvarende for 
fantasy genren. Antologien På fantasi¬ 
ens vinger, ved Niels Dalsgaard (Høst 
& Søn, 2002), er en udmærket gen¬ 
reintroduktion, men mangler en gen¬ 
nemgang af dansk udgivelseshistorie. 
Nu er det strengt taget ikke en biblio¬ 
grafi, men en kommenteret gennem¬ 
gangjeg stiler efter... anyway, det, jeg 
vil frem til, at der ligger et emne her 
og venter på at blive taget op. 

Et lille sidespring: Der er folk som sam¬ 
ler på antikke bøger for børn. Cool nok 
og respektabelt som hobby. Men at 





Phyllis Reynolds Naylor 

Heksens 


Forum 


torteiwei' 




Ældre oversatte fantasy titler er generelt svære at finde antikvarisk. Ofte skyldes det, at de kun udkom én gang 
(og for seriers vedkommende måske endda ukomplet) og i dag, 30-40 år senere, er gledet ud af den kollekti¬ 
ve bevidsthed. Det gør naturligvis ikke sagen bedre, at antikvariaterne udviser ringe interesse for børne og ung¬ 
domslitteratur udgivet efter 1960. (Men det har jeg vist allerede nævnt i hovedteksten.) Phyllis Reynolds 
Naylors hekseserie på seks bind var en af de heldige som kom i flere oplag og udgaver. Ovenfor ses to udga¬ 
ver af første bind, Heksens datter, hhv. Forums nøglebøger, 1981 og Gyldendals Bogklubber, 2001. Bemærk, 
hvordan omslagsdesignet er blevet jazzet op i 2001 udgaven. Harry Potter feberen rasede intenst i de tidlige 
nuliere og forlæggere som ville ride med på bølgen greb efter alt, hvad der smagte af "noget lignende", nyt så 
vel som gammelt. (Også Uoyd Alexanders Taran saga kan takke Potter effekten for sin relancering.) 


samle på noget fra moderne tid... jeg 
fornemmer, at det ikke regnes for nær 
så respektabelt. Vel, jeg skulle hilse og 
sige, at det, modsat hvad nogen 
måske tror, er benhårdt. Jeg har haft 
virkelig svært ved at selv at skaffe 
materiale denne gang og måtte træk¬ 
ke kraftigt på bibliotekerne. Antikvari¬ 
aterne - de som er tilbage - har tradi¬ 
tionelt ignoreret børne og ungdoms¬ 
bogen, med mindre, der var tale om 
en antik udgivelse eller meget popu¬ 
lær titel. Jeg finder det absurd, hvor¬ 
dan udgivelser fra 70erne kan være 
umulige at opdrive, mens der synes at 
eksistere et endeløst lager af langt 
ældre bøger. Tarzan, f.eks. 

Problemet er (jeg ved, jeg har sagt det 
før) det samme ude i genbrugsbutik¬ 
kerne som i stigende grad sorterer det 


indleverede materiale, efter, hvad der 
sælger godt, eller rettere, hvad kon¬ 
sensus hævder sælger godt. "Tarzan 
syndromet", om læseren vil. De få 
gange, jeg har fundet science fiction 
eller fantasy bøger for børn i marken, 
var det kasserede biblioteksbøger. 
Efterhånden må disse bøger vel være 
renset ud... og bibliotekerne lige så, for 
den sags skyld. Meget er nok bare 
røget til forbrænding. 

Nok om det. Jeg ved, at nogle af mine 
gamle læsere frygter det værste, ved 
udsigten til et hæfte om børnebøger. 
Okay. Jeg har skelet til værkhøjde og 
medtager kun et begrænset antal 
småbørnsbøger i Barndommens små 
oaser. Visse klassikere var ikke til at 
komme udenom, men jeg kan beroli¬ 
ge de ængstelige med, at talende ted¬ 


dybjørne og lignende er henvist til et 
separat kapitel. Så kan man springe 
det over. 

Henrik Larsen 
Jyderup 
4. marts 2016 

P.S. Det er dyrt at udgive fanzines, når 
man er fattig. Jeg får en rimelig pris 
hos mit trykkeri, men må erkende, at 
jeg spændte buen for vidt sidste år, 
med tre udgivelser. Jeg stressede også 
for meget. Der kommer kun to blade i 
år og jeg vil give dem den nødvendige 
tid. Som det ser ud lige nu, tegner der 
sig en udgivelse i maj ( Barndommens 
små oaser ) og en i november (revide¬ 
ret udgave af Obskuriøst nr. 1, i anled¬ 
ning af 15 års jubilæet). 





Bogen, det gamle skidt 


Tid til bonusartiklen. Hvad skal 
jeg finde på? Når det kneb med 
ideer i gamle dage, var min stan¬ 
dardløsning at sludre om nogle 
bøger fisket frem af en antikva¬ 
risk rodekasse eller lignende. 
Well, here we go again. Redak¬ 
tøren har været på biblioteket. 

Jeg ved, at jeg kan være en smule 
melodramatisk i mine essays og leder¬ 
artikler. Men nårjeg gang på gang har 
påpeget, at "tingene forsvinder", så 
det jo altså desværre rigtigt nok. De 
fleste som følger med i mediernes kul¬ 
turstof må efterhånden vide, at bogen 
som fysisk fænomen er på retur. Det 
gælder både bogen som ny salgsvare 
(forlag og forhandlere lukker på stribe) 
og som brugtvare/samleobjekt (anti¬ 
kvariaterne og de små gustne hjørne- 
kiosker lukker også). Senest har der 
været fokus på den voldsomme ud¬ 
rensning af materialebestanden (op 
mod en tredjedel!) på Københavns 
Hovedbibliotek. Og det er blot det 
mest grelle tilfælde. Bogens sidste 
bastion, folkebiblioteket, vakler for 
alvor. Nye og gamle bøger som ikke 
opnår tilstrækkelig antal udlån kasse¬ 
res i en grad som aldrig før. Nogle ste¬ 
der dumpes de administrativt, uden 
skånsel; andre steder forsøger biblioti- 
karene at redde, hvad reddes kan, men 
det er en kamp, de tilsyneladende er 
dømt til at tabe. 

Der har altid været en vis udlugning. 
Alligevel - med fare for at kolportere 
en fejlopfattelse, minder filtreret gen¬ 
nem lyserødt glas - var der en vis sik¬ 
kerhed, tryghed, stabilitet på min ung¬ 
doms folkebibliotek. Jeg kunne låne 
den samme bog - endda det samme 
eksemplar - år efter år - og skulle den 
være udlånt, kunne den skaffes hjem 
andetsteds fra. Bøgerne blev i det 
store og hele på hylden, til de var slidt 
op. Og kneb det med pladsen i publi¬ 
kumarealet, så røg de i magasin. 
Fjernmagasin, måske. Utænkeligt i 
dag. Jeg har måtte trække en del på 
bibliotekerne i forbindelse med Bibli¬ 
otek Obskuriøst projekterne og hoved¬ 
parten af det rekvirerede materiale er 
kommet fra Depotbiblioteket, med 
dets grimme stregkodelabels på 
bogens forside, med en håndfuld fra 
Roskilde Bibliotek. Roskilde har en 
pragtfuld samling af ældre bøger for 
børn og unge, navnlig indenfor fanta- 
sy og science fiction, men bøgerne er 


slidte og når de er væk, er der kun 
Depotet og Det kongelige biblioteks 
læsesal tilbage. 

Denne vinter har jeg ved siden af 
arkivjobbet haft en tjans på et filialbi¬ 
bliotek hver mandag, hvilket gav mig 
adgang til et lager mere af kasseret 
materiale. Jeg pillede en del ting ud i 
løbet af januar og februar - som med¬ 
arbejder er det gratis - og selvom jeg 
var tvunget til at være hård grundet 
pladsmangel, så kom der nogle virke¬ 
lig gode sager med hjem. En Nick 
Cave roman, to fantasy romaner af 
Lloyd Alexander, tre små bøger med 
Groucho Marx aforismer med mere. 
Jeg havde efter to måneders sortering 
nået et vist mætningspunkt og var 
uvillig til at tage mere, gratis eller ej. 
Havde indset, at jeg kæmpede forgæ¬ 
ves mod en uundgåelig proces og 
måtte være tilfreds med små symbol¬ 
ske redninger. Det var, indtil jeg i man¬ 
dags (29. februar 2016) hørte, at nu, 
senere den dag, blev resten af det kas¬ 
serede kørt til forbrænding. Av, tænk¬ 
te jeg. Skulle jeg nu ikke lige køre det 
hele igennem, en sidste gang, for en 
god ordens skyld, for ligesom at have 
gjort min pligt? 

Resultatet ses på fotoet næste side. 
Nogle titler overså jeg tidligere, andre 
var bevidst fravalgt, fordi, well, fordi 
det er nødvendigt at trække grænser 
et eller andet sted. Jeg kunne have 
taget mere end otte bøger. Der var i 
hvert tilfælde intet som forhindrede 
mig i det, andet end min dårlige ryg. 
Men jeg synes, jeg gjorde det godt. 
Her er høsten. 

Knud H. Thomsen: Tåge om en ø (H. 
Hagerup, 1955, flot omslag af Helge 
Hansen). Et grumt historisk drama, 
muligvis baseret på virkelige hæn¬ 
delser (Thomsens speciale var historis¬ 
ke romaner. Kendte ikke forfatterska¬ 
bet i forvejen.) 

Per Vadmand: Bag døren (PP Forlag, 
2003). Aner ikke, hvad den handler 
om, men Per Vadmand er jo et "navn", 
et sympatisk menneske og på min 
facebook venneliste, så det. 

Leon Garfield: Nøgler til Djævelen 
(Carlsen, 1989, orig. The Empty Sleeve, 
1988, oversat af Mich Vraa). Garfield er 
faktisk repræsenteret i det kommende 
BibObs hæfte, dog ikke med denne 
titel (jeg dækker kun danske udgi¬ 
velser 1965-85). Forfatterskabet er 


stærkt påvirket af Robert Louis 
Stevenson (især Skatteøen og 
Kidnapped). Hvilket er cool nok. Stjæl 
fra de bedste osv. 

Rick Riordan: Slaget i labyrinten, Piercy 
Jackson og Olymperne, bind 4 (Carlsen 
2011. Org. The Battie at the Labyrinth, 
2008, oversat af Vibeke Nielsen). 
Ramponeret bog, med løs blok, men 
kan stadig læses. Har hørt meget godt 
om denne fantasy serie og ejer i for¬ 
vejen et kasseret eksemplar af bind 1. 
Måske burde jeg finde dette frem... 

Robin McKinley: Helten og kronen 
(Gyldendal, 1986, orig. The Hero and 
the Crown, 1984, oversat af Birgitte 
Brix). Jeg kendte ikke bogen eller for¬ 
fatteren, men hun har udgivet en del 
fantasy i samme stil. Denne er en pre- 
quel til The Blue Sword (orig. 1982) 
som er udkommet på norsk, men ikke 
dansk. Faktisk er Helten og kronen 
hendes eneste bog på dansk. Måske 
et offer for dårlig timing; der kom en 
del fantasy på dansk i firserne, men 
det virkede ofte som prøveballoner; 
hverken genren eller dens læserskare 
var helt på plads endnu. 

Hanus Andreasen: Med Edgar Allan Poe 
i Solhavn (Husets forlag/S.O.L, 1984, 
oversat af Ebba Hentze). Noveller af 
anerkendt færøsk forfatter. Lader nu 
ikke til at være særlig bloddryppende, 
men skitser af personer og miljø. 

Hiroshima/hvorfor? Historiske Problem¬ 
stillinger, ved Th. Seistrup-Møller (Gyl¬ 
dendal 1972). Husker hæftet fra min 
skoletid. Jeg har en svaghed for histo¬ 
riske kildehæfter, også selv de (som 
dette) ofte var temmelig tendentiøse i 
udvalg og præsentation. 

Hugh McManners: Politikens visuelle 
håndbog for rygsækrejsende (Politikens 
forlag 1996, orig. The Packpacker's 
Handbook, oversat af Kristian Hansen 
og Lone Hansen). Det sidste valg var 
mest som kuriositet. Jeg har aldrig i 
mit liv rejst med rygsæk på Interrail 
eller i vildmarken og agter ikke at 
begynde på det nu. Dårlig ryg og alt 
det der. Men jeg tænkte, at hvis jeg 
nogensinde kommer i gang igen, med 
den eventyrroman, der figurlig talt lig¬ 
ger i skuffen, ville det være rart at 
kunne trække på noget information 
mht. de praktiske detaljer om rejseud¬ 
styr og den slags. Og hvorfor ikke. 

NYHEDSBREV NR. 5/FORÅR 2016 

Obskuriøst Nyhedsbrev udkommer mindst to gange om året og sen¬ 
des gratis til venner af redaktionen. Ud over selve nyhedsbrevet vil 
hvert nummer inkludere bonusartikler som kan være smagsprøver på 
kommende trykte blade eller skrevet eksklusivt til lejligheden. 



Denne gang skal det hverken 
handle om hvorfor alting gik galt 
med det seneste blad eller om 
redaktørens vidtløftige planer for 
kommende numre. I stedet vil 
jeg gøre status over mit aktuelle 
projekt: Et nyt nummer af 
Bibliotek Obskuriøst. 

Jeg omtalte projektet i nyhedsbrev nr. 
4, vinter 2016: Et hæfte om de børne- 
og ungdomsbøger, jeg voksede op 
med, mest indenfor de fantastiske 
genrer (fantasy, gys, science fiction). 

Arbejdstitlen var dengang Glemme¬ 
bogen, men er siden ændret til Barn¬ 
dommens små oaser (frit efter C.V. 
Jørgensen) og det som startede som 
en rent personlig erindringstekst a la 
Bibliotek Obskuriøst: A Pocket in My 
Rocket har fået et mere ambitiøst 
fokus, nemlig hele den fantastiske lit¬ 
teratur for børn og unge i Danmark 
1965-1985. (Egentlig skulle det kun 
have været 1967-82, det vil sige, fra 
mit fødeår til det år, jeg afsluttede fol¬ 
keskolens 10. klasse. Men da jeg først 
havde anskaffet det relevante kilde¬ 
materiale - helt præcis Dansk bogfor¬ 
tegnelse, systematisk del, skønlittera¬ 
tur - indså jeg, at det ville være dumt 
ikke at udnytte dette fuldt ud. Især 
fordi, der gemte sig nogle interessan¬ 
te titler på den anden side af mine 
selvpåførte begrænsninger!) 

Det er sjovt at gøre tingene på den 
hårde måde. Jeg har siddet og gen¬ 
nemgået samtlige lister i Dansk bog¬ 
fortegnelse, over udgivelser af børne- 
litteratur, sorteret efter ophavslande. 
Nej, metoden er ikke perfekt. Jeg 


noterede titler og forfatternavne, jeg 
genkendte eller som jeg fandt loven¬ 
de, for så senere at slå efter i netdata¬ 
baser som bibliotek.dk og rex.kb.dk. 
Danske titler kan være vildledende 
eller intetsigende, så jeg spildte en del 
kræfter på ligegyldigheder og har 
utvivlsomt overset et tilsvarende antal. 
Jeg opdagede også, ved et rent tilfæl¬ 
de (havde glemt alt om serien, indtil 
jeg stødte på en reference, i anden 
sammenhæng), at T.H. Whites Kong 
Arthur bøger, udgivet på Bogan 1980- 
83, slet ikke er optaget i bogforteg¬ 
nelsen. Hvilket rejser spørgsmålet om, 
hvad der eventuelt ellers kan mangle. 

Som sagt ville jeg oprindelig blot have 
sat spot på min yndlingslæsning fra 
dengang a la A Pocket in My Rocket, 
hvor jeg havde fortalt om underlødige 
billigbøger og den slags. Egentlig tro¬ 
edejeg - en smule indbildsk, måske - 
at den håndfuld fantastiske titler, jeg 
læste som barn, stort set var det. Jeg 
huskede 70erne som en kulturelt 
betongrå periode - måske en kliché, 
men helt løgn er det jo ikke - og at de 
"interessante" bøger som skolebiblio¬ 
teket og folkebibliotekets børneafde¬ 
ling tilbød var få. Hvis der var mere, 
måtte det være titler, jeg havde glemt 
i de mellemliggende år. Ja, når jeg 
overhovedet gik i lag med bogforteg¬ 
nelserne, var det reelt en fisketur - jeg 
regnede ikke med at finde noget sær¬ 
ligt. Vel, jeg blev glædelig overrasket. 

Indrømmet, det stod skralt til med sci¬ 
ence fiction og horror i 70'erne, men 
fantasy (i bred forstand) var en anden 
historie. I hvert tilfælde, når jeg inklu¬ 
derede udenlandske forfattere. Sagen 
er den, at mens de danske forfattere af 
bøger til børn og unge stort set fulgte 


de politisk-pædagogiske paroler og 
skrev om hverdagens sproblemer og 
konflikter, nogle skarpere vinklet mod 
samfundskritik end andre, så sivede 
der til stadighed udenlandsk litteratur 
fra især England og USA gennem heg¬ 
net, af mere eller mindre fantastisk 
karakter. Selv 1973-1975, den ubeting¬ 
et "hårdeste" del af årtiet. Bevares, der 
var Bjarne Reuter herhjemme og 
måske to-tre andre, men det ville sta¬ 
dig blive en kort liste og læseren 
kunne strengt taget nøjes med at 
anskaffe sig Torben Weinreichs 
udmærkede forfatterportræt Fra Reu¬ 
ters verden (Branner og Korch, 1992). 

Det skal her indsparkes, at jeg har haft 
fat i nogle værker om den danske bør¬ 
nebog i 70erne, bl.a. Børnelæsning, 
Socialismen i 70ernes børne- og ung¬ 
domsroman (red. Ove Kreisberg, Borg¬ 
en, 1981). Interessant, hvordan marxis¬ 
tiske teoretikere på det nærmeste sad 
og forsøgte at finde frem til den per¬ 
fekte formel for en børnebog, men 
også forstemmende. De fantastiske 
genrer bliver kun flygtigt berørt - pri¬ 
mært på de allersidste sider, hvor for¬ 
holdet mellem fantasi og realisme kort 
er oppe at vende. (Marxisterne vægte¬ 
de realismen højest. Resultaterne er 
stort set ulæselige i dag.) 

Grundideen med Barndommens små 
oaser er ikke forsøgt tidligere. Den 
danske børnebog fra perioden er 
nogenlunde kortlagt, men ikke, så vidt 
jeg kan se, i synderlig grad sat i kon¬ 
tekst med den samtidige oversatte lit¬ 
teratur for målgruppen. Danmark er 
banalt sagt et lille land og oversatte 
værker har altid udgjort en betragtelig 
del af den tilgængelige litteratur, for 
børn så vel som voksne. 

Ældre oversatte fantasy titler er generelt svære at finde antikvarisk. Ofte skyldes det, at de kun udkom én gang 
(og for seriers vedkommende måske endda ukomplet) og i dag, 30-40 år senere, er gledet ud af den kollekti¬ 
ve bevidsthed. Phyllis Reynolds Naylors hekseserie på seks bind var en af de heldige som kom i flere oplag og 
udgaver. Ovenfor ses to udgaver af første bind, Heksens datter, hhv. Forums nøglebøger, 1981 og Gyldendals 
Bogklubber, 2001. Bemærk, hvordan omslagsdesignet er blevet jazzet op i 2001 udgaven. Harry Potter feberen 
rasede intenst i de tidlige nuliere og forlæggerne greb ud efter alt, hvad der smagte af "noget lignende", nyt 
så vel som gammelt. (Lloyd Alexanders Taran saga var en anden serie som fik nyt liv, takket være Potter.) 


Mens der er udgivet flere science fic¬ 
tion bibliografier herhjemme (dog 
ikke udspecificeret i voksen- og bør- 
nelitteratur), savnes noget tilsvarende 
for fantasy genren. Antologien På fan¬ 
tasiens vinger, ved Niels Dalsgaard 
(Høst & Søn, 2002), er en udmærket 
genreintroduktion, men mangler en 
gennemgang af dansk udgivelseshis¬ 
torie. Nu er det strengt taget ikke en 
bibliografi, men en kommenteret gen¬ 
nemgangjeg stiler efter... anyway, det, 
jeg vil frem til, at der ligger et emne 
her og venter på at blive taget op. 

Et lille sidespring: Der er folk som sam¬ 
ler på antikke bøger for børn. Cool nok 
og respektabelt som hobby. Men at 
samle på noget fra moderne tid... jeg 
fornemmer, at det ikke regnes for nær 
så respektabelt. Veljeg skulle hilse og 
sige, at det, modsat hvad nogen 
måske tror, er benhårdt. Jeg har haft 


virkelig svært ved at selv at skaffe 
materiale denne gang og måtte træk¬ 
ke kraftigt på bibliotekerne. Antikvari¬ 
aterne - de som er tilbage - har tradi¬ 
tionelt ignoreret børne og ungdoms¬ 
bogen. I hvert tilfælde bøger, der ikke 
regnes for klassikere og udgivelser 
efter ca. 1960. Jeg finder det absurd, 
hvordan 70'erne nærmest er forsvun¬ 
det, mens der synes at eksistere et 
endeløst lager af langt ældre bøger. 
Jeg kalder det "Tarzan syndromet". 

Nok om det. Jeg ved, at nogle af mine 
gamle læsere frygter det værste, ved 
udsigten til et hæfte om børnebøger. 
Måske også, at dette er den vej, det 
går med Obskuriøst. Okay. For det før¬ 
ste vil hæftet være en one-off. Jeg 
agter ikke at køre emnet som tema 
over flere udgivelser. Dernæst: Jeg har 
skelet til værkhøjde og medtager kun 
et begrænset antal småbørnsbøger i 


Barndommens små oaser. Visse klassi¬ 
kere var ikke til at komme udenom, 
men jeg kan berolige de ængstelige 
med, at talende teddybjørne og lig¬ 
nende er henvist til et separat kapitel. 
Så kan man springe det over. Og så er 
det jo altså heller ikke børnebøger 
generelt, men de fantastiske genrer og 
mange af de titler, jeg har gravet frem, 
er faktisk rigtig god litteratur. Seriøst. 
Nogle har ganske vist været udsat for 
pædagogisk bearbejdelser og den 
slags er altid irriterende - for en vok¬ 
sen læser - men andre som f.eks. sci¬ 
ence fiction antologien Historier fra en 
anden verden (Gyldendal, 1977) er 
oprindelig skrevet for voksne og blot 
her serveret for en yngre læserskare. 

Det har meget apropos været tricky at 
afgrænse til den anden side. Skulle jeg 
tage decideret voksentitler med, og i 
givet fald, hvilke? Ét er, hvordan Dansk 

Jeg vil i Barndommens små oaser kort berøre krimi/spændingsgenren. Min målgruppe blev ganske vist mest 
spist af med tam triviallitteratur som De Fem, Jan, Kim, Frøken Detektiv (Nancy Drew) m.fl.. Men man kunne jo 
sammenligne dem med et gateway drug, det første skridt hen mod egentlig fantastisk litteratur. Træt af at læse 
om raske unger afsløre nok et hjemsøgt hus som smuglerrede? You betl Godt, hen til reolen efter stærkere 
sager. Enkelte forlag var faktisk snedige nok at dække dette behov for "mere". Lademanns Spænding i rødt og 
Hasselbalchs Krimi-gysere tilbød begge et sortiment af titler, hvor emner som spøgelser, hekse og tidsrejser 
kunne indgå. NB. Bemærk ligheden mellem de to seriers logoer; jeg er sikker på, at det var helt tilfældigt. 


bogfortegnelse sorterer, noget andet 
er, hvad jeg kan huske af opstillinger 
på mit skolebibliotek. Hverken Ring¬ 
enes herre af J.R.R. Tolkien eller 
Flundeflugten af Richard Adams er 
børnebøger, mens Hobbitten er og 
Kaninbjerget... er måske. Slækker jeg 
for meget her, åbner jeg en ladeport! 
Det var som sagt sparsomt med scien¬ 
ce fiction for min målgruppe i 70'erne, 
men genren boomede for voksne 
læsere (Stig Vendelkær Science Fiction 
m.fl.) og jeg lånte masser af den slags, 
fra ca. 12-13 års alderen. Hvilket igen 
understreger, hvor håbløst den marx¬ 
istiske satsning på "realismen" var; for 
de, der som jeg ikke brød sig om 
sådanne bøger, var der altid alternati¬ 
ver. Måske blev disse ikke promoveret 
i fagbladene og anbefalet af lærere og 
bibliotikarer, men de stod der og man 
kunne låne dem med hjem. Og det 
gjorde vi, jeg og mine kammerater. 


Status her og nu: Jeg har opdelingen i 
kapitler nogenlunde på plads. Det 
samme gælder, hvilke illustrationer, 
jeg vil benytte (et kompliceret pusle¬ 
spil). Jeg er stadig ved at finsortere lis¬ 
terne over titler, jvf. det foregående. 
Teksten bliver en blanding af små¬ 
snakkende essay og kommenteret 
bibliografi. Jeg lånte 40-50 bøger 
hjem i løbet af vinteren og det viste sig 
umuligt at nå at læse dem alle, især da 
de fleste var reservationer uden mulig¬ 
hed for forlængelse. Min egen samling 
er forholdsvis lille og økonomien tilla¬ 
der ikke anskaffelser aktuelt, rent bort¬ 
set fra det forhold, at disse titler sjæl¬ 
dent (som nævnt tidligere) kan opdri¬ 
ves antikvarisk. Nogle bogomtaler må 
forventes at blive ret summariske. 

Det er dyrt at udgive fanzines, når man 
er fattig. Jeg får en rimelig pris hos mit 
trykkeri, men må erkende, at jeg 


spændte buen for vidt sidste år, med 
tre udgivelser. Jeg stressede også for 
meget. Der kommer to blade i år og 
jeg vil give dem den nødvendige tid. 
Som det ser ud lige nu, tegner der sig 
en udgivelse ca. først på sommeren 
(Barndommens små oaser ) og én i 
november (revideret udgave af Ob- 
skuriøst nr. 1, i anledning af 15 års jubi¬ 
læet). En bibliografi over omnibusbø¬ 
gerne må vente til 2017 og Obskuriøst 
nr. 16 om senhalvfemsernes tv er 
droppet, indtil videre. Sidst, jeg kigge¬ 
de på manuskriptet, virkede det svagt. 
Måske orker jeg bare ikke mere tv- 
nostalgi? Vi får at se. 

Henrik Larsen 
Jyderup 
11. marts 2016 

Kissability: Noget om KISS 


Nogle rock bands elsker jeg højt. 
Andre kan jeg ikke udstå. Mange 
har jeg slet ingen mening om. 
Og så er der de, som fik sneget 
sig ind i mit musikalske "univers", 
hvor de blev hængende, uden at 
jeg egentlig ville det. Som for 
eksempel KISS. 

Jeg er en introvert natur og bands, 
hvor det hele handler om fest natten 
lang med druk og damer, siger mig 
intet. Af samme grund findes "hair 
metal" kun sporadisk repræsenteret i 
min ellers meget omfattende samling 
af hard rock og heavy metal. (Jeg har 
skrevet en del om genren gennem 
årene, se bl.a. Obskuriøst nr. 7/8, 9, 14 
og 15.) Men skønt min smag gik mere 
i retning af Judas Priest, Iron Maiden 
og Metallica tilbage i 1980'erne, skulle 
det hele naturligvis prøves af. 

Mit første album med bandet kan 
måske ses som et snobbet valg af en 
person, der i grunden slet ikke bryder 
sig om KISS. Sandheden er, at jeg som 
sædvanlig kun havde få penge til for¬ 
nøjelser og det pågældende album, 
jeg fandt i Experten, Kalundborg, ca. 
oktober 1984, var billigere end resten. 
Og ja, det drejer sig om skandaletitlen 
Music from "The Elder" (1981). 


"The Elder" er til dato bandets eneste 
kunstnerisk ambitiøse værk. For en 
gangs skyld handler det ikke om at gå 
i byen og score, men... om det godes 
kamp mod det onde. En fantasyhisto- 
rie m.a.o., et bombastisk orkestreret 
konceptalbum, angivelig skrevet und¬ 
er indtagelse af enorme mængder 
stoffer. Bob Ezrin producerede dette 
monstrum og Lou Reed lagde navn til 
tre af teksterne. De fleste fans hader 
"The Elder". Jeg syntes, min nyerhver¬ 
velse var fed, men jeg vidste jo heller 
ikke bedre. Det gørjeg i dag og holder 
stadig af albummet! 

Efterfølgende købte jeg lidt dybere 
bagkatalog i form af Kiss (1974) og 
Hofter Than Hell (1974) samt opsam¬ 
lingen Killers (1982). Det helt gamle 
Kiss er sådan lidt glamrock-garage i 
stilen og skæringer som "Strutter", 
"Cold Gin" og "Parasite" holder sgu 
godt nok. Den mere slikkede periode 
som fulgte siger mig ikke rigtig noget. 

Det havde rigtig nok også været før 
min tid. Ved et rent tilfælde var jeg 
ramlet ind i KISS, netop som de havde 
foretaget en modig (og nok nødven¬ 
dig) forvandling. Første kurskorrektion 
efter "The Elder", Creatures of the 
Night (1982), en forbavsende helstøbt 
affære inkl. den måske eneste KISS 
ballade i diskografien som ikke sutter, 


"I Still Love You", havde ikke desto 
mindre solgt dårligt, medgrundlæg¬ 
gere Ace Frehley og Peter Criss var ude 
af bandet og det hele så skidt ud. Gene 
Simmons, Paul Stanley og nogle hyre¬ 
de sidemen valgte at fortsætte og 
Makeup-KISS blev nu til, hm, fire mid¬ 
aldrende dudes med grimme ansigter. 
(Det holdt nogle år.) Jeg fik aldrig rig¬ 
tig lyttet til relanceringen, Lick It Up 
(1983), men efterfølgerne, Animalize 
(1984) og Asylum (1985) var temmelig 
intetsigende. Nå, de solgte plader igen 
nu og godt for dem. Jeg stod af toget 
her... og dog... 

For nogle år siden fik jeg lyst til at give 
bandets 1978 solo albums en chance. 
Jeg købte alle fire og spillede dem en 
hel sommer igennem, just for kicks. 
Og det er ganske vist: Ace Frehley er 
totalt cool, Gene Simmons noget 
ujævnt jask, Paul Stanley glat og 
intetsigende og Peter Criss... jeg 
havde faktisk set hans soloalbum stå 
hos Expert tilbage i firserne, som 
rabattilbud med klippet hjørne og 
samle støv (selv jeg bed ikke på kro¬ 
gen). Men det er såmænd harmløst 
nok og pseudo-diskonummeret "You 
Matter To Me" tangerer ligefrem det 
respektable. Ja, nogen rigtig KISS fan 
blev jeg aldrig... og så alligevel. 

En mørk og stormfuld nat... 


Det er endnu ikke lykkedes mig 
at skrive den store forkromede 
artikel om italiensk gotisk horror 
på film, jeg gerne ville. Hver 
gang, jeg forsøger, glipper det, 
fordi jeg finder filmene, deres 
kunstneriske kvaliteter ufortalt, 
slemt søvnfremkaldende. 

Nu er det ikke fordi, jeg er typen som 
nødvendigvis skal have knald på og 
ultravold i mine film og tv-serier. Jeg 
kan lide en god, langsom film. Jeg 
elsker "Columbo", hvor Peter Falk bru¬ 
ger 70 til 90 minutter på at irriterere 
sine medmennesker, lufte hunden og 
spise chili på snaskede cafeterier. Nej, 
jeg tror, mit problem med den italien¬ 
ske gotiske horrorfilm (ca. 1957-1966), 
er, at det hele (næsten) handler om 
atmosfære. Tung, knugende atmosfæ¬ 
re, dekadent, sygelig atmosfære, 
drømmeagtig, uvirkelig atmosfære og 
så videre. Jeg kan se, at det er dygtigt 
og af og til ligefrem kunst. Problemet 
opstår, når jeg skal fortælle om disse 
film. Hvad kan jeg egentlig sige? Blot 
det, at holde handlingen i de enkelte 
ud fra hinanden - jeg tror, der er 30-35 
titler i det hele, afhængig af definitio¬ 
ner - er en udfordring. 

Måske skulle jeg forsøge alligevel, nok 
en gang. (Dyb indånding.) Kort fortalt: 
Den typiske gotiske horrorfilm er holdt 


i streng, kontrastrig sort/hvid, selvom 
genrefarvefilm kan forekomme. 
Scenen er gerne hensat til en forfalden 
borg, et skummelt herregårdssæde 
eller lignende og handlingen udspilles 
hovedsagelig om natten. I nogle film 
er der overnaturlige fænomener på 
spil: vampyrer, spøgelser (evt. med 
vampyragtige egenskaber), sjælevan¬ 
dring og trolddom, mens rædslerne i 
andre er ganske jordnære, hvilket 
gruen ikke bliver mindre af. Filmene 
vrimler med psykologisk skrøbelige 
personer, belastet af barndomstrau¬ 
mer og nedarvede anlæg til sindssyge. 
De kan være plagede ofre, djævelske 
mordere eller begge dele. Også rent 
gemene motiver som jalousi og peng¬ 
ebegær (f.eks. efter den fædrende arv) 
er i spil. Døden skal have en årsag. 

Der plotlånes fra værker som Les 
Diaboliques (1955), Eyes Without a 
Face (Les yeux sans visage, 1960) og 
The Pit and the Pendulum (1961). 
Barbara Steele medvirker i øvrigt i 
sidstnævnte, frisk fra sin stjernedebut i 
Mario Bavas The Mask of Satan (La 
maschera del demonio, 1960). Der er i 
det hele taget en interessant veksel¬ 
virkning mellem Roger Cormans AIP 
horrorfilm inspireret af Edgar Allan 
Poe og de italienske gotiske horrorfilm 
fra samme periode og, om end i min¬ 
dre grad, mellem Hammer Horror og 
de italienske. Dracula filmene, ja, jo, 
men Hammer ramte sjældent det 


blend af gru og dekadence som både 
AIP og italienerne excellerede i og stu¬ 
diet var, til dels grundet censuren i 
England, temmelig tantet på det sek¬ 
suelle område - i hvert tilfælde frem til 
ca. 1970. Desuden var Hammers per¬ 
soner, med Peter Cushings Franken- 
stein som mulig undtagelse, gennem¬ 
gående "flade" - selvom der også her 
viste sig forbedringer ind i 70erner. 

(Også i andre europæiske lande blev 
der produceret gotiske horrorfilm, 
f.eks. Jess Francos glimrende (og jeg er 
ellers ikke fan) The Awful Dr. Orloff 
(Gritos en la noche, 1962) og The 
Torture Chamber of Dr. Sadism (Die 
Schlangengrube und das Pendel, 1967) 
af Harald Reinl; sidstnævnte (som nok 
er mere barok end gotisk) præsterer at 
plotplanke fra både Bava og Corman 
og har Hammer stjernen Christopher 
Lee i skurkerollen.) 

Jeg har som sagt forsøgt at skrive en 
samlet artikel om genren før, hvor pla¬ 
nen var at gennemgå hver enkelt rele¬ 
vant film. Ikke ved at snyde og lure af 
efter IMDb, nej, for 7-8 år siden satte 
jeg mig for at faktisk se disse film og 
brugte en masse energi og penge på 
at støve engelskvenlige dvd udgivelser 
op. (Jeg kendte stort set kun Bavas 
film, på det tidspunkt.) Nåede jeg 
målet? Næsten. Jeg kom virkelig ud i 
nogle hjørner og måtte kun give op, 
når en titel viste sig så obskur, at den 

var fuldkommen uopdrivelig. Som 
Hyeana of London {La jena di Londra, 
1964), for eksempel. Fik jeg så set de 
film, jeg købte? Lad mig sige det på 
den måde: At se en film eller to ad 
gangen, for så at tygge lidt på ople¬ 
velsen, er helt fint og ok. At køre 
marathon... jeg kørte marathon gen¬ 
nem en månedstid og følte mig totalt 
udbrændt bagefter. Nogle anmel¬ 
delser af betydning blev det ikke til. 

Ret skal være ret: skønt genren er tung 
at danse med og det hele hurtigt løber 
ud i ét, så er der gode film imellem, 
endda nogle rigtig gode af slagsen. 
Her følger mine personlige anbefa¬ 
linger; de fleste er ret konventionelle 
valg, men sådan er det jo. Flertallet 
kan faktisk have ret. (NB. Jeg er ikke up 
to date med eventuelle Blu-ray udgi¬ 


velser af disse titler, bl.a. fordi jeg ikke 
ejer en sådan afspiller.) 

I Vampiri (1957), instrueret af Riccardo 
Freda og Mario Bava (sidstnævnte 
ukrediteret). Jeg frygtede, at filmen 
ville være knirkende kedelig, men 
mine fordomme blev gjort til skamme, 
inklusiv et plot twist, jeg ikke havde set 
komme. Lige så meget en film noir 
whodunit som gotisk gyser. Bemærk, 
at den amerikanske biografudgave, 
The Devii's Commandment (1960), har 
fået scener skåret ud og nye tilføjet 
(noget med en kvindelig stripper - 
totalt tidsspilde). Både den italienske 
og amerikanske udgave er inkluderet - 
i tillæg til den tyske biografudgave - 
på et rigtig fint dvd sæt fra Anolis, Der 
Vampir von Notre Dame, som kostede 
mig kassen i sin tid. 


The Mask of Satan {La maschera del 
demonio, 1960), instrueret af Mario 
Bava. Bedre kendt som Black Sunday, 
hvilket altid har irriteret mig. Bava er 
nok det største navn indenfor italiensk 
genrefilm; hans film er altid meget, 
vel, filmiske. Han satte et markant 
fingeraftryk på peplum og andre 
eventyrfilm, definerede den italienske 
gotiske horrorfilm og opfandt mere 
eller mindre giallo genren. Det er mu¬ 
ligt at se elementer af både Hitch- 
cock, Dreyer og Fisher i The Mask of 
Satan, en højdramatisk historie om 
hekseprocesser, tortur og dæmonisk 
besættelse. Dracula (1958) havde væ¬ 
ret en stor succes i Italien. Mask føles 
dog fuldkommen frisk og original. Den 
var et gennembrud for Bava og for 
hans stjerne, Barbara Steele, en intens 
og mystisk skønhed, på vej til at blive 
genrens mest ikoniske ansigt. Her som 
i flere af hendes senere film spiller hun 
to roller, hvilket garanterer, at hun 
sjældent forlader lærredet. Mask er 
bl.a. udgivet som del af bokssættet 
The Mario Bava Collection Vol 1 fra 
Starz Home Entertainment. I følge 
amazon.co.uk købte jeg boksen 29. 
september 2010. Der kan man bare se. 

The Horrible Dr. Hichcock {L'Orribile 
segreto del Dr. Hichcock, 1962), instru¬ 
eret af Riccardo Freda. Freda er også 
et af de helt store navne indenfor itali¬ 
ensk genrefilm. Hans output veksler 
mellem historisk kostumedrama, hor¬ 
ror og bloddryppende kriminalfilm. Dr. 
Hichcock er ekstremt syg. Robert 
Flemyng spiller Hichcock, en på over¬ 
fladen respektabel læge med nekrofi- 
le tilbøjeligheder og Barbara Steele 
hans (i starten) intetanende anden 
hustru. Hustru nr. 1 er død - eller er 
hun? Frustrerende nok findes der i 
skrivende stund ingen engelskvenlig 
officiel dvd. Den danske lejevideo 
Frygtens time (Video Bio, solgte bån¬ 
det for år tilbage, da jeg som så ofte 
manglede penge) er uklippet. 

The Whip and the Body {La frusta e il 
corpo, 1963), instrueret af Mario Bava. 
Bava mestrede både sort/hvid og far- 
veformatet. Der er fuld knald på far¬ 
verne - og lidenskaberne - i denne 
gotiske gyser med sadomasochistisk 
tema (inklusiv kontroversielle piske¬ 
scener). Christopher Lee spiller den 
fortabte søn Kurt, der vender hjem til 
godset for at generobre sin arv og 
titel. Daliah Lavi (i en meget Barbara 
Steelesk rolle) spiller Nevenka, hans 
neurotiske elskerinde. Kurt, en brutal, 
arrogant bølle, bliver fundet myrdet, 
men dukker snart op igen som gen¬ 
færd for at fortsætte sit forhold til 
Nevenka - eller er det en illusion, skabt 
af et sind på randen af sammenbrud? 
Lee havde tidligere medvirket i Bavas 

gyserpeplum Hercules in the Haunted 
World (Ercole al centro della terra, 
1961) som også kan anbefales. Han 
anså selv Whip and the Body for en af 
sine bedste film. Det er klart også en 
af mine favoritter, ved siden af The 
Devil Rides Out (1968) og The Wlcker 
Man (1973). Jeg ejer en tysk dvd fra E- 
M-S, uklippet og i fin kvalitet. (NB. 
Bava instruerede flere film i den gotis¬ 
ke genre, men af pladshensyn har jeg 
begrænset omtalen til Mask og Whip.) 

Castle of Biood (Danza macabra, 1964), 
instrueret af Antonio Margheriti. Plot¬ 
tet kendes fra utallige spøgelseshisto¬ 
rier: En modig/dumdristig person skal 
overnatte på et hjemsøgt sted, for at 
vinde et væddemål. Georges Riviére 
spiller Alan Foster, en ung journalist, 
der er kommet til London for at inter¬ 
viewe Edgar Allan Poe. Jeps, den Poe 
(spillet af Silvano Tranquilli) som hæv¬ 
der, at alle hans gysernoveller er base¬ 
ret på virkelige oplevelser! Poes tilste¬ 
deværelse i rammehistorien skal blot 
give historien ekstra krydderi - der er 
ikke tale om nogen dramatisering a la 
Roger Cormans filmserie med Vincent 
Price, men det er en finurlig detalje. 
Anyway, en adelsmand som overhører 
samtalen er tilfældigvis ejer af det her 
forfaldne slot lige i nærheden, hvor 
det spøger og den udfordring kan 
Foster naturligvis ikke sidde overhørig. 
Barbara Steele spiller en af slottets 
"beboere". Min dom: Utrolig flot fil¬ 
met, atmosfærisk i top, men også 
temmelig langtrukken. Det amerikan¬ 
ske selskab Synapse har udgivet en fin 
widescreen dvd. 

Castle of the Living Dead (Il castello del 
morti vivi, 1964), instruret af Luciano 
Ricci. En omrejsende gøglertrup 
(inklusiv den obligatoriske comic relief 
dværg) bliver inviteret til at optræde 
for grev Drago, spillet af Christopher 
Lee - en skummel aristokrat, der du¬ 
blerer som gal videnskabsmand. (Lees 
claim to farne er og bliver rollen som 
grev Dracula i Dracula (1958) og 
Castle refererer klart til dette ved 
navngivelsen af hans skurkerolle. 
Andre film med Lee har gjort det sam¬ 
me: grev Regula i The Torture Cham- 
ber of Dr. Sadism (1967) og grev 
Dooku i Star Wars II: Attack of the 
Clones (2001).) Drago er besat af ideen 
om at fastholde øjeblikket og har 
udviklet et nasty præparat, der for¬ 
vandler dyr og mennesker til statuer. 
Evigt liv i døden osv. Der er noget alle¬ 
gorisk eller eventyragtigt over filmen 
og jeg synes at se en vis påvirkning fra 
Bergmans Det syvende segl (1957). 
Castle har altid været omgæret af 
myter (uklare produktionskredits m.v.) 
og var i mange år umulig at opdrive i 
god kvalitet, hvilket kun bidrog til fil¬ 


mens kultstatus. Der fandtes ingen 
officiel vhs-udgivelse og de eneste 
bootlegs i omløb stammede alle fra en 
amerikansk tv-transmission, hvor sta¬ 
tionen havde taget et widescreen print 
og zoomet det kraftigt ind. Heldigvis 
var det franske selskab Artus Films i 
stand til at udsende Castle på dvd i 
2011, komplet og i korrekt format. 

Long Hair of Death (/ lunghi capelli 
della morte, 1964), instrueret af 
Antonio Margheriti. Tempoet er lang¬ 
somt og plottet set før (hos Bava bl.a.), 
men Margheriti har nu alligevel skruet 
en fin lille film sammen. Masser af 
mørkelagte gange og spindelvævbe¬ 
klædte krypte. Barbara Steele er altid 
god for øjet og George Ardisson hånd¬ 
terer skurkerollen - et rigtigt dumt svin 
- med sædvanlig nuance i spillet. Det 
vil sige, at han totalt overspiller som i 
alle de andre film, jeg har set ham i 
(mest peplum). Min dvd er fra Raro 
Video, Italien - et nydeligt widescreen 
print med både italiensk og engelsk 
lydspor (det italienske lydspor ganske 
vist uden undertekster). 

Bloody Pit of Horror aka The Crimson 
Executloner (Il boia scarlatto, 1965), 
instrueret af Massimo Pupillo. Det kan 
diskuteres, om dette er en egentlig 
gotisk horrofilm. Jeg ved, den står 
opført på enhver respektabel genrelis¬ 
te og ja, handlingen udspilles i en 
slotsruin, men Bloody Pit er efter min 
mening snarere en blanding af giallo 
og exploitation. Når jeg alligevel med¬ 
tager filmen her, er det fordi den er 
total, fuldkommen crazy underhold¬ 
ning. Jeg fik trykt en alenlang anmel¬ 
delse way back i StaySick! nr.2 (20011), 
hvor essensen var, at jeg trods en vis 
kedsomhedsfaktor, anbefalede Bloody 
Pit pga. Mickey Hargitay vilde overspil, 
og det står jeg ved i dag. (Hvis du vil 
læse hele smørren, ved jeg, at redaktør 
Jack J. har genoptrykt de gamle num¬ 
re. Kontakt ham via http://enlejemor- 
dersertilbagepaadansk.blogspot. dk). 
Filmen er nem at finde på vhs og dvd; 
at finde et godt print er mere tricky. 
Jeg byttede mig til en tv-optagelse for 
14-15 år siden, fra den australske sta¬ 
tion SBS. SBS kørte dengang et aften¬ 
program i weekenden, "Cult Movies", 
hvor studieværten Des Mangan sad 
og præsenterede alskens sære film 
med et lunt smil - film, der vel at 
mærke var uklippet og i korrekt billed¬ 
format. Totalt klasse. Jeg har utroligt 
nok båndet endnu, men det er meget 
slidt, så efteråret 2015 anskaffede jeg 
mig en dvd udgivelse fra Ostalcica, 
Tyskland, Der Scharlachrote Henker. 
Den lader til at være uklippet. 

The Vengeance of Lady Morgan (La 
vendetta di Lady Morgan, 1965), instru¬ 


eret af Massimo Pupillo. Denne listes 
eneste dark horse. Dybt uoriginal 
handling - et veritabelt blend eller 
destillat af hele genren, inklusiv en 
solid dosis Castle of Biood - og allige¬ 
vel fungerer den. Min oprindelige fas¬ 
cination af titlen skyldtes, at peplum- 
og westernveteranen Gordon Mitchell 
som jeg var (og er) fan af medvirkede 
og at den var umulig at opdrive. Lady 
Morgan kom på et tidspunkt, hvor få 
længere interesserede sig for s/h 
gotik, opnåede kun begrænset distri¬ 
bution og forsvandt hurtigt igen. Jeg 
elsker en udfordring! Omsider - det er 
vel godt femten år siden - fik jeg fing¬ 
re i et totalt udtværet print på vhs, 
hvor det gjaldt om at tage både fanta¬ 
sien og de medfølgende undertekster 
i brug, for at afkode handlingen. 
Tekstningen - usædvanligt for en 
amerikansk bootleg dengang - skyld¬ 
tes, at der aldrig var blevet indtalt 
noget engelsk lydspor til Lady Morgan. 
Dens obskure status tegnede ikke 
lovende for en dvd udgivelse... og så 
kom der alligevel en, takket være fran¬ 
ske Arturus i 2014: La Vengeance de 
Lady Morgan, i fin billedkvalitet, med 
fransk og italiensk tale - men rigtignok 
kun franske undertekster. Merde. Se¬ 
neste udvikling: En behjertet fan har 
rippet dvd'en, tilføjet hjemmelavet 
engelsk tekstning og lagt resultatet ud 
på youtube og det skal vedkommende 
have tak for - tiden vil så vise, hvor 
længe kopien får lov at blive liggende. 

Følgende bør også nævnes: The Ghost 
(Lo spettro, 1963), instrueret af Ric- 
cardo Freda: Tematisk beslægtet fol- 
low-up til The Horrible Dr. Hichcock. 
Ligesom denne med Barbara Steele. 
The Virgin of Nuremberg (La vergine di 
Norimberga, 1963), instrueret af 
Antonio Margheriti. Med Christopher 
Lee i en birolle. Nightmare Castle aka 
Night of the Doomed (Amanti d'oltret- 
omba, 1965), instrueret af Mario 
Caiano. Barbara Steele i dobbeltrolle, 
flot filmet, men fænomenalt langtruk¬ 
ken. Web of the Spider (Nella stretta 
morsa del ragno, 1970), instrueret af 
Antonio Margheriti. Lidt slapt farve- 
remake af hans egen Castle of Biood. 

Afslutningsvis: Den gotiske italienske 
gyser er acquired taste og jeg håber 
ikke, artiklen fik filmene til at lyde for 
spændende. Nogle ting er det sjovest 
bare at læse om. 

(Barbara Steele billedet side 6 er fra et 
Riccardo Freda temahæfte, udgivet af 
Horror Pictures Collection i 1993. Tak til 
Jesper Mørch for at forære mig hæftet). 

Firserforglemmelser 


Her er det foreløbig sidste 
appendiks til min gennemgang 
af dansk licens-tv i 1980'erne 
(<Obskuriøst nr. 12-14). Jeg fandt 
for nylig, i forbindelse med et 
andet projekt, mere detaljerede 
programoversigter for 1980-84 
end de, jeg hidtil har benyttet. 

Der dukkede nogle udsendelser op 
som enten ikke stod nævnt i de kort¬ 
fattede ugeprogrammer, jeg anvendte 
tidligere, eller hvor teksten havde 
været for kryptisk, til at jeg kunne 
identificere titlen. Nogle af disse vil 
blive omtalt i det følgende. Samtidig 
samles der op på serier, jeg ganske 
kort berørte i nr. 12-14, som jeg i 
mellemtiden har anskaffet på dvd. 
Dette er vel at mærke stadig kun et 
udvalg. Hvis nogen undrer sig over, at 
jeg konsekvent har forbigået populæ¬ 
re serier som "Dallas", "Dollars", "Glade 
dage" {"Happy Days"), "Imperiets juvel" 
osv., så er det bl.a. fordi jeg ikke fulgte 
dem selv og ærlig talt ikke føler, jeg 
kan bidrage med noget særlig åndrigt 
om selvsamme. 


1980 

"Skum" 

"Soap", USA 1977-81. Ophavskvinde: 
Susan Harris. 85 afsnit. Dansk seriest¬ 
art: DR, lørdag 5. januar 1980, kl. 23.00. 

Et nyligt gensyn - jeg har købt alle 
fire sæsoner på dvd - mindede mig 
om risikoen ved at ville dele ople¬ 
velsen med andre, når det drejer sig 
om en komedie-dramaserie. "Skum” 
var nemlig langt fra lutter latter, selv¬ 
om dens ry i medierne hvilede på kon¬ 
troversiel crazy indslag. Læseren kan 
sikkert forestille sig den pinlige tavs¬ 
hed, der opstod, når jeg havde overtalt 
en forældre, søskende eller skolekam¬ 
merat til at sidde og se med - og 
dagens afsnit i stedet for gakkelak løj¬ 
erne fra ugen forinden, bød på tunge, 
seriøse emner som selvmord, utroskab 
og kønsskifteoperation. Måske stadig 
med en vis sort humor, men alligevel. 
"Det plejer ellers...", ville jeg så protes¬ 
tere et par gange, før vi opgav at se 
videre. Ja, jeg havde helt glemt, hvor 
heavy serien kunne være. Det er selv¬ 
følgelig netop derfor, den stadig hol¬ 
der, fordi det handler om noget. Jo, 
Burt er lettere bims, Jessica lever i sin 
egen verden, Chester er en ynkværdig 


nar osv., men de er ægte personer, 
ikke bare papfigurer og vi føler med 
dem (selv Chester), når skæbnen går 
dem imod. Desværre faldt hjulene af 
vognen i fjerde og sidste sæson, der 
er svagt skruet sammen og ender 
uforløst på nogle gevaldige cliffhang- 
ers (og modsat andre serier i en lig¬ 
nende situation kom der ingen tv-film 
x år efter til hjælp). Jeg kan, med dette 
forbehold, stadig varmt anbefale 
"Soap" - en serie, der turde noget. 

Klokken fem: "Løven og heksen" 

The Lion, the Witch and the Wardrobe 
USA 1979. Instruktion: Bill Melendez, 
efter roman af C.S. Lewis. DR, mandag 
10. marts 1980, kl. 17.00 (1:4). Tegne¬ 
filmserie (oprindelig en tv-film). 

Interessant nok var Narnia-universet 
praktisk talt ukendt herhjemme i 1980. 
Et obskurt kristent forlag, Frimodt, 
havde udgivet de tre første bind i seri¬ 
en tilbage i 60'erne, uden at disse 
synes at være slået igennem. Måske 
skyldtes det duften af missionshus. 
Selv mindes jeg ikke at fået fortalt om 
Lewis og hans bøger, i min barndom 
og jeg sugede ellers den slags til mig 
som en svamp. At historien var en kris¬ 
ten allegori var tydelig og Aslans offer¬ 
scene skar dette ud i pap. Det var også 
her, jeg slukkede. Serien blev genud¬ 
sendt oktober 1984. På det tidspunkt 
havde Gyldendal lanceret en ny, 
komplet udgave, hvor de religiøse 
aspekter helt glimrende ved deres fra¬ 
vær i bagsideteksten. Det skal man 
ikke lade sig narre af. 


1981 

"Vikingernes verden" 

"Vikings!" UK 1980 (oprindelig 10 
afsnit). Produceret for BBC af Produce¬ 
ret af Ray Sutchliffe og David Collison. 
DR, torsdag 26. februar 1981, kl. 18.55 
(1:7). Baseret på en bog af Magnus 
Magnusson. Dansk bearbejdning: Piet 
van Deurs og Marianne Madsen. 

Et glimrende doku-drama, jeg må 
indrømme, jeg havde glemt alt om. 
Nogen har været så elskværdig at 
lægge serien ud på youtube. 

Påskebio: "Abekongen" 

Uproar in Heaven/Da nao tian gong, 
Kina 1965. Instruktion: Wan Laiming. 
Baseret på romanen Journey to The 
West fra det 16. århundrede, efter tra¬ 
ditionen skrevet af Wu Cheng'en. 
Oprindelig en tegnefilm. DR, 15. april 


1981, kl. 16.00 (1:3). Speak: Poul Dis¬ 
sing. Dansk bearbejdning: Elisabeth 
Nordbrandt. 

Flere læsere har spurgt til denne klas¬ 
siske tegnefilmserie, men jeg kunne 
ikke finde den i mine oprindelige affo¬ 
tograferede programoversigter. Hel¬ 
digvis er jeg nu forsynet med mere 
detaljerede oversigter, så værs'go! Jeg 
mindes ikke at have fulgt serien selv 
Mit eget første bekendtskab med figu¬ 
ren var Milo Manaras fortræffelige 
tegneseriealbum Abekongen (på dansk 
udgivet af Fantask, 1986) som ikke er 
for børn. Serien blev genudsendt 
marts 1982, oktober 1984 og 
marts/april 1991. Et fjerde afsnit blev 
kun sendt een gang, 5. april 1982. To 
fortsættelser fulgte. 


1982 

Farlig mission 

Once Upon A Spy, USA, 1980. Instruk¬ 
tion: Ivan Nagy. DR, lørdag 13. februar 
1982, kl. 21.55. 

Tv-film, der indgik i DRs mindeværdi¬ 
ge paraplyserie "Farlig [et eller andet]" 
omtalt i Obskuriøst nr. 12. Jeg havde 
på det tidspunkt ikke adgang til en 
kopi af filmen; en dvd on demand fra 
amazon.com udkom typisk nok lige 
efter deadline. Well, sandt at sige, er 
Farlig mission en temmelig fesen affæ¬ 
re, en action/agenthistorie, med klare 
rødder til 60'ernes James Bond og lig¬ 
nende film. Jimmy Sangster som nok 
mest er kendt for sine manuskripter til 
Hammer {The Curse of Frankenstein, 
Dracula m.fl.), leverer et kompetent 
forlæg, scenografien er imponerende, 
formatet taget i betragtning, og Ted 
Danson og Christopher Lee på rollelis¬ 
ten burde borge for en vis kvalitet, 
ikke? NIX. Danson var glimrende i 
"Sams bar" {"Cheers"), en fin ensemb¬ 
le-produktion, men her skal han bære 
det meste af byrden selv og det fun¬ 
gerer slet ikke. Der er nul kemi mellem 
ham og den kvindelige heltinde, spillet 
af Mary Louise Weller. Lee har en 
Blofeld-agtig rolle som gal viden¬ 
skabsmand med ambitioner om ver¬ 
densherredømme; det er en træt, ruti¬ 
nepræget præstation og det er måske 
ikke tilfældigt, at han tilbringer det 
meste af tiden i en futuristisk rullestol. 

"En ond historie" 

"Histories insolites" (afsnit 1: "La boucle 
d'oreille"), Frankrig 1974-79. Serie i fem 
(?) afsnit. Instruktion: Claude Chabrol, 

efter en roman af William Irich. DR, 
lørdag 13. marts 1982, kl. 22.05. 

Voldte mig meget hovedbrud, da jeg 
udarbejdede det oprindelige firserind¬ 
eks. Jeg antog programmet for et 
afsnit af "Skæbnefortællinger" {"Tales 
of the Unexpected"), men kunne ikke 
finde nogen matchende originaltitel 
og opgav. Nu ved jeg, at der var tale 
om første afsnit af en fransk miniserie 
som efter den sparsomme beskrivelse 
på nettet at dømme faktisk godt 
kunne være en fransk pendant til 
"Skæbnefortællinger". Det viste afsnit 
har åbenbart, ligesom "Shades of 
Darkness" (se omtalen af denne), 
været en enlig prøveballon fra DRs 
side. Modsat "Shades" som i det mind¬ 
ste er delvis tilgængelig på dvd, lader 
"Histories insolites" til at være gået tabt 
for eftertiden. 

"Frøken Jensens pensionat" 

DK, 1982. Instruktion: Henry Jessen. 
Manuskript: Gunnar Juul og Jesper 
Kjær. Produceret af Provinsafdelingen. 
DR, lørdag 19. juni 1982, kl. 20.55 (1:6). 

En af de største fiaskoer fra monopo¬ 
lets dage, en situationskomedie, der 
som titlen antyder, udspillede sig på et 
pensionat. Efter, hvad jeg kan forstå, 
var serien blevet indspillet med dåse¬ 
latter, noget vistnok unikt herhjemme. 
Kvaliteten skal have været horribel og 
førte til seerstorm, hvorefter serien 
blev droppet efter kun to transmitte¬ 


rede afsnit. Det må dog påpeges, at de 
fire resterende afsnit faktisk blev vist, i 
al stilhed, samme år, på søndage, fra 
søndag 3. oktober kl. 15.45 og frem. 


1983 

TV børn viser: "Fremtidsfolket: Det 
mystiske stof" 

"The Tomorrow People: The Vanishing 
Earth". Del af tv-serie (1973-79). 
Serieskaber: Robert Price. En Thames 
Television produktion. UK, 1974. DR, 
onsdag 5. januar 1983, kl. 17.25 (1:4). 

TV børn viser: "Fremtidsfolket: 
Rejse i tiden" 

"The Tomorrow People: A Rift in Time" 
UK, 1974. DR, onsdag 2. februar 1983, 
kl. 17.25 (1:4). 

Science fiction-serie for børn, vist på 
ITV, som en slags konkurrent til BBCs 
"Doctor Who". Omhandler en gruppe 
som viser sig at være mutanter, det 
næste skridt i menneskets evolution, 
Homo novis. De har alle mulige inter¬ 
essante kræfter og evner: telepati, 
teleportion m.v. og bruger meget af 
deres tid på dels at forsvare sig mod 
nærgående myndigheder, der frygter 
dem/ønsker at udnytte deres evner, 
dels mod trusler udefra. Der er en 
masse snak om forurening og andre 
øko-temaer, typisk for perioden. Den 
smule, jeg har set, virkede ikke specielt 


ophidsende, men serien er totalt kult 
og affødte et remake (1992-95) såvel 
som et amerikansk ditto (2013-14). DR 
viste med vanlig nonchalance overfor 
genren kun de to historier anført her. 


1984 

"Det lille genfærd" 

The Intercessor, UK 1983. Del af tv-seri- 
en "Shades of Darkness" (1983-86). Ni 
(?) afsnit. Produceret af Granada 
Television. DR, tirsdag 14. august 1984, 
kl. 20.35. 

Iflg. den trykte tv-oversigt det første 
af "en række engelske spøgelseshisto¬ 
rier". Der kom imidlertidig ikke flere. 
Forklaringen skyldes måske, at DR 
havde valgt det mest gumpetunge 
afsnit af en i forvejen ujævn serie som 
pilot. Handlingen finder sted i et trist 
landmiljø, hvor en forfatter, et af disse 
bymennesker med en besynderlig 
trang til at drage ud på landet for at 
finde ro til deres næste bog, bliver 
vidne til en hjemsøgelse. Vanvid, døde 
spædbørn, plørede marker... det er 
med et godt gammeldags ord traurigt 
at komme igennem. Koch Vision 
udgav en dvd med seks afsnit i 2006. 
Alt er relativt, men mit favorit afsnit er 
nok "The Demon Lover", en ret syret 
historie fra 1. verdenskrig. 

Bogen - det gamle skidt 


Synes, I skal have en bonusartikel 
mere, men om hvad? Tja, når det 
kneb med ideer i gamle dage, var 
min standardløsning at sludre 
om nogle bøger fisket frem af en 
antikvarisk rodekasse eller lig¬ 
nende. Meget vel. Redaktøren 
har været en tur på biblioteket. 

Jeg ved, at jeg kan være en smule 
melodramatisk i mine essays og leder¬ 
artikler. Men når jeg gang på gang har 
påpeget, at "tingene forsvinder", så 
det jo altså desværre rigtigt nok. De 
som følger med i mediernes kulturstof 
ved, at bogen som fysisk fænomen er 
på retur. Det er en kendsgerning og 
gælder både for bogen som ny salgs¬ 
vare (forlag og forhandlere lukker på 
stribe) og som brugtvare/samleobjekt 
(antikvariaterne og de små gustne 
hjørnekiosker lukker også). Senest har 
der været fokus på den voldsomme 
udrensning af materialebestanden (op 
mod en tredjedel!) på Københavns 
Hovedbibliotek. Men København er 
blot det mest grelle tilfælde. Bogens 
sidste bastion, folkebiblioteket, vakler, 
landet over. Nye og gamle bøger som 
ikke opnår tilstrækkelig antal udlån 
kasseres i en grad som aldrig før. 
Nogle steder dumpes de administra¬ 
tivt, uden skånsel; andre steder forsø¬ 
ger bibliotikarene at redde, hvad red¬ 
des kan, men det er en kamp, de nok 
er dømt til at tabe. 

Der har altid været en vis udlugning. 
Alligevel - med fare for at kolportere 
en fejlopfattelse, minder filtreret gen¬ 
nem lyserødt glas - var der en vis sik¬ 
kerhed, tryghed, stabilitet på min ung¬ 
doms folkebibliotek. Jeg kunne låne 
den samme bog - endda det samme 
eksemplar - år efter år - og skulle den 
være udlånt, kunne den skaffes andet¬ 
steds fra. Bøgerne blev som tommel¬ 
fingerregel på hylden, til de var slidt 
op. Og kneb det med pladsen i publi¬ 
kumarealet, så røg de i magasin. 
Fjernmagasin, om nødvendigt. Utæn¬ 
keligt i dag. 

Jeg har trukket kraftigt på biblioteker¬ 
ne i forbindelse med Bibliotek Obsku- 
riøst projekterne. Hovedparten af det 
rekvirerede materiale kom fra Depot¬ 
biblioteket (med dets grimme stregko- 
delabels på bogens forside), plus en 
håndfuld fra Roskilde Bibliotek. Ros¬ 
kilde har en skøn samling af ældre 
bøger for børn og unge, navnlig 


indenfor fantasy og science fiction, 
men mange haves kun i ét eksemplar 
og når de er slidt op, er der kun 
Depotet og Det kongelige biblioteks 
læsesal tilbage. 

Denne vinter har jeg ved siden af 
arkivjobbet haft en tjans på et filialbi¬ 
bliotek hver mandag, hvilket gav mig 
adgang til et lager mere af kasseret 
materiale. Jeg pillede en del ting ud i 
løbet af januar og februar - som med¬ 
arbejder er det gratis - og selvom jeg 
var tvunget til at være hård grundet 
pladsmangel, så kom der nogle virke¬ 
lig gode sager med hjem. En Nick 
Cave roman, to fantasy romaner af 
Lloyd Alexander, tre små bøger med 
Groucho Marx aforismer osv. Omsider 
havde jeg - efter to måneders sorte¬ 
ring - nået mit mætningspunkt og var 
uvillig til at tage mere, gratis eller ej. 
Havde indset, at jeg kæmpede forgæ¬ 
ves mod en uundgåelig proces og 
måtte være tilfreds med små symbol¬ 
ske redninger. Men da jeg så mødte 
om morgenen den 29. februar og 
hørte, at nu, i dag, ville resten af det 
kasserede blive kørt til forbrænding... 
så måtte jeg altså køre det hele igen¬ 
nem igen, en sidste gang, for ligesom 
at gøre min pligt overfor bogen. 

Resultatet ses på fotoet næste side. 
Nogle titler havde jeg tidligere rent 
overset, andre var bevidst fravalgt, 
fordi, well, fordi det er nødvendigt at 
trække grænser et eller andet sted. Jeg 
kunne i øvrigt sagtens have taget 
mere end otte bøger. Der var intet som 
forhindrede mig i det, måske andet 
end min dårlige ryg. Men jeg synes, 
jeg gjorde det godt. Her er høsten. 

Knud H. Thomsen: Tåge om en ø (H. 
Hagerup, 1955, flot omslag af Helge 
Hansen). Et grumt historisk drama, 
muligvis baseret på virkelige hæn¬ 
delser (Thomsens speciale var historis¬ 
ke romaner. Kendte ikke forfatterska¬ 
bet i forvejen.) 

Per Vadmand: Bag døren (PP Forlag, 
2003). Aner ikke, hvad den handler 
om, men Per Vadmand er jo et "navn", 
et sympatisk menneske og på min 
facebook venneliste, så det. 

Leon Garfietd: Nøgler til Djævelen 
(Carlsen, 1989, orig. The Empty Sleeve, 
1988, oversat af Mich Vraa). Garfield er 
faktisk repræsenteret i det kommende 
BibObs hæfte, dog ikke med denne 
titel (jeg dækker kun danske udgi¬ 


velser 1965-85). Forfatterskabet er 
stærkt påvirket af Robert Louis 
Stevenson (nok især Skatteøen og 
Kidnapped). Hvilket er cool nok. Stjæl 
fra de bedste osv. 

Rick Riordan: Slaget i labyrinten, Piercy 
Jackson og Olymperne, bind 4 (Carlsen 
2011. Org. The Battie at the Labyrinth, 
2008, oversat af Vibeke Nielsen). 
Ramponeret bog, med løs blok, men 
kan stadig læses. Har hørt meget godt 
om denne fantasy serie og ejer i for¬ 
vejen et kasseret eksemplar af bind 1. 
Måske burde jeg finde dette frem... 

Robin McKinley: Helten og kronen 
(Gyldendal, 1986, orig. The Hero and 
the Crown, 1984, oversat af Birgitte 
Brix). Jeg kendte ikke bogen eller for¬ 
fatteren, men hun har udgivet en del 
fantasy i samme stil. Denne er en pre- 
quel til The Blue Sword (orig. 1982) 
som er udkommet på norsk, men ikke 
dansk. Faktisk er Helten og kronen 
hendes eneste bog på dansk. Måske 
et offer for dårlig timing; der kom en 
del fantasy på dansk i firserne, men 
det virkede ofte som prøveballoner; 
hverken genren eller dens læserskare 
var helt på plads endnu. 

Hanus Andreasen: Med Edgar Allan Poe 
i Solhavn (Husets forlag/S.O.L., 1984, 
oversat af Ebba Hentze). Noveller af 
anerkendt færøsk forfatter. Lader nu 
ikke til at være særlig bloddryppende, 
men skitser af personer og miljø. 

Hiroshima/hvorfor? Historiske Problem¬ 
stillinger, ved Th. Seistrup-Møller (Gyl¬ 
dendal 1972). Husker hæftet fra min 
skoletid. Jeg elsker kildehæfter, også 
selvom de (som dette) ofte er ret ten¬ 
dentiøse i udvalg og præsentation. 

Hugh McManners: Politikens visuelle 
håndbog for rygsækrejsende (Politikens 
forlag 1996, orig. The Packpacker's 
Handbook, oversat af Kristian Hansen 
og Lone Hansen). Det sidste valg var 
mest som kuriøsitet. Jeg har aldrig i 
mit liv rejst med rygsæk på Interrail 
eller i vildmarken og agter ikke at 
begynde på det nu. Dårlig ryg og alt 
det der. Men jeg tænkte, at hvis jeg 
nogensinde kommer i gang igen, med 
den eventyrroman, der figurlig talt lig¬ 
ger i skuffen, ville det være rart at 
kunne trække på noget information 
mht. de praktiske detaljer om rejseud¬ 
styr og den slags. Og hvorfor ikke. 

OBSKURIØST 
FOREVER 
- Det eneste 
psykotroniske 
blad out therel 

Af Rasmus Wichmann 


Henrik Larsens fanzine Obskuri¬ 
øst har i skrivende stund eksiste¬ 
ret i 14 (!) år. På den tid er der 
udkommer regulære numre, en 
lidt irregulær weblog på Blogs- 
pot, én-sides-nyhedsbreve uddelt 
til træf, og det har desuden en 
enkelt gang været trykt som til¬ 
læg her i bladet. Det har på en 
eller anden måde unddraget sig 
pligtafleveringssystemet, og så 
alligevel været tilgængeligt via 
det Danske Filminstitut. 

Fokus har skiftet fra scifi til 
westerns, og fra bøger og blade 
til TV og musik. Det har dog al¬ 
tid haft en tydelig rød tråd, nem¬ 
lig Henrik Larsens egen trang til 
at udbrede sig om alt hvad der 
måtte have hans interesse lige 
her og nu. Eller som manden 
selv ville definere det: Det “obs- 
kuriøse” og det “psykotroniske”. 

Jagten på den 
forsvundne skat 

Hvordan skal man overhovedet 
definere hvad der er “psykotro- 
nisk” eller “obskuriøst”? 

“Psykotronisk” er et kold- 
krigs-levn, der oprindelig relate¬ 
rede sig til studiet af para-psyko- 
logi, så optrådte det i titlen på 
thrilleren The Psychotronic Man 
(1980). Fra 1989 og frem, fik ud¬ 
trykket en ny betydning, takket 
været bladet Psychotronic Video, 
som gjorde det til en samle-be- 
tegnelse for de film, der unddrog 
sig mainstream. 

Ordet “obskuriøst” har Hen¬ 
rik Larsen selv begunstiget det 
danske sprog med. Larsen er 
helt sikkert ikke enig, men hvor 


“psykotronisk” er noget et værk 
kan være for sig selv, er noget 
kun “obskuriøst” i hjerterne på 
de dedikerede samlere. Det bli¬ 
ver obskuriøst, når det genop¬ 
dages igennem auktioner og lop¬ 
pemarkeder. Det obskuriøse 
værk er en præmie, en beløn¬ 
ning at finde noget nærmest 
ukendt, som kun får et kult-pu¬ 
blikum igennem word-of-mouth 
i undergrunden. Glæden ved det 
obskuriøse ligger delvist i dets 
utilgængelighed, og i det “hive 
mind”, der kan opstå i mellem to 
mennesker, der opdager at de 
kender den samme obskuriøse 
film. 

I den forstand er Obskuriøst 
noget af det mest obskuriøse, 
der findes. Man finder det ikke 
blot; man bliver inviteret til at 
læse det. 



Evolution of the fanzine 

Da Obskuriøst var på sit højeste 
i starten af 2000’erne, så udmær¬ 
kede det sig ved sine glinsende 
forsider i varme farver, en frugt¬ 
bar udveksling med redaktører 
fra andre fanzines ( Mondo 
Franko, Stay Sick!, Uncut og 
mange flere), og ved at formidle 
det obskuriøse stof, så man selv 
havde lyst til at dykke ned i un¬ 
dergrunden. Vores eget blad for¬ 
mår en gang i mellem at nå op 
på siden af denne svundne æra, 
men der mangler de store egoer 
- Frank Brahe, Jack. J., Lars von 

Side 20 



Hegnet, ENW (og endnu værre!). 

De sidste 4 numre af Obskuri¬ 
øst (#12 og frem) eksisterer der¬ 
imod i et mærkeligt, internt uni¬ 
vers. Det er ganske uden si¬ 
destykke - på godt og ondt. Det 
er blevet til et meta-blad, der le¬ 
ver på fortiden. Hovedindholdet 
er nemlig blevet det fanzine- 
miljø, der eksisterede i 1990’eme 
og 2000’erne. Der er gamle 
fraklip, analyser af program¬ 
oversigter, og personlige anek¬ 
doter fra redaktørens og bladets 
egen historie. I den forstand er 
Obskuriøst det mest rendyrkede 
fanzine overhovedet: Det er ikke 
blot for fans og af fans, det er 
om fans. 

Bladet kan være virkelig svær 
læsning - det er voldsomt indfor¬ 
stået, og det er i sig selv blevet 
til et kuriosum; et levn fra en 
svunden tid. Det er dog samtidig 
virkelig forfriskende - det er nu 
helt renset for prætentioner om 
at være et “prozine”. Hvor resten 
af fanzine-verdenen hverken er 
anarkistisk nok til lave kunst, el¬ 
ler professionel nok til at lave 
noget seriøst, har Henrik Larsen 
taget et klart standpunkt. Det er 
tydeligt hvem bladet er til for, 
nemlig den gamle garde, som 
kender og elsker fanzines. Nej. 
det bliver aldrig det samme som 
i dets heyday, da formidlingen 
var i top, og skribenterne meget 
varierede. Nogle gange er det 
decideret uforståeligt. Men det 
er dog i det mindste under evig 
udvikling, aldrig bare taget på 
rutinen. Gid vi alle kunne have 
Henrik Larsens mod til at satse. 


Rasmus Wichmann uddeler roser såvel som fair kritik i Himmelskibet nr. 46, efteråret 2015. Det var denne 
artikel, jeg refererede til på lederplads i Bibliotek Obskuriøst: A Pocket in My Rocket, december 2015. -Red. 

NYHEDSBREV NR. 6/JUNI 2016 

Obskuriøst Nyhedsbrev udkommer mindst to gange om året og sen¬ 
des gratis til venner af redaktionen. Ud over selve nyhedsbrevet vil 
hvert nummer inkludere bonusartikler som kan være smagsprøver på 
kommende trykte blade eller skrevet eksklusivt til lejligheden. 



Redaktøren har forløftet sig på 
sine mange bladprojekter og det 
kan i skrivende stund trække ud 
med næste trykte nummer. Men 
vent! Der er alligevel noget i hat¬ 
ten, nemlig et frisk nyhedsbrev, 
med de sædvanlige skitser og 
notitser Rigtig god sommer 

Jeg har masser af bladprojekter lig¬ 
gende, nok til adskillige år. Der er 
omnibusbibliografien, den fantastiske 
børnelitteratur, senhalvfemser licens- 
tv, firser-tv samlet liste, halvfjerdser- 
tv... et eller andet, genudgivelsen af 
Obskuriøst nr. 1... Jeg er nemlig (i al 
ubeskedenhed) skidegod til at udtæn¬ 
ke projekter og researche ude i mar¬ 
ken (eller min hjemme-pc). Til gen¬ 
gæld kniber det ofte med have sparet 
brændstof nok i tigertanken til at få 
noget sammenhængende ud af det 
indsamlede materiale. Og nu er jeg 
altså på den igen. 

Med hensyn til børnebogprojektet 
viste det sig, at min metode ikke fun¬ 
gerede. Jeg havde inddelt bogtitlerne i 
kategorier (eventyr, science fiction 
osv.), men måtte erkende, at der alt for 
ofte var overlap mellem flere. Nej, jeg 
bør i stedet køre en ren kronologisk 
gennemgang 1965-1985, hvilket bety¬ 
der, at alt skal sorteres forfra. Hurra! 
Og apropos periode, så skal jeg også 
nytænke afgrænsningen. Hvor glæde¬ 
ligt det end er, at fantasy, science fic¬ 
tion og gys vandt (gradvis) indpas i 
løbet af firserne, med stadig flere fede 
titler på dansk, så er der langt mere 
interessant at kortlægge de hårde, grå 
halvfjerdsere. Her var der dælme langt 
mellem snapsene og alligevel, trods 


tidens vægt på realisme og politiske 
paroler, så slap der ting igennem. Det 
er disse relativ få bøger, jeg husker, på 
samme måde som det er de gyseran¬ 
tologier og mærkelige b-fim som 
monopolkanalen i firserne dryssede 
ud med tilfældig hånd, mellem tørre 
tv-spil og debatprogrammer. Jeg skul¬ 
le sgu kæmpe lidt for at få nogle 
spændende oplevelser. I dag, hvor 
fantasy, i et eller andet aspekt, udgør 
hovedparten af bestanden, på de bør¬ 
nebiblioteker, jeg frekventer, kan dette 
godt føles absurd at tænke tilbage på. 

Anyway, det peger alt sammen i ret¬ 
ning af en bladudgivelse et pænt styk¬ 
ke ud i fremtiden. I det hele taget er 
flere af mine projekter på nippet til at 
blive evighedsprojekter. 

Tag nu omnibusbøgerne (men kun, 
hvis du har tilstrækkelig reolplads). Jeg 
kan bare ikke få snøvlet mig sammen 
til at færdiggøre den bibliografi. 
Måske en serie, det er sjovere at samle 
end at skulle fortælle om. Af de knap 
150 titler, Carit Andersens forlag vides 
at have udgivet, har jeg i skrivende 
stund 95 i hus. Det kunne være gået 
hurtigere, hvis budgettet havde tilladt 
storindkøb hos antikvariaterne - og 
hvis ikke for det faktum, at nogle af 
bøgerne i dag er ganske pænt sjæld¬ 
ne. Hvilket bl.a. skyldes, at antikvariter¬ 
ne er blevet færre. Den er i det hele 
taget gal... 

Vil nogen lige skubbe til redaktøren, 
han sidder fast i en rille? Tak. Jeg har 
købt en del omnibusbøger selv, mest i 
genbrugsbutikker. Janus Andersen og 
Thomas Winther, der som jeg elsker at 
besøge slige steder, hjalp til, med flere 
fund. Det er ikke håbiøst at kaste sig 


ud i et samleprojekt nu til dags, men 
det kræver store portioner flid og 
held. Jeg besøger mindst én gen¬ 
brugsbutik om ugen. Ni ud af ti gange 
møder jeg det sædvanlige ragelse, der 
står på reolerne - bogklubbøger uden 
smudsomslag, gamle kogebøger og 
de efterhånden obligatoriske stakke af 
lasede Anders And blade. Men pludse¬ 
lig står man der, når der er kommet 
nyt ind og så gælder det om at slå til. 

Særlig på tegneseriealbumfronten har 
jeg været heldig. Det var ellers min 
frygt, da jeg flyttede fra København, at 
sådan noget ville være umuligt at 
opdrive i provinsen. Jeg samler især på 
klassiske europæiske titler. Der er 
måske lidt panikalder over samleriet, 
da det (fortrinsvis) er titler fra min 
ungdom som jeg læste igen og igen 
på folkebiblioteket, men aldrig rigtig 
fik taget mig sammen til at købe selv, 
fordi der var så meget andet og jeg 
kunnejo altid låne dem igen. Okay, jeg 
havde et par enkelte albums selv, 
gamle fødselsdagsgaver og den slags, 
og et par år, før jeg flyttede, blev det til 
en del Asterix, Star Wars, store Carlsen 
Comics, Swamp Thing m.m. Temmelig 
rodet og usystematisk. 

Siden jeg kom til provinsen har jeg 
samlet følgende: En komplet John 
Difool, en komplet Steen og Stoffer 
(farvealbums undtaget), en næsten 
komplet Linda og Valentin, en ditto 
Vakse Viggo og LuckyLuke Goscinny/ 
Morris), en omfattende stak Splint & 
Co., Smølferne, Flip & Flop... 

Og så er der Tintinl Tintin indtager 
hæderspladsen i min samling, ikke 
pga. stand og sjældenhed (hovedpar¬ 
ten af min albumsamling er temmelig 

udbanket), men fordi han fyldte så 
meget i min barndom og måske er 
den eneste tegneserie, der stadig kan 
bibringe mig en følelse at være tilbage 
i "dengang". Derfor er det også tosset, 
at jeg var så længe om at få den i hus. 
Jeg havde ellers chancen og billigt 
endda, da Carlsen Comics dumpede 
hele albumserien, til en halvtredser 
stykket, så vidt jeg husker, kort før lan¬ 
ceringen af de prestigefyldte udgiveler 
i ny oversættelse (2005-07), men und¬ 
lod at slå til. Måske var jeg bare ikke i 
Tintin-humør den sommer. 

For en to-tre år siden fik jeg så lyst til 
at fylde hullerne ud - jeg havde måske 
seks-syv albums, inklusiv tre fra barn¬ 
dommen. Det skulle naturligvis være 
de oprindelige oversættelser. Men 
hvad nu? Tintin var blevet sjælden, ja, 
noget nær umulig at komme i nærhe¬ 
den af. Jeg kunne kun finde helt gamle 
udgaver - fra dengang Carlsen hed 
Illustrationsforlaget - på markedet og 
priserne lå typisk på en 2-300 kroner 
og op efter. I top stand kunne de 
nærme sig en tusse. De mange senere 
oplag var som fordampet! 

Jeg må indrømme, at jeg stort set 
opgav jagten her og der - tog til takke 
med et par lasede bibliotekseksempla¬ 
rer fra en genbrugsbutik og lod det så 
være ved det. Indtil heldet var med 
mig. Pludselig væltede det med Tintin 


albums i genbrugsbutikkerne. Inklusiv 
dem fra Illustrationforlaget. Standen 
var sjældent fantastisk, men jeg fik 
efterhånden puslespillet til at gå op. 
Koks i lasten var det foreløbig sidste 
(af en eller anden grund lader dette 
album til at være mere sjældent end 
resten). Jeg mangler stadig Tintin i 
Congo og Tintin i Sovjet... og det er 
sådan set okay. Ikke fordi jeg vil være 
politisk korrekt, nej, jeg har aldrig 
brudt mig om dem. 

En spøjs sidegevinst under jagten var 
fundet af Det hemmelige våben som 
kasseret bibliotekseksemplar. Først i 
albummet sad der et ekslibris for 
Søllerød Kommunes Børnebibliotek. 
Vi havde boet i Fiolte, til jeg var 15 og 
det var første gang i henved 35 år, at 
jeg så det ekslibris igen. A biast from 
the past, indeed! Søllerød eksisterer 
ikke længere som følge af sammen¬ 
lægningerne, men det var altså min 
barndoms kommune og teoretisk 
kunne jeg havde haft lånt selvsamme 
eksemplar, dengang, way, way back. 

Nu, vi er ved tegneserier, så overvejer 
jeg - som om jeg ikke havde nok bolde 
i luften! - at udgive et temahæfte om 
mine favoritter. Jeg var ganske vist lige 
ved at droppe tanken igen, da jeg for¬ 
leden opdagede, at Jakob Stegelmann 
i 2006 havde udgivet sine bud på 
samme, på forlaget Rosinante. 


Underligt, at den bog var fløjet under 
min radar, men jeg fik skyndsomst fat 
i et eksemplar på biblioteket. Nå, jeg 
tror, det går endda. Skønt vi har en del 
overlap i yndlingstitler (ikke så mærke¬ 
ligt; trods ti år imellem os, voksede vi 
op med stort set de samme danske 
udgivelser), fravælger Stegelmann 
kunstnere, jeg helt klart ville medtage 
(eks. Franquin og Peyo). Samtidig 
finder jeg nogle af hans valg lige lov¬ 
lig old hat. Ikke et ondt ord om Krazy 
Kat og Dick Tracy, men øh hm. Jeg 
savner også lidt mere bid i teksten, 
men det er måske bare mig. 

Idéer, idéer. Flvornår de udmønter sig i 
blade, tør jeg ikke svare på. Vi får at se. 
Jeg har to konkrete projekter planlagt 
til slutningen af året - ganske vist gen¬ 
brug: en revideret udgave af Obsku- 
riøst nr. 1 (i anledning af bladets 15 års 
jubilæum) og en samlet udgivelse af 
nyhedsbrevene. Det sidste af hensyn 
til Det Kongelige Bibliotek; brevene 
selv er nemlig ikke pligtafleveret. 

Peace out. 


Henrik Larsen 
Jyderup, 27. maj 2016 
feedback: obsblad@hotmail.com 


2 






MORECAMBE AND WISE 


Den komiske duo Eric More- 
cambe (1926-1984) og Ernie 
Wise (1925-1999) er et national¬ 
klenodie i deres hjemland, Eng¬ 
land, på linje med Monty Python, 
David Attenborough og The 
Beatles. I Danmark har ingen hørt 
om dem. Well, næsten ingen. 

Engelske shows og serier har historisk 
været overmåde populære her i 
Skandinavien. De uheldige helte, 
Monty Pythons flyvende cirkus, Halløj 
på badehotellet, Dick Turpin, Verdens 
værste værter, De unge, Den sorte snog 
og J avel hr. minister var blot nogle af 
de serier, jeg selv voksede op med og 
stadig mindes (og takket være dvd 
udgivelser kan gense), med glæde. 

Naturligvis foregik der til stadighed 
(og i bedste mening!) en hård filtre¬ 
ring af det udenlandske hos monopol¬ 
kanalen DR som i øvrigt typisk var 
bagud i forhold til Sverige. Sverige 
viste f.eks. både Halløj på badehotellet 
og amerikanske serier som M.A.S.H. og 
Alias Smith and Jones, før vi gjorde. De 
viste også titler som vi helt skippede 
herhjemme: dramaserien The Onedin 
Line, komedieshowet The Two Ronnies 
og adskillige børneserier med overna¬ 
turligt indhold ( Nobody's House, The 
Clifton House Mystery m.fl). Hverken 
Danmark eller Sverige har imidlertid, 
mig bekendt, sendt shows med 
Morecambe and Wise. Indtil slutningen 
af halvfemserne levede jeg i totalt uvi¬ 
denhed om de to herrers eksistens. 


At jeg omsider blev opmærksom på 
dem, skyldes Peter Cushing.Gode 
gamle Cushing. I min jagt på info om 
horrorfilm stjernen købte jeg et vide- 
bånd med dokumentaren A One-Way 
Ticket to Hollywood (Laser UK Ltd., 
1989), et timelangt interview, krydret 
med klip fra film og tv. Et af klippene 
var fra Morecambe and Wise som kørte 
en sejlivet joke, gennem adskillige 
show afsnit, hvor de nægte at betale 
Cushing for hans gæsteoptræden. 
Cool - men hvem pokker var de? 

Eric Morecambe og Ernest (Ernie) Wise 
startede som makkerpar i underhold¬ 
ningsbranchen helt tilbage i 1941. De 
optrådte på varietéscener landet over, 
i radioshows, en række spillefilm med 
mere. De måtte dog vente til 1968, før 
det store gennembrud kom. Kemien 
fungerede fra starten af, men indtil 
gennembrudet var de højst sådan 
okay gode. I 1968 hyrede BBC dem til 
et show, The Morecambe & Wise Show. 
Her stiftede de bekendtskab med 
komedieforfatteren Eddie Braben, der 
som den første virkelig forstod at for¬ 
løse duoens potentiale. Efter en lidt 
usikker start tog showet England med 
storm. Eric og Ernie blev medie dar- 
lings og feterede stjerner. 

Showet fortsatte frem til 1977, hvoref¬ 
ter duoen følte, de trængte til luftfor¬ 
andring og hoppede over til konkur¬ 
renten Thames Television. Kvaliteten 
blev aldrig helt den samme, men de 
nåede at indspille en række shows for 
kanalen fra 1978 til december 1983. 
Morecambe havde svagt hjerte og 


døjede med anfald gennem årene. 
Han døde i 1984. 

Duoens stil, gradvist udviklet og slebet 
til, var en variation over the straight 
man og fjolset. Morecambe, af alle 
anerkendt som den mest talentfulde, 
spillede med stor entusiasme fjolset. 
Wises rolle, på overfladen den fornuf¬ 
tige stivstikker, var den forfængelige, 
selvovervurderende nar, der evindelig 
gjorde reklame for sig selv og insiste¬ 
rede på at opføre sine små elendige 
teaterstykker. Det fungerede perfekt. 

The Morecambe & Wise Show kan 
beskrives som en varietéforestilling for 
tv, med en blanding af sketches, ofte 
med indbudte gæster, og musikalske 
indslag, ligeledes af indbudte gæster. 
Det er en smagssag om en seer i dag 
vil springe de musikalske indslag over. 
Nogle er helt fine - Elton John f.eks. 
optrådte flere gange - mens andre 
nærmer sig diabolske dybder af kitch. 
Når de er forblevet ukendte i 
Skandinavien, tror jeg, det skyldes, at 
Morecambe og Wise, modsat shows 
som hittede her, hverken tilbød sam¬ 
fundssatire eller absurdkomedie. De 
var "bare" brilliante entertainere og 
måske for, well, engelske til udlandet. 

Et god sted at starte for nysgerrige vil 
være bokssættet Morecambe & Wise - 
Christmas Specials (2entertain, 2007, 3 
dvd'er) som inkluderer samtlige BBC 
juleshows. Det er duoen på deres 
absolutte højdepunkt. 

HOLBÆK ODSHERRED 

Rift om at 
overtage 
Fona-lokaler 
- café vandt 


Jeg har intet imod Café 
Vivaldi - eller caféer i det hele 
taget. Caféer kan være vældig 
hyggelige. Overtagelsen af 
Fonas lokaler i Holbæk er blot 
endnu et symptom på den 
udvikling, der finder sted i 
vores større byer, i disse år. 

De forsvinder, én for én, byens 
spændende steder. I hvert tilfælde 
spændende for sådan en som jeg, 
der sjældent har mange penge på 
lommen, men gerne vil bruge de, 
jeg nu har, på mine hobbies. 

I mange år, faktisk så længe, jeg 
kan huske tilbage, har jeg holdt af 
at besøge musikforretninger, anti¬ 
kvariater og kiosker, når jeg var et 
sving omkring en større by. Jeg 
kunne bruge timevis ad gangen på 
at stå i HMV, Experten, TV-Ringen 
og Fona (åh ja, såmænd) og gen¬ 
nemblade stakken af plader (mens 
jeg desperat forsøgte at bestem¬ 
me mig til, hvordan jeg bedst 
investerede mine sammenskrabe¬ 
de 200 kroner), lede i antikvariatet 
efter gustne gysere eller obskure 
topografiske emner fra fagreolen 
osv. Det var en skøn ting at bruge 
tiden på og jeg kom altid hjem 
med et eller andet. Senere skifte 
jeg vinylet ud med cd'en og lidt 
senere igen kom filmsamleriet til. 
Mærkelige udlejningskassetter og 
dyre importerede salgsditto i Vi- 
deoNetto, dvd film i TP... og endnu 
senere brugte jeg et halvt års tid 
på at rakke Sjælland rundt og fiske 
brugte udlejningsdvd'er op af ud¬ 
salgskasserne i Blockbusters man¬ 
ge, spredte afdelinger, fordi jeg 
"vidste" (som i mavefornemmelse, 
der desværre kom til at holde stik), 
at det hele var ved at være forbi... 

Men nok om mig et øjeblik. Hvad 
er der efterhånden tilbage i byerne 
af butikker? Hvad er der at komme 
efter? Restauranter, caféer, kondi¬ 
torier, pizzariaer og alskens assor¬ 
teret fastfood. Tøj, sko og smykker. 
Boghandler med bestsellertitler i 


KAMP: Café Vivaldi 
flytter ind i Fona- 
lokalerne i Holbæk, 
som butikskæden 
Normal også gerne 
ville overtage. 


blanke omslag og et broget udbud 
af løst bog relateret, fra kontorar¬ 
tikler til skoletasker. Tandlæger, fri¬ 
sører, massører og tatovører. Ejen¬ 
domsmæglere og bedemænd. 
Altsammen godt og udmærket. 
Alle har brug for sko og, når tiden 
kommer, en kiste. Som sagt er det 
bare ikke spændende. Man kan 
ikke rigtig gå på opdagelse og det 
er begrænset, hvor meget tøj, man 
har brug for og hvor mange kager, 
man orker at spise. 

Nu var Fona sådan set et ret mon¬ 
dænt sted. Alligevel vil jeg savne 
dem, for der var altid en chance for 
at finde noget derinde. Det mindre 
mondæne? Skønt der er oaser af 
små og sære steder tilbage, daler 
deres antal i takt med den øgede 


også meget mere plads, siger en 
glad ejer af Vivaldi-kæden, Chi- 
bo Mustafa Deliktas. 

Fona har sidste åbningsdag i 
dag, lørdag, og lokalerne skal 
nu renoveres. Vivaldi håber at 
kunne åbne i slutningen af året, 
og indtil da fortsætter de i deres 


afstand i mellem dem. Den køben¬ 
havnske pornobutik Hos Arne er 
lukket, efter imponerende 49 år i 
branchen (redaktøren fyldte 49 for 
nylig... yeah). Kim drejer nøglen 
om til Rockuglen senere denne 
sommer. Andre vil følge. Måske 
selv Accord. Rene genbrugsbutik¬ 
ker som Røde Kors og Kirkens 
Korshær er jo i sagens natur sidste 
led i fødekæden og vil uden tilfør¬ 
sel af "nye" produkter langsomt, 
men sikkert blive reduceret til kun 
at sælge tøj og tingeltangel. 

Egentlig burde jeg ikke klage. Jeg 
har hjemmet fuldt af bøger, comics 
og så videre. Jeg klarer mig. Men 
byen er blevet kedelig. 

NYHEDSBREV NR. 6/JUNI 2016 

Obskuriøst Nyhedsbrev udkommer mindst to gange om året og sen¬ 
des gratis til venner af redaktionen. Ud over selve nyhedsbrevet vil 
hvert nummer inkludere bonusartikler som kan være smagsprøver på 
kommende trykte blade eller skrevet eksklusivt til lejligheden. 



Redaktøren har forløftet sig på 
sine mange bladprojekter og det 
kan i skrivende stund trække ud 
med næste trykte nummer. Men 
vent! Der er alligevel noget i hat¬ 
ten, nemlig et frisk nyhedsbrev, 
med de sædvanlige skitser og 
notitser Rigtig god sommer 

Jeg har masser af bladprojekter lig¬ 
gende, nok til adskillige år. Der er 
omnibusbibliografien, den fantastiske 
børnelitteratur, senhalvfemser licens- 
tv, firser-tv samlet liste, halvfjerdser- 
tv... et eller andet, genudgivelsen af 
Obskuriøst nr. 1... Jeg er nemlig (i al 
ubeskedenhed) skidegod til at udtæn¬ 
ke projekter og researche ude i mar¬ 
ken (eller min hjemme-pc). Til gen¬ 
gæld kniber det ofte med have sparet 
brændstof nok i tigertanken til at få 
noget sammenhængende ud af det 
indsamlede materiale. Og nu er jeg 
altså på den igen. 

Med hensyn til børnebogprojektet 
viste det sig, at min metode ikke fun¬ 
gerede. Jeg havde inddelt bogtitlerne i 
kategorier (eventyr, science fiction 
osv.), men måtte erkende, at der alt for 
ofte var overlap mellem flere. Nej, jeg 
bør i stedet køre en ren kronologisk 
gennemgang 1965-1985, hvilket bety¬ 
der, at alt skal sorteres forfra. Hurra! 
Og apropos periode, så skal jeg også 
nytænke afgrænsningen. Hvor glæde¬ 
ligt det end er, at fantasy, science fic¬ 
tion og gys vandt (gradvis) indpas i 
løbet af firserne, med stadig flere fede 
titler på dansk, så er der langt mere 
interessant at kortlægge de hårde, grå 
halvfjerdsere. Her var der dælme langt 
mellem snapsene og alligevel, trods 


tidens vægt på realisme og politiske 
paroler, så slap der ting igennem. Det 
er disse relativ få bøger, jeg husker, på 
samme måde som det er de gyseran¬ 
tologier og mærkelige b-fim som 
monopolkanalen i firserne dryssede 
ud med tilfældig hånd, mellem tørre 
tv-spil og debatprogrammer. Jeg skul¬ 
le sgu kæmpe lidt for at få nogle 
spændende oplevelser. I dag, hvor 
fantasy, i et eller andet aspekt, udgør 
hovedparten af bestanden, på de bør¬ 
nebiblioteker, jeg frekventer, kan dette 
godt føles absurd at tænke tilbage på. 

Anyway, det peger alt sammen i ret¬ 
ning af en bladudgivelse et pænt styk¬ 
ke ud i fremtiden. I det hele taget er 
flere af mine projekter på nippet til at 
blive evighedsprojekter. 

Tag nu omnibusbøgerne (men kun, 
hvis du har tilstrækkelig reolplads). Jeg 
kan bare ikke få snøvlet mig sammen 
til at færdiggøre den bibliografi. 
Måske en serie, det er sjovere at samle 
end at skulle fortælle om. Af de knap 
150 titler, Carit Andersens forlag vides 
at have udgivet, har jeg i skrivende 
stund 95 i hus. Det kunne være gået 
hurtigere, hvis budgettet havde tilladt 
storindkøb hos antikvariaterne - og 
hvis ikke for det faktum, at nogle af 
bøgerne i dag er ganske pænt sjæld¬ 
ne. Hvilket bl.a. skyldes, at antikvaria¬ 
terne er blevet færre. Den er i det hele 
taget gal... 

Vil nogen lige skubbe til redaktøren, 
han sidder fast i en rille? Tak. Jeg har 
købt en del omnibusbøger selv, mest i 
genbrugsbutikker. Janus Andersen og 
Thomas Winther, der som jeg elsker at 
besøge slige steder, hjalp til, med flere 
fund. Det er ikke håbiøst at kaste sig 


ud i et samleprojekt nu til dags, men 
det kræver store portioner flid og 
held. Jeg besøger mindst én gen¬ 
brugsbutik om ugen. Ni ud af ti gange 
møder jeg det sædvanlige ragelse, der 
står på reolerne - bogklubbøger uden 
smudsomslag, gamle kogebøger og 
de efterhånden obligatoriske stakke af 
lasede Anders And blade. Men pludse¬ 
lig står man der, når der er kommet 
nyt ind og så gælder det om at slå til. 

Særlig på tegneseriealbumfronten har 
jeg været heldig. Det var ellers min 
frygt, da jeg flyttede fra København, at 
sådan noget ville være umuligt at 
opdrive i provinsen. Jeg samler især på 
klassiske europæiske titler. Der er 
måske lidt panikalder over samleriet, 
da det (fortrinsvis) er titler fra min 
ungdom som jeg læste igen og igen 
på folkebiblioteket, men aldrig rigtig 
fik taget mig sammen til at købe selv, 
fordi der var så meget andet og jeg 
kunnejo altid låne dem igen. Okay, jeg 
havde et par enkelte albums selv, 
gamle fødselsdagsgaver og den slags, 
og et par år, før jeg flyttede, blev det til 
en del Asterix, Star Wars, store Carlsen 
Comics, Swamp Thing m.m. Temmelig 
rodet og usystematisk. 

Siden jeg kom til provinsen har jeg 
samlet følgende: En komplet John 
Difool, en komplet Steen og Stoffer 
(farvealbums undtaget), en næsten 
komplet Linda og Valentin, en ditto 
Vakse Viggo og LuckyLuke Goscinny/ 
Morris), en omfattende stak Splint & 
Co., Smølferne, Flip & Flop... 

Og så er der Tintinl Tintin indtager 
hæderspladsen i min samling, ikke 
pga. stand og sjældenhed (hovedpar¬ 
ten af min albumsamling er temmelig 

udbanket), men fordi han fyldte så 
meget i min barndom og måske er 
den eneste tegneserie, der stadig kan 
bibringe mig en følelse at være tilbage 
i "dengang". Derfor er det også tosset, 
at jeg var så længe om at få den i hus. 
Jeg havde ellers chancen og billigt 
endda, da Carlsen Comics dumpede 
hele albumserien, til en halvtredser 
stykket, så vidt jeg husker, kort før lan¬ 
ceringen af de prestigefyldte udgi¬ 
velser i ny oversættelse (2005-07), 
men undlod at slå til. Måske var jeg 
bare ikke i Tintin-humør den sommer. 

For en to-tre år siden fik jeg så lyst til 
at fylde hullerne ud - jeg havde måske 
seks-syv albums, inklusiv tre fra barn¬ 
dommen. Det skulle naturligvis være 
de oprindelige oversættelser. Men 
hvad nu? Tintin var blevet sjælden, ja, 
noget nær umulig at komme i nærhe¬ 
den af. Jeg kunne kun finde helt gamle 
udgaver - fra dengang Carlsen hed 
Illustrationsforlaget - på markedet og 
priserne lå typisk på en 2-300 kroner 
og op efter. I top stand kunne de 
nærme sig en tusse. De mange senere 
oplag var som fordampet! 

Jeg må indrømme, at jeg stort set 
opgav jagten her og der - tog til takke 
med et par lasede bibliotekseksempla¬ 
rer fra en genbrugsbutik og lod det så 
være ved det. Indtil heldet var med 
mig. Pludselig væltede det med Tintin 


albums i genbrugsbutikkerne. Inklusiv 
dem fra Illustrationsforlaget. Standen 
var sjældent fantastisk, men jeg fik 
efterhånden puslespillet til at gå op. 
Koks i lasten var det foreløbig sidste 
(af en eller anden grund lader dette 
album til at være mere sjældent end 
resten). Jeg mangler stadig Tintin i 
Congo og Tintin i Sovjet... og det er 
sådan set okay. Ikke fordi jeg vil være 
politisk korrekt, nej, jeg har aldrig 
brudt mig om dem. 

En spøjs sidegevinst under jagten var 
fundet af Det hemmelige våben som 
kasseret bibliotekseksemplar. Forrest i 
albummet sad der et ekslibris for 
Søllerød Kommunes Børnebibliotek. 
Vi havde boet i Fiolte, til jeg var 15 og 
det var første gang i henved 35 år, at 
jeg så det ekslibris igen. A biast from 
the past, indeed! Søllerød eksisterer 
ikke længere som følge af sammen¬ 
lægningerne, men det var altså min 
barndoms kommune og teoretisk 
kunne jeg havde haft lånt selvsamme 
eksemplar, dengang, way, way back. 

Nu, vi er ved tegneserier, så overvejer 
jeg - som om jeg ikke havde nok bolde 
i luften! - at udgive et temahæfte om 
mine favoritter. Jeg var ganske vist lige 
ved at droppe tanken igen, da jeg for¬ 
leden opdagede, at Jakob Stegelmann 
i 2006 havde udgivet sine bud på 
samme, på forlaget Rosinante. 


Underligt, at den bog var fløjet under 
min radar, men jeg fik skyndsomt fat i 
et eksemplar på biblioteket. Nå, jeg 
tror, det går endda. Skønt vi har en del 
overlap i yndlingstitler (ikke så mærke¬ 
ligt; trods ti år imellem os, voksede vi 
op med stort set de samme danske 
udgivelser), fravælger Stegelmann 
kunstnere, jeg helt klart ville medtage 
(eks. Franquin og Peyo). Samtidig 
finder jeg nogle af hans valg lige lov¬ 
lig old hat. Ikke et ondt ord om Krazy 
Kat og Dick Tracy, men øh hm. Jeg 
savner også lidt mere bid i teksten, 
men det er måske bare mig. 

Idéer, idéer. Flvornår de udmønter sig i 
blade, tør jeg ikke svare på. Vi får at se. 
Jeg har to konkrete projekter planlagt 
til slutningen af året - ganske vist gen¬ 
brug: en revideret udgave af Obsku- 
riøst nr. 1 (i anledning af bladets 15 års 
jubilæum) og en samlet udgivelse af 
nyhedsbrevene. Det sidste af hensyn 
til Det Kongelige Bibliotek; brevene 
selv er nemlig ikke pligtafleveret. 

Peace out. 


Henrik Larsen 

Jyderup, 31. maj 2016 (3. udgave) 
feedback: obsblad@hotmail.com 

MORECAMBE AND WISE 


Den komiske duo Eric More- 
cambe (1926-1984) og Ernie 
Wise (1925-1999) er et national¬ 
klenodie i deres hjemland, Eng¬ 
land, på linje med Monty Python, 
David Attenborough og The 
Beatles. I Danmark har ingen hørt 
om dem. Well, næsten ingen. 

Engelske shows og serier har historisk 
været overmåde populære her i 
Skandinavien. De uheldige helte, 
Monty Pythons flyvende cirkus, Halløj 
på badehotellet, Dick Turpin, Verdens 
værste værter, De unge, Den sorte snog 
og J avel hr. minister var blot nogle af 
de serier, jeg selv voksede op med og 
stadig mindes (og takket være dvd 
udgivelser kan gense), med glæde. 

Naturligvis foregik der til stadighed 
(og i bedste mening!) en hård filtre¬ 
ring af det udenlandske hos monopol¬ 
kanalen DR som i øvrigt typisk var 
bagud i forhold til Sverige. Sverige 
viste f.eks. både Halløj på badehotellet 
og amerikanske serier som M.A.S.H. og 
Alias Smith and Jones, før vi gjorde. De 
viste også titler som vi helt skippede 
herhjemme: dramaserien The Onedin 
Line, komedieshowet The Two Ronnies 
og adskillige børneserier med overna¬ 
turligt indhold ( Nobody's House, The 
Clifton House Mystery m.fl). Hverken 
Danmark eller Sverige har imidlertid, 
mig bekendt, sendt shows med 
Morecambe and Wise. Indtil slutningen 
af halvfemserne levede jeg i totalt uvi¬ 
denhed om de to herrers eksistens. 


At jeg omsider blev opmærksom på 
dem, skyldes Peter Cushing.Gode 
gamle Cushing. I min jagt på info om 
horrorfilm stjernen købte jeg et vide- 
bånd med dokumentaren A One-Way 
Ticket to Hollywood (Laser UK Ltd., 
1989), et timelangt interview, krydret 
med klip fra film og tv. Et af klippene 
var fra Morecambe and Wise som kørte 
en sejlivet joke, gennem adskillige 
show afsnit, hvor de nægte at betale 
Cushing for hans gæsteoptræden. 
Cool - men hvem pokker var de? 

Eric Morecambe og Ernest (Ernie) Wise 
startede som makkerpar i underhold¬ 
ningsbranchen, i 1941. De havde 
naturlig kemi og kastede sig ud i 
endeløse optrædener på varietéscener 
landet over, i cirkusrevyer, radioshows 
osv. Nogle spillefilm blev det også til. 
Årene gik, med moderat succes, men 
uden et nationalt gennembrud. I 1968 
hyrede BBC Morecambe og Wise til et 
nyt tv-show, The Morecambe & Wise 
Show. Her stiftede de bekendtskab 
med komedieforfatteren Eddie Bra- 
ben, der som den første virkelig for¬ 
stod at forløse duoens potentiale. 
Showet tog England med storm; "Eric 
og Ernie" var pludselig medie darlings 
og feterede stjerner. 

Showet fortsatte frem til 1977, hvoref¬ 
ter duoen trængte til luftforandring og 
hoppede over til konkurrenten Tha- 
mes Television. Selvom Morecambe 
og Wise stadig leverede varen profes¬ 
sionelt, blev det aldrig helt det samme 
igen; for meget genbrug af de samme 
slidte rutiner. De nåede at indspille en 


række shows for kanalen 1978-1983, 
før Morecambe som havde et svagt 
helbred, hvilket i stigende grad påvir¬ 
kede hans præstation på scenen, døde 
af et hjerteanfald i 1984. 

Duoens stil, gradvist udviklet og slebet 
til, var en variation over the straight 
man og fjolset. Morecambe, af alle 
anerkendt som den mest talentfulde, 
spillede med stor entusiasme fjolset. 
Wises rolle, på overfladen den fornuf¬ 
tige stivstikker, var den forfængelige, 
selvovervurderende nar, der evindelig 
gjorde reklame for sig selv og insiste¬ 
rede på at opføre sine små elendige 
teaterstykker. Det fungerede perfekt. 

The Morecambe & Wise Show kan 
beskrives som en slags varietéforestil¬ 
ling for tv, med en blanding af sket¬ 
ches og musikalske indslag af indbud¬ 
te gæster. Det er en smagssag om en 
seer i dag vil springe de musikalske 
indslag over. Nogle er helt fine - Elton 
John f.eks. optrådte flere gange - 
mens andre nærmer sig diabolske 
dybder af kitsch. At de er forblevet 
ukendte herhjemme, tror jeg skyldes, 
at Morecambe og Wise hverken tilbød 
samfundssatire eller absurdkomedie. 
De var "bare" dygtige entertainere og 
måske for, well, engelske til udlandet. 

Et god sted at starte for nysgerrige vil 
være bokssættet Morecambe & Wise - 
Christmas Specials (2entertain, 2007, 3 
dvd'er) som inkluderer samtlige BBC 
juleshows. Det er duoen på deres 
absolutte højdepunkt. 

BYEN - ET 


KEDELIGT STED 

Rift om at 
overtage 
Fona-lokaler 
- café vandt 


Jeg har intet imod Café 
Vivaldi - eller caféer i det hele 
taget. Caféer kan være vældig 
hyggelige. Overtagelsen af 
Fonas lokaler i Holbæk er blot 
endnu et symptom på den 
udvikling, der finder sted i 
vores større byer, i disse år. 

Fonakæden er som bekendt gået 
konkurs og rev desværre den 
udmærkede københavnske speci¬ 
albutik Fona 2000 med sig i faldet. 
Lørdag 21. maj 2016 kunne man 
læse i regionalavisen Nordvestnyt, 
at Café Vivaldi havde overtaget 
kædens lokaler i Holbæk (for 
næsen af en konkurrent, i øvrigt). 
Kaffe er godt, men alligevel... 

De forsvinder, én for én, byens 
spændende steder. I hvert tilfælde 
spændende for sådan en som jeg, 
der sjældent har mange penge på 
lommen, men gerne vil bruge de, 
jeg nu har, på mine hobbies. 

I mange år, faktisk så længe, jeg 
kan huske tilbage, har jeg holdt af 
at besøge musikforretninger, anti¬ 
kvariater og kiosker, når jeg var et 
sving omkring en større by. Jeg 
kunne bruge timevis ad gangen på 
at stå i HMV, Experten, TV-Ringen 
og Fona (åh ja, såmænd) og gen¬ 
nemblade stakken af plader (mens 
jeg desperat forsøgte at bestem¬ 
me mig til, hvordan jeg bedst 
investerede mine sammenskrabe¬ 
de 200 kroner), lede i antikvariatet 
efter gustne gysere eller obskure 
topografiske emner fra fagreolen 
osv. Det var en skøn ting at bruge 
tiden på og jeg kom altid hjem 
med et eller andet. Senere skifte 
jeg vinylet ud med cd'en og lidt 
senere igen kom filmsamleriet til. 
Mærkelige udlejningskassetter og 
dyre importerede salgsditto i Vi- 
deoNetto, dvd film i TP... og endnu 
senere brugte jeg et halvt års tid 
på at rakke Sjælland rundt og fiske 
brugte udlejningsdvd'er op af ud¬ 
salgskasserne i Blockbusters man¬ 
ge, spredte afdelinger, fordi jeg 


"vidste" (som i mavefornemmelse, 
der desværre kom til at holde stik), 
at det hele var ved at være forbi... 

Nok om mig et øjeblik. Hvad er 
der efterhånden tilbage i byerne? 
Hvad er der at komme efter? Re¬ 
stauranter, caféer, konditorier, piz¬ 
zeriaer, alskens assorteret fastfood. 
Tøj, sko, smykker. Boghandler med 
bestsellertitler i blanke omslag og 
et broget udbud af løst bogrelate¬ 
ret, fra kontorartikler til skoletas¬ 
ker. Tandlæger, frisører, massører, 
tatovører. Ejendomsmæglere, be- 
demænd. Alt sammen godt og 
udmærket. Alle har brug for sko. 
Som sagt bare ikke spændende. 
Desuden er det vel begrænset, 
hvor meget tøj, man har brug for, 
hvor mange kager, man orker at 
spise. Bevares, man kan besøge et 
galleri, gå i biografen (de som er 
tilbage), på museum (dyrt), men 
det er hverken særlig spontant 
eller uforpligtende. 

Man kan også bare kigge på 
tomme butiksruder. Dem bliver 
der flere og flere af i byerne, bl.a. 
grundet udlejernes grådighed (in- 
ternettet skal ikke have skyld for 
alt). Tomme ruder, aftryk efter 
borttagne skilte, falmede reklame¬ 
plakater, små papirlapper klæbet 
på døren med håndskrevet kon- 
taktinfo til en ejendomsmægler 
eller advokat. Spøgelsesbutikker. 
Det er lige til en depression. 


Nu var lige netop Fona sådan set 
et ret mondænt sted. Alligevel vil 
jeg savne dem, for der var altid en 
chance for at finde noget derinde. 
Det mindre mondæne? Skønt der 
er oaser af små og sære steder til¬ 
bage, daler deres antal i takt med 
den øgede afstand i mellem dem. 
Den københavnske pornobutik 
Flos Arne er lukket, efter impone¬ 
rende 49 år i branchen (redaktøren 
fyldte 49 for nylig... yeah). Kim 
drejer nøglen om til Rockuglen 
senere denne sommer. Andre vil 
følge. Rene genbrugsbutikker som 
Røde Kors og Kirkens Korshær er i 
sagens natur sidste led i fødekæ¬ 
den og vil uden tilførsel af "nye" 
produkter langsomt, men sikkert 
blive reduceret til kun at sælge tøj 
og tingeltangel. Det samme gæl¬ 
der Accord. Ja, selv Accord. 
Samlerne har efterhånden raget til 
sig, hvad der er af gammelt vinyl. 

Egentlig burde jeg ikke klage. Jeg 
har hjemmet fuldt af bøger, comics 
og så videre. Jeg har mere, end 
hvad jeg behøver. Jeg har minder¬ 
ne. Jeg klarer mig. Men byen er 
blevet kedelig og det er sgu trist. 

